הוועדה המיוחדת לתיקונים לחוק יסוד: הממשלה, כנסת 25, פרוטוקול מספר 2, 2023-03-02 00:00

אופיר כץ: בוקר טוב

אופיר כץ:  אני מתכבד לפתוח את ישיבת הוועדה

אופיר כץ:  הום יום חמישי, ט' באדר התשפ"ג, ה-2 במרס 2023

אופיר כץ:  אנחנו ממשיכים את הדיון בו התחלנו אתמול - תיקון ביקורת שיפוטית לעניין כשירות במינוי, הצעת חוק שלי ושל עוד 36 חברי כנסת מהקואליציה

אופיר כץ:       יוראי, טוב לראות אותך

אופיר כץ:  אתם מדברים גבוהה גבוהה נגד הדברים שאנחנו עושים אבל כנראה שזה עד גבול מסוים

אופיר כץ:  בימי חמישי אתם לא מביעים התנגדות וזעם שלכם

יוראי להב-הרצנו: זה כמו המורה בבית הספר שנוזף בתלמידים

אופיר כץ: אני באמת נוזף

אופיר כץ:  אנחנו מביאים ורוצים לנהל שיח, לשמוע את העמדות המתנגדות ועכשיו אני מבין שבימי חמישי אין אופוזיציה

יוראי להב-הרצנו: אני הגעתי

אופיר כץ: רק לדעת

אופיר כץ:  אני אקיים לא בימי חמישי כי אני רוצה לשמוע דעות מגוונות

אופיר כץ:  כל הכבוד לך

אופיר כץ:  הנה, אני מציין את יוראי שהגיע ביום חמישי להביע את התנגדותו לחוק, אבל די מאכזב שהם צועקים כל כך הרבה נגד הדברים שאנחנו עושים ואז כשמתקיים דיון ורוצים לשמוע, רוצים להבין כל אחד את העמדות שלו, מלבד נציג אחד, הם לא מגיעים

משה ארבל: תלמד זכות

משה ארבל:  יוראי קונה אוכל מוכן לשבת ואפרת רייטן מרום מבשלת בעצמה

משה ארבל:  זה ההבדל

יוראי להב-הרצנו: אדוני, אולי תקבע את הדיונים בזמנים שהם שגורים בכנסת

אופיר כץ: ימי חמישי הם מחוץ לתחום?     

יוראי להב-הרצנו: לא

אופיר כץ: זה לא יום עבודה? אזרחי ישראל לא עובדים היום? הנה, עידן רול, בוקר טוב

משה ארבל: גם הוא קנה אוכל מוכן לשבת

יוראי להב-הרצנו: אתה יודע שגם בימי ראשון וחמישי אנחנו עובדים מסביב לשעון

יוראי להב-הרצנו:  כשאנחנו לא כאן, אנחנו עושים סיורים בארץ ונפגשים עם אזרחים

יוראי להב-הרצנו:  יש ימים מוגדרים של דיונים בכנסת

אופיר כץ: אני מכיר את זה

אופיר כץ:  תאמין לי

אופיר כץ:  כמי שבא ממפלגה עם פריימריז, תאמין לי, אני מכיר את החשיבות של חברי כנסת בימי ראשון וחמישי אבל עדיין כשהיו דיונים, גם כשהיינו באופוזיציה וגם בקואליציה לפני כן, דיונים שהם כל כך היו חשובים לנו, היינו מבטלים את הכול ומגיעים

אופיר כץ:  אני מניח שהדיונים האלה כן חשובים לכם

יוראי להב-הרצנו:  אני לא זוכר מתי נפתחה מליאת הכנסת ביום ראשון, מה שאתם הולכים לעשות ביום ראשון הקרוב

יוראי להב-הרצנו:  איזושהי בהלה שאני לא מצליח להבין למה לקדם חקיקה - - -     

אופיר כץ: בוא נעשה סדר

אופיר כץ:  שמעתי אתכם גם מדברים על החוק הזה ועל חוק הנבצרות

אופיר כץ:  אני לא מתכנן להביא את זה לא בראשון ולא בשני

אופיר כץ:  תצאו מהסרט הזה

אופיר כץ:  זה לא יקרה

אופיר כץ:  לא מעלה את זה לקריאה ראשונה לא בראשון ולא בשני

אופיר כץ:  אתה מדבר על יום ראשון

אופיר כץ:  ביום שני אנחנו עושים חלוקה שווה בין טרומיות

אופיר כץ:  יום שני הוא בהסכמה עם האופוזיציה

אופיר כץ:  שלישי, רביעי, חמישי, לא תהיה מליאה

יוראי להב-הרצנו: אדוני, יש חוות דעת משפטית של הוועדה על החוק שאנחנו דנים בו עכשיו?      

אופיר כץ: כן

יוראי להב-הרצנו: אפשר לקבל? האם יש חוות דעת משפטית בנושא הזה של הוועדה? התשובה היא לא

אופיר כץ: עדיין לא הופצה

אופיר כץ:  הייעוץ המשפטי של הכנסת?     

יוראי להב-הרצנו: כן

אופיר כץ: של הממשלה, כן

אופיר כץ:  יש לך של הממשלה אבל זה כלי אופוזיציוני נהדר

אופיר כץ:  הממשלה ממש חברה לאופוזיציה בחוות הדעת

יוראי להב-הרצנו: אני לא חבר ממשלה

יוראי להב-הרצנו:  אני חבר כנסת

אופיר כץ: אתה יכול להשתמש בחוות הדעת הזאת

יוראי להב-הרצנו: אתה נוזף בנו על כך שחברי האופוזיציה לא מגיעים

יוראי להב-הרצנו:  אולי נקיים דיונים רציניים על חוות דעת משפטית

אופיר כץ: אנחנו נקיים דיונים רציניים

אופיר כץ:  זה לא בא על חשבון הדיון עם חוות הדעת

יוראי להב-הרצנו: חוץ מזה, במקומך הייתי אומר בוא נתקדם ונצביע כי יש לכם רוב

אופיר כץ: אני עונה ברצינות

אופיר כץ:  הדיונים ייעשו בצורה רצינית

משה ארבל: אלא אם אתה חושש מה טיבי יצביע

אחמד טיבי: מבחינתי החוק הזה בעייתי לגבי בן גביר, לפני דרעי

משה ארבל: אז הוא לא פרסונלי? הייעוץ המשפטי בכלל לא התייחס לבן גביר בסוגייה הזאת

אחמד טיבי: יש תלונה נגד בן גביר וצריך להתייחס גם אליו

אופיר כץ: תכף אני רוצה להתייחס לתלונות

אופיר כץ:  יוראי, אתה מכיר אותי, עבדנו ביחד בוועדות שאני מנהל, אני לא עושה דיונים פזיזים או דיונים שאני לא ממצה אותם לפני שאני מעלה להצבעה

יוראי להב-הרצנו: נכון

אופיר כץ: גם הדיון הזה הוא לא בא על חשבון דיונים אחרים שכן תהיה חוות הדעת

אופיר כץ:  אמרתי לך, אני לא מתכוון להביא את זה בתחילת השבוע אלא זה יהיה רק אחרי פורים וגם עד כמה שנספיק כאן

אופיר כץ:  אם הדיונים כאן לא יהיו ממצים, אני לא אעלה את זה

אופיר כץ:  זה הכול תלוי עד כמה אנחנו נמצה כאן את הדיונים

אופיר כץ:  כך פעלתי וכך אפעל גם כאן

יוראי להב-הרצנו: אני מכיר אותך אדוני ואני מכבד אותך

יוראי להב-הרצנו:  אני טוען שביחס להערת הפתיחה שלך לגבי יום חמישי והיעדרם שלך חברי אופוזיציה, אני שואל אותך מה הלחץ, למה לא לחכות לשבוע הבא כשיהיה לפני חברי הכנסת חוות הדעת של הייעוץ המפשטי

אופיר כץ: אני לא מבין, אבל יום חמישי הוא יום עבודה רגיל כמו שעובדים אזרחי ישראל

אופיר כץ:  אם זה כל כך חשוב לכם, כמו שאתם אומרים לבוחרים שלכם, אז תבואו ותביעו את עמדתכם בוועדה

יוראי להב-הרצנו: אתה לא מתייחס לטענה העניינית שלי

אופיר כץ: אני מתייחס לטענה

אופיר כץ:  גם אנחנו היינו באופוזיציה וכשהיו לכם דיונים שהיו חשובים לכם, אתם קיימתם אותם בימי חמישי והגענו

יוראי להב-הרצנו: בלי חוות דעת משפטית?     

עידן רול: מתי הגעתם לדיונים בימי חמישי? החרמתם את הוועדות

יוראי להב-הרצנו: אופיר דווקא הגיע

אופיר כץ: אם תבדוק את הנוכחות שלנו באופוזיציה, אני עברתי רבים מכם בקואלציה

עידן רול: ומה עם השאר?     

אופיר כץ: גיל, התייאשת?     

גיל לימון: לא

גיל לימון:  אני מאוד נהנה אבל יש לי שיחה דחופה

אופיר כץ: אם כן, זה לא משהו יוצא דופן

אופיר כץ:  אני זוכר את עצמו כחבר אופוזיציה מגיע לכאן גם בימי ראשון וגם בימי חמישי

אופיר כץ:  אין מה להסביר בכלל

אופיר כץ:  אם זה היה נושא שהוא כל כך בוער, על אחת כמה וכמה הייתי מבטל את הכול ומגיע

אופיר כץ:  אבל יפה, יש לנו את יוראי, את עידן רול ואת טיבי שאנחנו עוד לא יודעים את עמדתו

עידן רול: הוא אמר

יוראי להב-הרצנו: בזמן הדיון על נוכחות האופוזיציה, הגיעו לדיון כאן רוב חברי האופוזיציה

יוראי להב-הרצנו:  כך מתנהלת דמוקרטיה

אופיר כץ: אתם אלה שבאים בטענות

משה ארבל: הנה, גם אורית פרקש הכהן קונה אוכל לשבת

אופיר כץ: זה מתחיל להשתפר

אורית פרקש הכהן: לי יש בת מצווה השבת

אופיר כץ: מזל טוב

אחמד טיבי: אני מבקש בהתחלה הערה לסדר

אופיר כץ: אין כאן הערות לסדר

אופיר כץ:  אני יכול לאפשר לך לדבר

משה ארבל: אבל יש כלל טיבי

משה ארבל:  כללי טיבי מאפשרים

אופיר כץ: לא

אופיר כץ:  אצלי אין

אופיר כץ:  אני נותן לכולם לדבר אבל זה לא נקרא כהצעה לסדר

אחמד טיבי: האיש לא הכיר את דוד לוי

אופיר כץ: דווקא אני מכיר אותו טוב

אחמד טיבי: בכנסת?     

אופיר כץ: לא, לא בכנסת

אחמד טיבי: בכנסת שלוש הדקות שלו היו בסביבות 16-14 דקות

אופיר כץ: אם היית צריך פיליבסטר, היית שולח את דוד לוי

אופיר כץ:       לפני שנתחיל, אני רוצה להתייחס למה שקרה עם חבר הכנסת פוגל

אופיר כץ:  אני כבר אמרתי כאן בוועדה שאני לא מתחבר לדברים שהוא אמר

אחמד טיבי: מה פירוש לא מתחבר?     

אופיר כץ: אנחנו נגד פגיעה באזרחים חפים מפשע ואנחנו לא מתכוונים ולא רוצים ולא צריכים להגיד על כפרים שלמים

אופיר כץ:  זאת הפרשות שלך לא להתחבר

אופיר כץ:  רציתי שגיל ישמע את הדברים אבל הוא יצא

אופיר כץ:  אני אאפשר לאורית

אופיר כץ:  אחרי מה שאמרת לי אתמול, אני רוצה לתת לך חוויה מתקנת

אופיר כץ:  את תפתחי ובאריכות

עידן רול: אתה לא סותם כאן פיות?     

אופיר כץ: לא

אורית פרקש הכהן: אפשר לחלק שוב את הנוסחים?     

עידן רול: אנחנו מתחילים מחוק דרעי?     

אופיר כץ: כן

אופיר כץ:  לא

אופיר כץ:  כשירות שרים

עידן רול: חוק דרעי

אורית פרקש הכהן: כתבתי בקבוצה

אורית פרקש הכהן:  הבנתי שחוות הדעת תהיה מוכנה רק ביום ראשון לגבי הנבצרות

אחמד טיבי: אני מפנה את הדברים שלי ליועצת המשפטית

אופיר כץ: נחכה ליועץ המשפטי

משה ארבל: בדקות הספורות האלה שיש לנו, אני רוצה לנצל את הזמן ולגנות בחריפות רבה את האלימות שהופעלה אתמול כלפי אשת ראש הממשלה שמגיעה למספרה בלב תל אביב וצריכה לצאת כמו במבצע צבאי, עם קבוצות אלימות - - -     

אורית פרקש הכהן: איזה אלימות? לא הייתה כלפיה כל אלימות

משה ארבל: שמעת את הצעקות שלהם? זו אלימות ברוטלית

אופיר כץ: זאת לא הפגנה

אופיר כץ:  אורית, זאת לא הייתה הפגנה

יוראי להב-הרצנו: אשת ראש הממשלה חטפה אלימות?     

אופיר כץ: אם לא המשטרה, היא הייתה יכולה לצאת משם?     

יוראי להב-הרצנו: כן

אופיר כץ: לא, היא לא הייתה יכולה

אופיר כץ:  אנשים שם, אנרכיסטים, אלימים מאוד

אופיר כץ:  פחד אלוהים

עידן רול: ראינו אתמול אלימות

עידן רול:  השלכה אקראית של רימוני הלם

אופיר כץ: אתמול נפצעו 11 שוטרים

עידן רול: נזרקו אתמול 40 רימוני הלם

אופיר כץ: הם לא יכולים לשבש מדינה שלמה

עידן רול: מתי מותר רימוני הלם? על אלימות ברמה גבוהה מאוד כלפי שוטרים

עידן רול:  תראה לי עדות אחת למה יש רימוני הלם

עידן רול:  תראה לי עדות אחת

אופיר כץ: כשהמשטרה מבקשת ופונה וגם פונה יותר מדי פעמים

אופיר כץ:  אתם חוסמים את המדינה בניגוד לסיכומים ושוב רוצים לרדת לאיילון

יוראי להב-הרצנו: לא רימוני הלם

משה ארבל: יושב ראש הוועדה היה ראש מטה השר לביטחון הפנים

משה ארבל:  להזכיר לך שרימוני הלם, הפוזיציה היא הדבר הכי מכוער שיכול להיות

משה ארבל:  רימוני הלם שנורו בלב שכונת מאה שערים לא הביאו אותך לזעוק זעקה גדולה על רימוני הלם

משה ארבל:  פצעו ילדה בת 8 בלב מאה שערים

משה ארבל:  היו כאן דיונים שאני יזמתי בנושא הזה ולא ראיתי אותך כאן מגיע לצעוק

עידן רול: לא הבנתי

עידן רול:  לא מתקנים עוולה עם עוולה

משה ארבל:  צריך לטפל באלימות משטרתית אבל לצאת מהפוזיציה

משה ארבל:  צאו מהתבניות

משה ארבל:  אם מטפלים באלימות משטרתית, אז מטפלים בימין, בשמאל, בדתיים ובחילוניים, כולם יחד

אורית פרקש הכהן: בוא נתחיל בזה שתפסיקו לקרוא להם אנרכיסטים

משה ארבל: בטח שכן

משה ארבל:  הם אנרכיסטים

אורית פרקש הכהן: הם לא אנרכיסטים

משה ארבל: מרב מיכאלי אומרת לא נעים, לא נורא - - -     

יוראי להב-הרצנו: אנרכיסטים יושבים בתוך הממשלה שלכם

יוראי להב-הרצנו:  פועלים בתוך הממשלה שלכם

עידן רול: יושב ראש הוועדה, אני הולך לגלול אחורה כי אני בטוח שאני אמצא גינוי שלך למה שעשו למריה אלקין, נכון? אני בטוח שאני אמצא איזשהו ציוץ על מה שעשו לה ולילדים של אלקין

אופיר כץ: קודם תקריא את הציוץ שלך על מה שעשו אתמול לשרה נתניהו

עידן רול: אבל אני לא מגנה

אופיר כץ: סגן רמטכ"ל עומד שם ואומר - - -     

עידן רול: אני מתייחס כאן בוועדה

עידן רול:  אתם העליתם את הנושא

עידן רול:  אני אתייחס כאן בוועדה ואני אתן לך את התגובה שלי כאן במקום לצייץ

עידן רול:       נחזור לאשת ראש הממשלה

עידן רול:  עם מריה אלקין זו הייתה באמת התעמתות מפחידה

עידן רול:  ילדים שפחדו מהסיטואציה שלא לדבר על שאר האנשים שנודו מבתי כנסת, שלא לדבר על ילדים בתנועות נוער שחיכו להם מחוץ לסניפים

עידן רול:  אני מבין שנורא מפריע לכם מה שקרה עם אשת ראש הממשלה

עידן רול:  אני נגד לערב - - -     

אופיר כץ: לא, לא אשת ראש הממשלה

אופיר כץ:  בדיוק

אופיר כץ:  משפחה לא צריך לערב

עידן רול: אני נגד לערב משפחה

עידן רול:  נקודה

עידן רול:  אני גם לא מגיב לבן של ראש הממשלה שמצייץ עלי ושולח עלי כל מיני בוטים

עידן רול:  מעולם לא הגבתי

עידן רול:  אני לא מתייחס ולא מערב בני משפחה

אופיר כץ: בני משפחה של נבחרי ציבור

עידן רול: כן

עידן רול:  בני משפחה של נבחרי ציבור

עידן רול:  יש לי שתי הערות על זה

עידן רול:  ראשית, כולם, באמת כולכם – ואם מישהו לא עשה את זה, אני אשמח לשמוע – לא פציתם פה נוכח ההטרדות הבלתי פוסקות שחטפו בממשלה שלנו, חלקם עכשיו אתכם בממשלה, שחטפו עת אנחנו היינו בממשלה

עידן רול:  אף אחד לא דיבר על מה שקרה לחברי כנסת ולמשפחות שלהם

עידן רול:  דבר שני, שרה נתניהו היא לא בת משפחה רגילה

אופיר כץ: היא כן

אופיר כץ:  למה? כי היא אשתו של ביבי

עידן רול: היא מעורבת פוליטית, היא דמות פוליטית

עידן רול:  אף אחד לא חסם לגילת בנט ולא לליהי לפיד את המספרה כי הן לא מעורבות פוליטית

אופיר כץ: באמת, לא מעורבות

אופיר כץ:  זה שהתקשורת כל היום מדברת על שרה נתניהו, זה לא אומר שהנשים של ראשי ממשלה אחרים לא היו מעורבות

אופיר כץ:  היו סופר מעורבות

משה ארבל: אתה מזכיר לי את חמותי

משה ארבל:  אתה מתערב כמו שחמותי לא מתערבת לנו

עידן רול: עדיין אני אומר שהן לא צריכות להיות במשחק הפוליטי אבל אני לא אשב כאן ואשמע על האלימות הברוטלית שחטפה אשת ראש הממשלה ותודה לא גם לא קרה לה כלום

עידן רול:  בסך הכול עמדו בחוץ

אופיר כץ: בניגוד אליכם, כשהיה הסיפור עם אשתו של אלקין, אני התראיינתי וגיניתי את זה

יוראי להב-הרצנו: ארבל, גם אתם גיניתם?     

משה ארבל: חד משמעית

אורית פרקש הכהן: היושב ראש, גם אני רוצה להתייחס

עידן רול: סליחה, רק לסיום

עידן רול:  בבקשה, לא לעשות סימטריה ולא להוזיל ולבזות כל דבר

עידן רול:  אתמול מפגין איבד אוזן

עידן רול:  בן אדם יצא להפגין, אגב, לא בצורה אלימה, ואיבד אוזן

עידן רול:  אנשים נעצרו ובילו את כל היום בבית מעצר

עידן רול:  שרה נתניהו נאלצה, הייתה צריכה אולי לצאת וזה לא נעים כשצועקים עליה

עידן רול:  זאת לא סימטריה

אופיר כץ: אם לא השוטרים שם, היא לא הייתה יכולה לצאת משם

אופיר כץ:  ראו את השנאה בעיניים של האנשים

משה ארבל: עשרה שוטרים פצועים, שוטר מגובס ומיכאלי אומרת לא נעים, לא נורא

אופיר כץ: יש כאלה שצעקו נגדה וקיללו עם שנאה כזאת בעיניים

אופיר כץ:  מה זה הטירוף הזה?     

עידן רול: לא חושב שצריך להפגין אבל זה, אבל משה ארבל, אלימות ברוטלית נגד אשת ראש הממשלה, להשוות את זה למה שקרה אתמול בהפגנה, זה לעג לרש

משה ארבל: זה חמור מאוד

אורית פרקש הכהן: היושב ראש, אני רוצה לומר מילה אחת

אורית פרקש הכהן:  אני רוצה להעלות רגע את האירועים הפרסונליים

אורית פרקש הכהן:  אני חושבת שכולנו צריכים לעשות חשבון נפש וגם אתם בקואליציה ובממשלה על העובדה שמאות אלפי ישראלים כאובים וסובלים וחרדים, ולקרוא להם אנרכיסטים זה לעשות לעצמכם עבודה קלה

אורית פרקש הכהן:  במקום להגיד כמו כל הממשלות שאנחנו הממשלה של כולם, בואו נסתכל על הכאב הזה בעיניים - - -     

משה ארבל: אנחנו ממשלה גם של אנרכיסטים

משה ארבל:  הם חלק מהעם

אורית פרקש הכהן: אני לא הפרעתי לך

אורית פרקש הכהן:  חבר הכנסת ארבל, אל תפריע לי

אורית פרקש הכהן:  יש כאן כאב אמיתי

אורית פרקש הכהן:  דרך אגב, הוא גם כאב שלי

אורית פרקש הכהן:  אני מזדהה עם האנשים האלה והם ממש לא אנרכיסטים

אורית פרקש הכהן:  הם מלח הארץ

אורית פרקש הכהן:  אני חושבת שאתם עושים לעצמכם חיים קלים ואתם מאבדים חצי מן העם ואתם פוגעים במרקם החברתי של מדינת ישראל, ואני לא יודעת אם אפשר יהיה לתקן

אורית פרקש הכהן:  בידכם לתקן

אורית פרקש הכהן:  ראש הממשלה צריך לצאת לתקשורת ולהגיד: אני רואה אתכם, אני מרגיש אתכם, אני רוצה לחשוב מה לעשות כדי שתירגעו, כדי שנעשה משהו - - -     

משה ארבל: כדי שיפסיקו לתקוף שוטרים

אורית פרקש הכהן: לא, לא, לא

אורית פרקש הכהן:  לא להאשים בהתנהגות של ילד קטן ולא של ראש ממשלה

אורית פרקש הכהן:  אני חושבת שכולנו צריכים לעשות חשבון נפש בעניין הזה כי אני אומרת לך שאי אפשר יהיה לתקן

אורית פרקש הכהן:  לא קוראים להם אנרכיסטים כי הם לא אנרכיסטים

אופיר כץ: תודה

אופיר כץ:  טיבי ביקש לדבר

אחמד טיבי: תודה רבה

אחמד טיבי:  הדבר החמור ביותר שהיה בשבוע האחרון זאת לא ההפגנה אתמול אלא שריפת חווארה שהייתה לפני כמה ימים בלבד

אופיר כץ: הדבר הכי חמור הוא שרצחו שני יהודים

אחמד טיבי: אני אגע בכל

אחמד טיבי:  מה שחמור יותר זה שיש שרים בממשלה, וחברים בקואליציה, שתמכו וקראו גם לשרוף וגם למחוק

אחמד טיבי:  כשיהודי קורא לשרוף, יש לזה קונוטציה היסטורית אחרת

אחמד טיבי:  אתם האחרונים שצריכים לקרוא לשרוף

אחמד טיבי:  אבל מה לעשות שמול עיניי יש את דומא ומשפחת דוואבשה שנשרפה על ידי מתנחלים, יש את מוחמד אבו ח'דיר, שועפט, שנשרף על ידי מתנחלים ויש את חווארה שנשרפה כליל, ראיתם את התמונות, ואני בטוח שזה הפריע לכם

אחמד טיבי:  התמונות האלה הן תמונות נוראיות

אחמד טיבי:  כל הציבור – הצבא, השב"כ, המג"ב – ידע שהולכת להיות מתקפה כי היו כרוזים בהם היה כתוב 8:00, תבואו, נקמה

אחמד טיבי:  נקמה

אחמד טיבי:  המח"ט ידע, מפקד האזור ידע, הרמטכ"ל ידע, השב"כ ידע, מג"ב ידע, תושבי חווארה ידעו וחששו ובכל זאת זה קרה

אחמד טיבי:  כשזה קרה ראיתי חלק מהמתנחלים ואנשי הצבא מחלקים מרק אחד לשני, יחס אינטימי ומשלים

אחמד טיבי:  כך היה כל הזמן

אחמד טיבי:      אני חושב שלקרוא למחוק ישוב זה בעייתי

אופיר כץ: בעייתי?     

אחמד טיבי: תכף תבין את האנדר סטייטמנט שלי

אחמד טיבי:  ישראל עשתה הון פוליטי מהאמירות של גורם זה או אחר באיראן למחוק את ישראל

אחמד טיבי:  הון פוליטי עם אפקט

אחמד טיבי:  מה ההבדל בין המילה למחוק את ישראל על ידי מישהו מאיראן לבין למחוק את חווארה על ידי שר האוצר והשר במשרד הביטחון? אין הבדל

אחמד טיבי:       הנקודה השנייה

אחמד טיבי:  הדבר החמור ביותר בהפגנה אתמול זה מפגין שאיבד את אוזנו כאשר הוא נורא מאחור

אחמד טיבי:  הוא נורא מאחור ברימון הלם

אחמד טיבי:  הוא לא התעמת עם שוטרים אלא ירו באופן רנדומלי והוא נפגע באוזנו 

אחמד טיבי:  אני שמעתי אותו מציג את המקרה

אחמד טיבי:  זה חמור ביותר

אחמד טיבי:      כפי שתמיד הייתי בעבר, אני מתנגד לעירוב אנשי משפחה במאבקים פוליטיים אבל היחס אל המפגינים אתמול קיבל מפנה כאשר השר לביטחון פנים שלכם הגיע לחפ"ק ונתן הוראות

אחמד טיבי:  ראו את השינוי

אחמד טיבי:      אני רוצה לדבר אל שני הצדדים שדיברו עכשיו

אחמד טיבי:  האמת, שניכם, כל אחד כואב את הצד שלו, אחד אומר שבעבר המשטרה תקפה את החרדים, אחד אומר שתקפו את המתנחלים, אחד או מר שתקפו את המפגינים

אחמד טיבי:  האמת היא שרוב חברי הכנסת בבית הזה שותקים כאשר תוקפים מפגינים ערבים

אחמד טיבי:  הרוב

אחמד טיבי:  שותקים

אחמד טיבי:  אנחנו למודי סבל מהטיפול במפגינים ערבים ואיך מטפלים בהם שזה הדבר החמור ביותר אבל אתמול השימוש בכוח של המשטרה היה בלתי פרופורציונלי לחלוטין

אחמד טיבי:      השימוש במילה אנרכיסטים נגד המפגינים האלה, תקשיבו, אתם בלי המפגינים האלה, מה אתם שווים? מבחינת איכות האנשים

משה ארבל: יש כאן נימה מתנשאת

אחמד טיבי: נכון

אחמד טיבי:  אני מתנשא על מתנחלים ופשיסטים, בדרך כלל

אחמד טיבי:       הנקודה השנייה החמורה מאוד, זה מה שאמר ביבי בנאומו לאומה אתמול

אחמד טיבי:  הוא השווה בין הפוגרומיטסים בחווארה לבין המפגינים אתמול בתל אביב

אחמד טיבי:  תגידו, מה, נפלתם עלה ראש? איזו מין השוואה זאת? אני כועס משני הצדדים

אחמד טיבי:  ראשית, הוא עושה שינמוך לאלימות ולפשעים שעשו המתנחלים, ושנית, מעצים וכאילו מתאר את המפגינים כפושעים ולא היא

אחמד טיבי:  זה דבר חמור

אחמד טיבי:  זה עושה ראש ממשלה שרוצה להסית נגד חצי מהציבור והוא יודע לעשות את זה טוב

אחמד טיבי:      האמת היא שאני צופה שההפגנה אתמול הייתה רק ההתחלה, מבחינת לעבור שלב כי הקואליציה והממשלה לא נענית לאף קריאה לעצור, להשהות, ואני לא צופה שאתם בקואליציה, אופיר וארבל, תיסוגו מההפיכה המשפטית

אחמד טיבי:  אתם לא תעשו את זה כי אם תעשו את זה, הממשלה תיפול

משה ארבל: אני לא מכיר הפיכה משפטית

משה ארבל:  אני מכיר תיקון מערכת המשפט

אחמד טיבי: אם תעשו את זה, הממשלה תיפול

משה ארבל: אנחנו בוודאי תומכים בתיקון מערכת המשפט

אופיר כץ: השבת האמון למערכת המשפט

אורית פרקש הכהן: השבת השחיתות, אתה מתכוון

אחמד טיבי: אפרופו הצעת החוק הזאת, אני רוצה להפנות שאלה

אחמד טיבי:  הוגשו תלונות לפני המינוי ואחרי המינוי של איתמר בן גביר לשר לביטחון פנים

אחמד טיבי:  כידוע האיש הורשע בבית משפט בישראל, לא בהאג, בתמיכה בטרור

אחמד טיבי:  נדמה לי שיש לו כמה וכמה תיקים

אחמד טיבי:  התפקיד שלא היה צריך למנות אותו אליו, זה דווקא התפקיד הזה של שר המשטרה

אחמד טיבי:  השאלה אם החוק הזה ימנע ביקורת על המינוי של איתמר בן גביר למשל

אחמד טיבי:  קוראים לזה חוק דרעי אבל זה גם חוק בן גביר

אחמד טיבי:  במקרה של בן גביר, זה צורם וצועק

אחמד טיבי:  לכן אני מבקש התייחסות של הייעוץ המשפטי גם לתלונות שהוגשו בעניין מינוי בן גביר וגם לקשר בין החוק הזה למינוי של בן גביר ושרים אחרים

אחמד טיבי:  תודה רבה

אופיר כץ: תודה

אופיר כץ:  יוראי, בבקשה

יוראי להב-הרצנו: ממה בקצרה, אדוני היושב ראש

יוראי להב-הרצנו:  אתמול הקשבתי לדברים של ראש הממשלה נתניהו, פשוט לא האמנתי למה שאני שומע

יוראי להב-הרצנו:  ההשוואה לטרוריסטים הגזענים שורפי הבתים בחווארה לבין מפגינים נושאי דגלי ישראל שנמצאים ברחובות כדי להיאבק נגד הדיקטטורה, היא השוואה בזויה, בלתי נתפסת ובלתי נסלחת

יוראי להב-הרצנו:  פשוט הזיה

יוראי להב-הרצנו:  אתה יודע, זה מצטרף לקטע שראיתי אתמול של שר האוצר שהוא גם שר במשרד הביטחון בצלאל סמוטריץ', ואני מצטט

יוראי להב-הרצנו:  "עשיתי לייק לציטוט שקרא למחוק את הכפר חווארה כיוון שאני חושב שאת הכפר חווארה צריך למחוק

יוראי להב-הרצנו:  המדינה היא זו שצריכה למחוק אותו"

יוראי להב-הרצנו:  זה מה שאמר השר במשרד הביטחון לגבי חווארה

יוראי להב-הרצנו:      אני מתרגם את הדברים של השר סמוטריץ'

יוראי להב-הרצנו:  עשיתי לייק לציטוט שאמר שצריך לבצע פשעי מלחמה כיוון שאני חושב שצריך לבצע פשעי מלחמה

יוראי להב-הרצנו:  זה מה שהוא אמר

יוראי להב-הרצנו:  אני אומר חד וחלק שצריך לעשות פעולות נחושות ולהשתמש ביד קשה נגד הטרור אבל זה לא אומר שצריך לעשות טיהור אתני, שזה מה שהשר סמוטריץ' מציע

יוראי להב-הרצנו:  למחוק כפר שלם, זה למחוק את הבתים שלו, זה למחוק את האנשים שגרים שם, משפחות

יוראי להב-הרצנו:  בלתי נתפס

יוראי להב-הרצנו:  אני לא שמעתי אף אחד מחברי הקואליציה - - -     

אופיר כץ: תשמע את סמוטריץ' עצמו

אופיר כץ:  הוא הבהיר את דבריו וזה מופיע

אופיר כץ:  כנס לטוויטר שלו ותראה

אופיר כץ:  הוא הבהיר את דבריו

עידן רול: גם ארצות הברית הבהירה את דבריה לגבי זה

יוראי להב-הרצנו: משה, אני חושב שהדברים הם מאוד ברורים

יוראי להב-הרצנו:  אם השר סמוטריץ' היה מתכוון שצריך לעשות פעולה נקודתית ולפגוע בטרוריסטים שגם אני תומך בה - - -     

משה ארבל: אנחנו מייצרים תיבות תהודה לעצמנו

משה ארבל:  אנחנו מבעירים תבערה

משה ארבל:  חבל שהסרטון נחתך עכשיו

משה ארבל:  אם אתה כבר רוצה לצלם ומוסיף לטוויטר או לטיקטוק, אני אעשה את זה בשתי שניות וב-14 שניות

משה ארבל:  סמוטריץ' בסופו של דבר הבהיר את דבריו בצורה מאוד מאוד ברורה והבהיר את כוונתו

משה ארבל:  ודאי שלא הייתה כוונתו לפגיעה בחפים מפשע

יוראי להב-הרצנו: כאשר ראש הממשלה אתמול בוחר למתוח קו משווה בין - - -     

משה ארבל: בין מי שעובר על החוק למי שעובר על החוק

משה ארבל:  אז הוא עבר עבירה חמורה יותר והם עברו עבירה פחות חמורה, אבל הם עברו על החוק

משה ארבל:  מי שעוצר את איילון, הוא אנרכיסט

יוראי להב-הרצנו: משה, די, זה לא מתאים לך

משה ארבל: מי שעושה מדורה באמצע איילון, הוא אנרכיסט

יוראי להב-הרצנו: אדוני, האנרכיסטים יושבים בתוך הממשלה ומבעירים

עידן רול: פריבילגים

עידן רול:  כל מי שעצר את איילון עד היום עשה את זה מתוך כאב ומצוקה

אופיר כץ: אתה יכול להביע את הכאב והמצוקה בצורה שהמשטרה מאפשרת לך להפגין בצורה שלא משבשת ולא הורסת את החיים של אזרחי המדינה

יוראי להב-הרצנו: אתם פשוט עיוורים למצוקה

יוראי להב-הרצנו:  אתם פשוט קורעים את העם ואז מאשימים את החלק שזועק את זעקת האמת שלו בכך שיש את המשבר הזה

אופיר כץ: בכך שהוא עובר על החוק

יוראי להב-הרצנו: מי שמחולל את המשבר הזה זה מי שמוביל להפיכה משטרית שבסופה אנחנו לא נהיה דמוקרטיה

יוראי להב-הרצנו:  אם תצליחו, אנחנו לא נהיה דמוקרטיה

אופיר כץ: האמת היא שיש לכם כוח מטורף וזאת התקשורת שמתדלקת

אופיר כץ:  יום השיבוש הלאומי, עוד מעט באולפנים הם היו אומרים חג שמח, יום שיבוש לאומי שמח

אופיר כץ:  תקשיב, אתם השתגעתם לגמרי

אופיר כץ:  יום השיבוש הלאומי

אופיר כץ:  עוד מעט נכניס את זה בחגי ישראל

אופיר כץ:  איזה תדלוק של התקשורת

אופיר כץ:  אווירת חג

אופיר כץ:  לא משנה, התקשורת איתכם

אופיר כץ:  יום השיבוש הלאומי

אופיר כץ:  הלאומי

יוראי להב-הרצנו: אולי אתה תוכל לענות לי על שאלה אחת שאני כל הזמן שואל ולא מקבל תשובה עליה

יוראי להב-הרצנו:  אחרי ההפיכה המשטרית או הרפורמה המשפטית כמו שאתם מכנים א ותה - - -     

אופיר כץ: התיקון

אופיר כץ:  התיקון והשבת האמון

יוראי להב-הרצנו: אחרי התיקון והשבת האמון, איזה בלם אחד יהיה על כוחה של הממשלה לדרוס זכויות?     

אופיר כץ: איזה בלם יש היום על מערכת המשפט?      

משה ארבל: הדמוקרטיה

משה ארבל:  הציבור

אופיר כץ: היום כשנבחרי ציבור רוצים ליישם מדיניות לשמה הם נבחרו, איזה בלם יש למערכת המשפט?      

אורית פרקש הכהן: להחזיר את השר דרעי עכשיו, דרושה הגדרה של מדיניות? איזו מדיניות?     

יוראי להב-הרצנו: אופיר, זאת מבחינתי לא אמירה פופוליסטית

אופיר כץ: עניתי לך

יוראי להב-הרצנו: יושב מולך אדם שהאירוע הזה נוגע לו באופן אישי

יוראי להב-הרצנו:  הכי אישי שיש

יוראי להב-הרצנו:  בשנת 2018 הכנסת הזו, הדמוקרטיה הזו, חוקקה נגדי, שללה ממני את הזכות להפוך להיות אבא, כאשר תיקנתם אתם, ממשלת הליכוד, את חוק הפונדקאות באופן שרק אני לא אוכל להפוך להיות אבא, אני, הומואים וגברים יחידניים

יוראי להב-הרצנו:  מי שהעניק לי את הזכות להפוך להיות אבא זה בית המשפט העליון בשבתו כבג"צ

יוראי להב-הרצנו:  בשבוע שעבר הפלתם את חוק האימוץ שמונע מאיתנו להפוך להיות הורים בישראל, פוגע בזכות היסוד שלנו להקים משפחה

יוראי להב-הרצנו:  בלי בג"צ, איזה בלם יהיה עליכם, על הרוב, על הדמוקרטיה, מלקחת מאיתנו את הזכויות שלנו?     

אופיר כץ: שאלת מהו הבלם

אופיר כץ:  אני רוצה לענות לך

אופיר כץ:  החוק שנפל בשבוע שעבר, הייתה לך שנה וחצי שהיית בקואליציה, למה לא העברת אותו?     

יוראי להב-הרצנו: הוא היה בהליכים במשרד המשפטים ובמשרד הרווחה

אופיר כץ: שנה וחצי

אופיר כץ:  תהליכים של שנה וחצי

יוראי להב-הרצנו: כן

אופיר כץ: די, נו, יוראי

יוראי להב-הרצנו: אל תשאל אותי שאלה בשאלה

יוראי להב-הרצנו:  אני שואל אותך מהו הבלם

משה ארבל: הבלם הוא הביקורת השיפוטית

אופיר כץ: אתה אומר שזה נוגע בך באופן אישי

משה ארבל: אם זה דבר שייגע בציבור והציבור יבוא ויגיד שחייבים לשנות את זה - - -     

יוראי להב-הרצנו: משה, אם רוב הציבור חושב שלי לא מגיעות זכויות יסוד, אז אין לי זכויות יסוד

משה ארבל: לא, מה את אומרת?     

יוראי להב-הרצנו: בוודאי

יוראי להב-הרצנו:  אם רוב הציבור חושב שנשים לא צריכות להתגייס לצה"ל או לא להיות במרחב הציבורי או לא להצביע? מקובל עליך?         

אופיר כץ: יש עוד אוכלוסיות שזה נוגע בהן ברמה האישית ובוא ניקח למשל את תושבי דרום תל אביב שגם להם זה נוגע בחיי היום יום ואנחנו כנבחרי ציבור ניסינו פעם אחר פעם - - -     

משה ארבל: חוקקנו

אופיר כץ: פעם חוקקנו, כן, כמה פעמים, כדי להוציא את מהגרי העבודה האלו משטח מדינת ישראל, ומי שלא נתן לנו לעשות את זה, זה בית המשפט העליון

משה ארבל: אבל הם לא פריבילגים מספיק

משה ארבל:  בית המשפט העליון אמר להם תתמודדו

אופיר כץ: החיים של תושבי דרום תל אביב נהרסים והם באים לוועדת חוקה ומביעים את התסכול שלהם

אופיר כץ:  אז איפה הבלם?     

יוראי להב-הרצנו: זאת זכות יסוד

יוראי להב-הרצנו:  עצם העובדה שאתה אומר לי שזה שאני אהפוך להיות אבא את פריבילגיה, איזו פריבילגיה זאת?      

משה ארבל: היה צריך את העליון להתגברות ספציפית לסוגיית הפונדקאית

משה ארבל:  אל מול הזכות יש את זכותה של האם הפונדקאית לקבל הגנה

יוראי להב-הרצנו: די, נו

משה ארבל: כן, היא לא רחם להשכרה

משה ארבל:  יש כאן ערכים וגם עליהם צריך לדון

משה ארבל:  זה בדיוק מה שדמוקרטיה צריכה לעשות

משה ארבל:  להציף את הערכים המתנגשים ולדון בהם

יוראי להב-הרצנו: אופיר, המסכה ירדה

יוראי להב-הרצנו:  משה ארבל אמר בפה מלא שאנחנו בעד מדינה שבה הרוב קובע ואם הרוב קובע שאין לכם זכויות יסוד, אז אין לכם זכויות יסוד

יוראי להב-הרצנו:  זאת הדמוקרטיה

יוראי להב-הרצנו:  אם 61 חברי כנסת יכולים לעשות כל מה שהם רוצים ואין אף אחד שיכול להגביל אותם, אין משמעות לדמוקרטיה ולערכים המוגנים

יוראי להב-הרצנו:  את יכולים לעשות כל מה שאתם רוצים וזאת לא דמוקרטיה

אופיר כץ: סיסמאות זה בסדר אבל המציאות הוכיחה - - -     

יוראי להב-הרצנו: אלה לא סיסמאות

יוראי להב-הרצנו:  נתתי שתי דוגמאות

אופיר כץ: מדינת ישראל, גם כשהימין היה הרבה שנים בשלטון, ובעזרת השם יהיה עוד הרבה שנים, אני לא ראיתי שזכויות הפרט כאן נרמסו

יוראי להב-הרצנו: כרגע נתתי לך דוגמה

אופיר כץ: זה עבד יפה מאוד לפני שמערכת המשפט השתלטה עלינו

אופיר כץ:  ארבעים שנים

יוראי להב-הרצנו: מי השתלט?     

אופיר כץ: מערכת המשפט

יוראי להב-הרצנו: נתתי לך עכשיו דוגמה משבוע שעבר

אופיר כץ: גם אני נתתי לך דוגמה איך מערכת המשפט הרסה את דרום תל אביב

אופיר כץ:  בג"צ הרס את דרום תל אביב

יוראי להב-הרצנו: אדוני, מי שהרס את דרום תל אביב, מי שאפשר להפקרות הזאת בדרום תל אביב להיות אלה ממשלות הליכוד ששנים על גבי שנים לא עשו שום דבר

אופיר כץ: אבל אתה שומע מה אני אומר לך? שלושה חוקים, רצינו גם לתת להם ללכת בצורה טובה עם כסף, לשמור עלינו כמדינה יהודית, לשמור עלינו כמדינה נורמלית לתושבי דרום תל אביב והם פשוט לא נתנו לנו ותראה מה קורה היום בדרום תל אביב

אופיר כץ:  אתה מסוגל להסתובב לבד בדרום תל אביב? נשים מבוגרות לא יוצאות מהבית בחושך אבל השופטים של בג"צ יושבים בצפון תל אביב

אופיר כץ:  תאמין לי שהם יוצאים יפה מאוד לג'וגינג שלהם ב-9:00 בערב אבל האישה המבוגרת בדרום תל אביב מפחדת לצאת שלא יאנסו אותה

יוראי להב-הרצנו: אז תטפלו בזה

אופיר כץ: חוקקנו פעם אחר פעם

אופיר כץ:  שלוש פעמים בג"צ פסל חוק של הכנסת

אופיר כץ:  אתה מבין על מה אנחנו מדברים? אבירי זכויות האדם

אופיר כץ:  יאללה, יאללה

יוראי להב-הרצנו: אתם מדברים על משילות הרפורמה הזאת לא תעזור למשילות אלא היא פשוט תאפשר לכם לקחת את זכויות היסוד של אזרחי ישראל

יוראי להב-הרצנו:  אני אומר לכם שהתוכניות שלכם מונחות שחור על גבי לבן

יוראי להב-הרצנו:  אתם רוצים להפוך את מדינת ישראל לאיראן, למדינת הלכה

יוראי להב-הרצנו:  תשווק את הבלוף אבל אל תאמין בו

יוראי להב-הרצנו:      אני עדיין שואל שאלה אחת ולא קיבלתי עליה תשובה

אופיר כץ: עניתי לך

אופיר כץ:  זו התשובה שלי

אופיר כץ:  אמרתי לך גם לפני וגם אחרי

יוראי להב-הרצנו: לא

יוראי להב-הרצנו:  אני שואל איזה בלם יש

אופיר כץ: אמרתי לך על הבלם שלנו 

אופיר כץ:  40 שנים מדינת ישראל הוכיחה

יוראי להב-הרצנו: לסמוך עליכם? זה ההבדל החוקתי?     

אופיר כץ: אבל זאת דמוקרטיה

אופיר כץ:  מה אתה רוצה? אני אומר לך בעובדות

אופיר כץ:  לפני שאהרן ברק נכנס לתמונה

אופיר כץ:  40 שנים לא הייתה ההתערבות הזאת והשמיים לא נפלו

אופיר כץ:  סמוך על הציבור שיודע את מי לבחור שינהיג את המדינה ובינתיים זה עבד יפה מאוד

יוראי להב-הרצנו: אני רוצה לוודא שאני מבין לגבי הבלם החוקתי

משה ארבל: למה הבלם החוקתי בהרכב הוועדה לבחירת שופטים מפריע לך? לא מדבר איתך על פסקת התגברות

יוראי להב-הרצנו: אני רוצה להבין כי פעם ראשונה אני מקבל תשובה

אופיר כץ: הבלם החוקתי, יהיה מגוון רחב יותר בבית המשפט העליון

אופיר כץ:  הבלם החוקתי הוא שיהיה הרבה יותר קשה לבטל חוק שהכנסת מחוקקת, שנבחרי הציבור מחוקקים

משה ארבל: הבלם החוקתי הוא המודל הבריטי

אופיר כץ: זה מקובל ברוב המדינות המערביות

יוראי להב-הרצנו: אנחנו מטילים מגילת זכויות אדם כפרלמנט כפיפות לבית המשפט הלאומי

אורית פרקש הכהן: היושב ראש, מה סדר הדיון היום?     

יוראי להב-הרצנו: אני באמת שואל איזה בלם יש על כך שהממשלה תוכל לעשות כל מה שהיא רוצה ותגיד סמוך עלי?     

אופיר כץ: אורית, את מפריעה לאופוזיציה לעשות פיליבסטר

אופיר כץ:  במקום שלא נ תנים לך לדבר יש לך טענות אבל כאן יש לך יש פתיחות ומדברים

אורית פרקש הכהן: רק רציתי להבין את סדר הדיון

יוראי להב-הרצנו: אתה אומר לי: סמוך עלינו שאנחנו נשמור על זכויות האזרח שלך?     

אופיר כץ: אני אומר לך שעובדתית 40 שנים לפני שאהרן ברק נכנס, זה עבד

יוראי להב-הרצנו: רק בשבוע שעבר פגעת בזכות יסוד שלי

אופיר כץ: שנה וחצי לא העברת את הזכות הזאת

אופיר כץ:  שנה וחצי לא העברת

אופיר כץ:  לא הפריע לך?     

יוראי להב-הרצנו: הפריע לי ופעלתי למען זה אבל אתה הפלת את זה

אופיר כץ: למה לא העלית את זה להצבעה?     

יוראי להב-הרצנו: אתה הפלת את זה

אופיר כץ: למה לא העלית את זה להצבעה?     

יוראי להב-הרצנו: עמדנו להעלות את זה

אופיר כץ: ווליד לא אישרו?     

יוראי להב-הרצנו: די, נו, תפסיקו עם הדמגוגיה הזאת

אופיר כץ: אני יודע שהם הטילו וטו

אופיר כץ:  ווליד הטיל וטו

יוראי להב-הרצנו: הממשלה הקודמת עשתה הכי הרבה בתולדות המדינה למען הקהילה הגאה ואתה יודע את זה

יוראי להב-הרצנו:  אנשים שבכלל נמצאים כרגע בטיפול רפואי

יוראי להב-הרצנו:  אתה הפלת בשבוע שעבר את החוק שהיה מאפשר לי לקבל זכות יסוד להקים משפחה

יוראי להב-הרצנו:  בוא, יש גבול לציניות

אופיר כץ:  אמרתי שלי יש נושאים ממש ממש בוערים וכשהייתי בקואליציה וגם עכשיו כשאני בקואליציה, אני מעלה ואתם ונלחם עליהם והוכחתי שאני גם מעביר אותם

אופיר כץ:  דברים שחשובים לי, אם זה המתעללות שלקח לי שלוש שנים אבל בסוף הצלחתי להעביר, אם זה שלילת אזרחות, אם זה עכשיו ממדים ללימודים, אם זה בריאות בפריפריה

אופיר כץ:  אלה דברים שחשובים לי, שבוערים לי שבגינם נשלחתי לכנסת

אופיר כץ:  אני עובד ואני מחוקק ואני משיג תקציבים ואני מצליח

אופיר כץ:  אם לך זה הנושא הכי חשוב, איפה היית שנה וחצי? למה לא עשית את זה?     

יוראי להב-הרצנו: הממשלה הקודמת עשתה הכי הרבה למען הקהילה הגאה

אופיר כץ: אתה לא עונה לי

אופיר כץ:  למה לא עתרת לבג"צ?     

יוראי להב-הרצנו: יש עתירה לבג"צ אבל אתם רוצים לבטל את בג"צ

אופיר כץ: לא, ממש לא לבטל

יוראי להב-הרצנו: אתם רוצים לבטל את היכולת של בג"צ לבצע ביקורת שיפוטית על חוקי, על חוקי יסוד, למחוק אותו

יוראי להב-הרצנו:  אתם רוצים למחוק את בג"צץ     

משה ארבל: לא נכון

יוראי להב-הרצנו: אתם רוצים למנוע מאיתנו בכלל להשתמש בכלי הזה

משה ארבל: לא נכון

משה ארבל:  אתה מגבב שקירם לפרוטוקול

יוראי להב-הרצנו: לומר לי שנתניהו ידאג, אל תדאג – נתניהו הוכיח מה קורה בכל מה שקשור לפגיעה בזכויות יסוד של הקהילה הגאה

אופיר כץ: אזרחי ישראל בוחרים בו פעם אחר פעם

אופיר כץ:  האזרחים לא כאלה טיפשים

יוראי להב-הרצנו: דמוקרטיה לא מתחילה ולא נגמרת בקלפי

אופיר כץ: אתם חושבים שהאזרחים הם טיפשים אבל הם לא

אופיר כץ:  הם יודעים איזה פתק הם שמים ועל מי הם סומכים

עידן רול: אנחנו מאוד מכבדים את האזרח

עידן רול:  אתה מדבר אחרי שנתניהו אמר אתמול שהוא היה מראשי האופוזיציה להתנתקות והוא הצביע ארבע פעמים בעד ההתנתקות?      

אופיר כץ: אל תזלזלו באינטליגנציה של הבוחרים

יוראי להב-הרצנו: זה האימ-אימא של הזלזול באזרחים

יוראי להב-הרצנו:  אני מכבד את המצביעים של נתניהו יותר מאשר הוא עצמו מכבד אותם

יוראי להב-הרצנו:  אגב, זה באמת מעלה שאלות בחוק הנבצרות שנדון בו בהמשך

יוראי להב-הרצנו:  מבחינתי להיות מי שהצביע בעד ההתנתקות ואז לומר שהיית אופוזיציה להתנתקות, זה מראה על סימנים לגבי הכשירות שלו

אופיר כץ: יצאתם אווירה שהקולות אצלכם, של האליטה שלכם - - -     

יוראי להב-הרצנו: ביבי אמר את זה בקולו

יוראי להב-הרצנו:  בהתנתקות נתניהו היה באופוזיציה והוא הצביע בעד

יוראי להב-הרצנו:  אני רוצה פעם לשמוע מישהו מהליכוד אומר בקולו, נתניהו הצביע בעד או נגד ההתנתקות? רק תענה לי

אופיר כץ: בסוף נתניהו לא היה שותף להתנתקות

עידן רול: מה זה לא? הוא הצביע בעד ארבע פעמים

יוראי להב-הרצנו: רגע, אני מכבד את אופיר

יוראי להב-הרצנו:  אני רוצה שתי שאלות ורק תענה לי כן או לא

משה ארבל: כששאלתי אתמול את גיל לימון שתי שאלות כן או לא, אמרת לי שהוא לא בחקירה נגדית

יוראי להב-הרצנו: אופיר לא חייב לענות

אופיר כץ: אני עונה לך

אופיר כץ:  נתניהו היה נגד ההתנתקות

אופיר כץ:  בסופו של דבר כשזה הבשיל, הוא היה נגד והתפטר

יוראי להב-הרצנו: האם נתניהו הצביע ארבע פעמים בעד ההתנתקות? כן או לא?     

אופיר כץ: בסופו של דבר הוא היה נגד, התפטר, לא היה שותף למהלך והיה ממובילי המחאה נגד ההתנתקות

יוראי להב-הרצנו: שמונה ימים לפני, אחרי היערכות למחאה

אופיר כץ: זה לא לקח שמונה ימים

יוראי להב-הרצנו: הוא התפטר שמונה ימים לפני

אופיר כץ: לא היה סיכוי למחאה כי לקחו ילדות בנות 14 ועשו להן הארכת מעצר

אופיר כץ:  לא כמו המפגינים היום, האליטות שמתייחסים אליהם בכפפות של משי

אופיר כץ:  אז לקחו נערות ועשו להן הארכת מעצר כקבוצה

אורית פרקש הכהן: למה הסתה?     

יוראי להב-הרצנו: אני יודע היטב מה היה

אורית פרקש הכהן: האליטות האלה משלמות מיסים

אופיר כץ: הליכוד התנגד

עידן רול: שמונה ימים מראש, זאת פחדנות

עידן רול:  כמו שהוא לא הגיע אתמול לקורס חובלים, כך הוא ברח מההתנתקות שמונה ימים לפני אחרי שהוא הצביע בעדה

יוראי להב-הרצנו: ההתנתקות עברה בקולות הליכוד

יוראי להב-הרצנו:  על מה אתה מדבר? ראש ממשלה מטעם הליכוד

עידן רול: זאת פחדנות לעזוב שמונה ימים לפני כי הוא פחד מהביקורת הציבורית

עידן רול:  כך לא מתנהג מנהיג

עידן רול:  אגב, מנהיג גם לא בורח מקורס חובלים אפילו אם אוי, אוי, אוי תהיה ביקורת

עידן רול:  אמת זה שקר, מלחמה זה שלום

אופיר כץ: מנהיג מקבל החלטות לפי מה שטוב למדינת ישראל ולא לפי עד כמה ציפי לבני נושפת לי בעורף

עידן רול: אני לא מבין מה הקשר לציפי לבני

אופיר כץ: כל אחד יודע היא ה ולכת לחזור למערכת הפוליטית וכל קול שהיא תיקח, היא תיקח לכם

אופיר כץ:  לכן הוא לא יכול להתנתק מהמחאה הזאת, מהאנרכיסטים האלה

עידן רול: נתניהו יצא בסוף, בימים האחרונים, נגד ההתנתקות בגלל שלפיד מפחד מציפי לבני? לא הבנתי

אופיר כץ: עשיתם סקרים על ציפי לבני כמה היא לוקחת לכם?      

עידן רול: לא

עידן רול:  אתם עשיתם?     

אופיר כץ: עלינו היא לא מאיימת

אופיר כץ:  כל קול שהיא תיקח, זה לא מהליכוד

אופיר כץ:  היא תיקח רק לכם

אופיר כץ:  מזה אתם חוששים

עידן רול: אנחנו לא בקמפיין

עידן רול:  אנחנו עסוקים בלהציל את הדמוקרטיה

עידן רול:  ראש הממשלה שהיה אופוזיציה להתנתקות אבל הצביע בעדה ארבע פעמים

יוראי להב-הרצנו: גם דוברת ההתנתקות, מירי רגב

יוראי להב-הרצנו:  שרה בליכוד היום

יוראי להב-הרצנו:  הליכוד העביר את ההתנתקות

משה ארבל: במקום שבעלי תשובה עומדים צדיקים גמורים אינם יכולים לעמוד

אופיר כץ: אצלנו לא מסרבים פקודה ולא קוראים להשתמטות

אופיר כץ:  יש פקודות בצה"ל, מבצעים אותן

עידן רול: אני עשיתי צבא ומילואים כנראה יותר מלפחות 50 אחוזים מהקואליציה שלך, בוא נאמר כך

עידן רול:  אני רב סרן במילואים

אופיר כץ: גם בימים וגם בשמאל משרתים בצבא ועושים מילואים

עידן רול: לא כולם

עידן רול:  לא, לא כולם

אופיר כץ: עושים מילואים

עידן רול: לא כולם

עידן רול:  חלק הצביעו בעד החוק שלך אתמול ממדים ללימודים אבל לשרת, הם לא משרתים

אופיר כץ: זה שהכנסתם את הצבא, כן לסרב פקודה, לא לסרב פקודה

עידן רול: למה העלית את הצבא

אופיר כץ: זה שיח שמעולם לא היה

אורית פרקש הכהן: אדוני היושב ראש, מי שהכניס ומי שגרם זה אתם

אורית פרקש הכהן:  קחו אחריות

אופיר כץ: מעולם לא קראנו למרי אזרחי בהתנתקות

אורית פרקש הכהן: כמו ילדים קטנים שרוקעים על הרצפה, לא לוקחים אחריות על המעשים שלהם

אורית פרקש הכהן:  אתם בממשלה, אתם אחראים על מה שקורה, אתם אחראים על מחאה אוטנטית ואמיתית

אופיר כץ: אתם מסיתים

אורית פרקש הכהן: קחו אחריות על העניין הזה

אופיר כץ: אתם מסיתים לאלימות

אורית פרקש הכהן:  מעולם לא ראיתי ממשלה שגורמת לפילוג כזה בעם ופשוט לא לוקחת אחריות על זה

אופיר כץ: לא ראיתי מעולם אופוזיציה כזו חסרת אחריות שמחבקת אנרכיסטים

אורית פרקש הכהן: תפסיקו לקרוא לנו אנרכיסטים

אורית פרקש הכהן:  אם הם אנרכיסטים, גם אני אנרכיסטית

אופיר כץ: בדיוק, גם את אנרכיסטית

אופיר כץ:  תפסיקו לחבק אנרכיסטים

אורית פרקש הכהן: גם אני אנרכיסטית

אופיר כץ: תפסיקו לחבק אנרכיסטים

אורית פרקש הכהן: כולנו אנרכיסטים

אורית פרקש הכהן:  אנחנו לא אנרכיסטים, אנחנו מלח הארץ ואנחנו נילחם עד הסוף

אופיר כץ: גם אנחנו

אורית פרקש הכהן: קחו אחריות על מה שאתם עושים

אופיר כץ: בואו נתחיל

אופיר כץ:  היה לי משהו שרציתי להתחיל ונכנסנו לוויכוח

אופיר כץ:  אני רק אשלים את דבריי לגבי צביקה פוגל

אופיר כץ:  אמרתי שאני מתנער

אופיר כץ:  אני נגד פגיעה בחפים מפשע

אופיר כץ:  טיבי הזכיר כאן שתי דוגמאות

אופיר כץ:  אני מגנה כל רצח של אזרחים אבל אם היינו צריכים להזכיר את כל הנרצחים על ידי ערבים, כנראה שהיינו צריכים להיות כאן שבוע רצוף רק כדי להזכיר את שמות הנרצחים היהודים

אופיר כץ:  אני לא מצליח להבין אתה סימטריה

אופיר כץ:      לגבי היועצת המשפטית

אופיר כץ:  אין זוכר אין ספור מכתבים שאני שלחתי לה בנוגע להסתה, גם של נבחרי ציבור וגם של נבחרי ציבור לשעבר

אופיר כץ:  אף פעם לא קיבלתי התייחסות

אופיר כץ:  עכשיו אנחנו רואים אמירה של פוגל שאמרתי את עמדתי לגביה, ובאיזו מהירות יוצאת כבר ההנחיה שאפשר לחקור

אופיר כץ:  אני לא יודע, אולי יש שעות שמסיתים והיא ישנה צוהריים ולכן היא לא מוציאה הנחיה לחקור בקשר להסתה

אופיר כץ:  אנחנו כאן כבר שבועיים ויש כאן הסתה מטורפת, פשוט הסתה מטורפת, שכל האמצעים כשרים, של ראשי ממשלה לשעבר, רמטכ"לים לשעבר, ראשי שב"כ לשעבר, וכלום, הכול מותר

אורית פרקש הכהן: למה הסתה?     

אופיר כץ: אל תפריעי לי

אופיר כץ:  אורית, אל תפריעי לי

אורית פרקש הכהן: אולי יש להם ביקורת? למה הסתה?      

אופיר כץ: לא, לא, אל תפריעי לי

אורית פרקש הכהן:  אתה עושה לעצמך חיים קלים

אורית פרקש הכהן:  הם אנרכיסטים וזאת הסתה

אורית פרקש הכהן:  קח אחריות על מה שאתם עושים

אופיר כץ: אני אסביר לך למה הסתה

אורית פרקש הכהן: אתם נושאים באחריות

אורית פרקש הכהן:  אתם נושאים באחריות של מה שקורה

אופיר כץ: אפשר שנייה להפסיק עם הסיסמאות?      

אורית פרקש הכהן: הם לא מסיתים והם לא אנרכיסטים

אורית פרקש הכהן:  הם מלח הארץ

אופיר כץ: אפשר שנייה להפסיק עם סיסמאות ולדבר בעובדות?     

אורית פרקש הכהן: אם כן, גם אני אנרכיסטית גאה

אורית פרקש הכהן:  אתם צריכים להתבייש

אורית פרקש הכהן:  אתה יודע שאני אף פעם לא מדברת ככה אבל אתם הגזמתם לגמרי

אורית פרקש הכהן:  אתם הורסים את המדינה הזאת

אופיר כץ: אורית, אפשר רגע פאוזה מהסיסמאות? צילמו, הכול בסדר

אופיר כץ:  עכשיו עובדות

אורית פרקש הכהן:   לא צילמו

אורית פרקש הכהן:  אתה מכיר אותי קצת יותר מזה

אורית פרקש הכהן:  עשיתי כמה דברים בחיים שלי ואתם צריכים לקחת אחריות על מה שקורה כאן כי אתם הורסים את המדינה

אורית פרקש הכהן:  אל תקראו להם מסיתים ואל תקראו להם אנרכיסטים

אופיר כץ: הם אנרכיסטים ועכשיו תני לי לסיים

אורית פרקש הכהן: הם מלח הארץ

אורית פרקש הכהן:  אני אנרכיסטית גאה

אופיר כץ: אנרכיסטים

אורית פרקש הכהן: אני הולכת להפגנות, אני אנרכיסטית גאה

אופיר כץ: אורית, קריאה ראשונה

אורית פרקש הכהן: הם מחזיקים את המדינה הזאת

אופיר כץ: אורית, קריאה ראשונה

אופיר כץ:      במקרה של פוגל, יש מהירות שיא בלשכת היועצת המשפטית ואפשר לחקור

אופיר כץ:  אני אומר איפה כל השבועיים האלה

אופיר כץ:  רון חולדאי: מדינות הפכו לדיקטטורות באמצעות הליך דמוקרטי ולא חוזרות משם אלא בשפיכות דמים

אופיר כץ:  שקט בלשכת היועצת המשפטית

אופיר כץ:  אהוד ברק שלמעשה הוא מסית כמו שהוא נושם קרא למרי אזרחי וסירוב פקודה

אופיר כץ:  הכול בסדר, אפשר להמשיך הלאה

אופיר כץ:  אהוד אולמרט קרא למלחמה אמיתית שלא מנהלים בנאומים אלא בקרב פנים מול פנים, ראש בראש, יד ביד, זה מה שיהיה כאן

אופיר כץ:  דן חלוץ שקרא בשידור לסירוב פקודה כי להערכתו הפכנו לדיקטטורה, אז אפשר לסרב פקודה

אופיר כץ:       אני שואל איפה היועצת המשפטית בכל ההסתה המטורפת שיש ברחובות

אופיר כץ:  אני לא מבין

אופיר כץ:  היא מאשרת לחקור רק כשמדובר במישהו מהימין? היא ממשיכה בקו הזה נגד הממשלה, נגד הקואליציה, נגד הימין? היא לא חושבת שרואים את זה?     אני אומר את האמת, משה, אתה יודע, אם יש משהו שגורם להעביר אנשים בעד, זאת ההתנהלות שלה

אופיר כץ:  אנשים אומרים אולי באמת אתם צודקים

אופיר כץ:  זאת ההתנהלות החד צדדית הזאת

אורית פרקש הכהן: לא הבנתי

אורית פרקש הכהן:  עכשיו אתה משמיץ את היועצת המשפטית?     

אופיר כץ: אני לא משמיץ

אופיר כץ:  אני מספר עובדות

אורית פרקש הכהן: חוק היועצים המשפטיים עוד לא עבר, עוד לא השלמתם את ההפיכה המשטרית שלכם, אז תעזבו במנוחה את היועצת המשפטית שהיא אשת מקצוע ועושה את עבודתה

אורית פרקש הכהן:  היא לא יכולה להגיב להשתלחויות האלה

אופיר כץ: זה חלם

אופיר כץ:  זה לא ראוי לחקירה?     

אורית פרקש הכהן: אתם גיבורים על חלשים

אופיר כץ: את מגנה את הדברים שהקראתי?         

אורית פרקש הכהן: אתם לא מתמודדים עם המהות

אורית פרקש הכהן:  תעזוב את היועצת המשפטית

אופיר כץ: את מגנה את מה שהקראתי?     

אורית פרקש הכהן: אני בהחלט נגד קריאות לסרבנות ונגד פגיעה בכלכלת ישראל

משה ארבל: הסתה לאלימות

אורית פרקש הכהן: קחו אחריות על מה שאתם עושים

אופיר כץ: אורית, עוד אחד

אופיר כץ:  חבל שטיבי לא כאן

אופיר כץ:  חבר כנסת שאמר: תזרקו להם את הנשק בפרצוף, אסור שצעירים יצטרפו לכוחות הכיבוש

אופיר כץ:  המרדה, הסתה, הכול יש כאן

אופיר כץ:  פניתי ליועצת המשפטית, זה היה מזמן, לפני כמה חודשים, אפילו יותר, פניתי אליה לחקור את איימן עודה

אופיר כץ:  מה קורה עם זה? יש כאן המרדה, יש כאן הסתה נגד

עידן רול: אגב, סוף סוף נתנו הוראה לחקור את כסיף על ההפרעה

אופיר כץ: זה כבר שלב יותר מתקדם

עידן רול: אבל זה סוף סוף קרה

אופיר כץ: אבל איפה איימן עודה?     

עידן רול: גם טיבי וגם עודה ברמדאן הקודם עשו פה דברים שהיו צריכים מזמן להיחקר

אופיר כץ: אז למה לא חוקרים? זה מה שאני שואל, למה חוקרים רק ממקום אחד?     

קריאה: זה לא ממקום אחד

קריאה:  אני תומך בך

אורית פרקש הכהן: אתם תחקרו בחוק דרעי 3, בחוק הנבצרות

אורית פרקש הכהן:  אתם תהיו החוקר, אתם תהיו המשטרה, אתם תהיו בתי המשפט, אתם תהיו התליין, אתם תהיו הכול

משה ארבל: אדוני היושב ראש, ב-7 בנובמבר 2021 אני פונה ליועץ המשפטי לממשלה על ציוץ בטוויטר, תגובה לתמונה של חרדים שחוגגים בתוך אוהל

משה ארבל:  נעם אייל כותב: צריך להתחיל לנצל הזדמנויות כאלה, לאטום את האוהל ולהזרים פנימה גז

משה ארבל:  מה יותר מהשמדה המונית והסתה לאלימות?      

אופיר כץ: זאת קריאה לרצח

משה ארבל: אני מקבל תשובה מהיועצת המשפטית לממשלה במשרד המשפטים ב-12 בינואר 2023

אופיר כץ: מתי שלחת?     

משה ארבל: ב-7 בנובמבר 2021

משה ארבל:  זאת אומרת, למעלה משנה לקח להם לענות

אופיר כץ: היית צריך לרשום שפוגל אמר את זה

משה ארבל: למעלה משנה לקח להם לענות ולכתוב לי אחרי למעלה משנה שהתיק נסגר

אופיר כץ: עצוב

אופיר כץ:  באמת עצוב שכך הם מתייחסים

אופיר כץ:  כשזה בא ממקום אחר, יש יותר רצינות

אופיר כץ:  חבל

אופיר כץ:      אנחנו מתחילים

אופיר כץ:  גיל רוצה להתייחס

גיל לימון: אני מסכים שעצוב

גיל לימון:  אני חושב שאני מרגיש עצוב שפעם אחרי פעם מנצלים את הפורום הזה כדי לתקוף את היועצת המשפטית לממשלה בצורה שהיא לא הגונה והיא לא נכונה

גיל לימון:  הטענה הזאת שכאילו נפתחות חקירות רק ביחס להסתה מצד אחד או צד אחר של המפה הפוליטית, היא שגויה עובדתית

גיל לימון:  בתקופה האחרונה נפתחו חקירות, כולל דברים שפורסמו לגבי עורך דין דוד חודק והיה מקרה נוסף שפורסם לגבי הטייס או מקרים אחרים

גיל לימון:  זאת אומרת, כל מקרה שיש טענות להסתה, הטענות האלה נבחנות בהתאם לאותן אמות מידה

גיל לימון:  יש לנו אמות מידה שהן אחידות, הן גם מופיעות בפסיקה ובהנחיות היועץ ובהנחיות פרקליט המדינה ואנחנו עובדים בצורה מקצועית

גיל לימון:      בהקשר הזה אני רוצה לומר משהו ואני מתחבר למשהו יותר רחב

גיל לימון:  דווקא הימים האלה שהם ימים מאוד מאוד מתוחים בחברה הישראלית ולצערי הרב הם רוויים באלימות ובהסתה, דווקא הימים האלה מדגישים את החשיבות שכל מי שמחזיק בתפקיד של שומר סף – גם פרקליטות המדינה, גם היועץ המשפטי לממשל, וגם המשטרה, גם השב"כ וגם הצבא – כולם יהיו א-פוליטיים, יהיו עצמאיים לגמרי בעבודה שלהם ושההחלטות יתקבלו אך ורק משיקולים מקצועיים וכך אנחנו עובדים

גיל לימון:  יש חקירות גם מהצד הזה וגם מהצד האחר

משה ארבל: אתה יכול להסביר את הפערים בלוחות הזמנים? למעלה משנה למענה לפניית חבר כנסת?     

אופיר כץ: תגיד תודה שהם ענו לך

אופיר כץ:  הם לא עונים לי

אופיר כץ:  למה הם לא ענו?     

יוראי להב-הרצנו: גם לי לא ענו

יוראי להב-הרצנו:  אמרו שמטפלים במלא דברים

אופיר כץ: אז זה לא בסדר

אופיר כץ:  אנחנו צריכים להשלים את זה? לקבל את זה?     

משה ארבל: אתה יודע שזה מנוגד לחוק? יש לוחות זמנים למענה

גיל לימון: הייתה חקירה - - -         

עידן רול: השרים היו אמורים להגיע לכנסת ולא עושים את זה

אופיר כץ: גם חמור

אופיר כץ:  אם לא יגיעו, אני מוכן להתערב

אופיר כץ:  פעלתי גם כשהייתי בקואליציה וגם באופוזיציה

אופיר כץ:  אני לא מקבל את זה

עידן רול: בוועדה לא ראיתי אף אחד מנצל את הסנקציה

אופיר כץ: זה לא תקין

אופיר כץ:  הם צריכים להגיע

אופיר כץ:  אם אתה רואה מצב כזה, תגיד לי ואני אפעל מול אותו שר

עידן רול: ועדת חוקה, ועדת כלכלה, ועדת חינו ך

עידן רול:  לא דורכים 

אופיר כץ: שר המשפטים הגיע הרבה פעמים לוועדת החוקה

עידן רול: בלי אוצר

עידן רול:  משרד הכלכלה, דברים שהתבקשו שיגיעו ולא הגיעו לדיונים בוועדת כלכלה

אופיר כץ: אני באמת מוכן לסייע בעניין הזה

אופיר כץ:  זה מחליש את הכנסת כשהם לא באים

אורית פרקש הכהן: אתה יודע טוב מאוד מה היה אתמול בוועדת חוקה ומה שקורה בכלל בוועדת חוקה

אופיר כץ: הוא לא דיבר עכשיו על ועדת חוקה

אורית פרקש הכהן: אני מדברת

אורית פרקש הכהן:  אתה יודע טוב מאוד גם מה הייעוץ המשפטי של הכנסת חושב על מה שמתחולל שם ולא עושים שום דבר בעניין הזה

גיל לימון: אני רק אומר שהאירועים של הימים האחרונים וגם הטענות שיש כאן מדגישות עד כמה חשוב שהייעוץ המשפטי לממשלה, פרקליטות המדינה, המשטרה, הצבא, השב"כ, כל הגופים האלה שמפעילים סמכויות שלטוניות בדגש על אכיפת החוק יהיו עצמאים, יהיו עצמאים מהשפעה פוליטית

גיל לימון:  בוועדה אחרת שהייתה בראשותך הבענו את החשש הזה מניסיון להחליש את החומות שצריכות להפריד ולהגן על העצמאות של כל הגורמים האלה

גיל לימון:  אלה בדיוק הטענות מהסוג הזה, אלה טענות שהן שגויות

גיל לימון:  תסתכל על הימים האחרונים - - -     

אופיר כץ: מה שגויות? למה אהוד ברק, אולמרט, דן חלוץ ואיימן עודה לא נחקרו?     

גיל לימון: כל מקרה נבדק לגופו לפי אמות מידה

אופיר כץ: אבל הנה, זה הכי ברור

אופיר כץ:  לא צריך להיות משפטן גדול להבין שיש כאן הסבה והמרדה

גיל לימון: אני מביא לך דוגמאות שיש חקירות

גיל לימון:  גם ה כיתוב – אני אפילו לא רוצה לחזור עליו - שנכתב על המדרכה בהפגנה בתל אביב, מי שנעשה את זה נחקר

אופיר כץ: לא על השחתה

יוראי להב-הרצנו: אופיר, הנה, היועצת המשפטית לכסיף: אתה תעמוד לדין

אופיר כץ: ראיתי את זה

אופיר כץ:  האנשים האלה הם בעלי מעמד, ראשי ממשלה, רמטכ"לים, הסתה, ממרידים, מרי אזרחי, לשפיכות דמים ולמה הם לא נחקרים? אתה אומר שבתקופה הזאת צריך לעצור את זה

אופיר כץ:  אז גם אתם צריכים להראות שזה חמור ושאין איפה ואיפה

אופיר כץ:  מי שאומר אמירות כאלה, צריך לחקור אותו

גיל לימון: אין איפה ואיפה

אופיר כץ: לכל מה שהקראתי עכשיו, אין לכם התייחסות לזה

אופיר כץ:  האמירות שלהן הן תקינות? הן חוקיות?      

משה ארבל: קיבלתם פנייה, למה לא עניתם? חבר כנסת פונה אליכם

משה ארבל:  זה הדבר הכי בסיסי

גיל לימון: אני אענה לכל שאלה

גיל לימון:  תאמין לי, אני לא אתחמק

גיל לימון:  ראשית, השאלה אם עבירות מסוימות הן תקינות או לא

גיל לימון:  בעיניי כל האמירות שהקראת הן לא ראויות

אופיר כץ: והן חוקיות?     

גיל לימון: יש שאלה אחרת והיא האם האמירות האלה מהוות עבירה פלילית

גיל לימון:  כל מה שקשור לעבירות של הסתה או המרדה, אלה עבירות שקשורות לחופש הביטוי ולכן יש איזונים מאוד עדינים והדברים, אנחנו יודעים לפי פסיקה ולפי הנחיות יועץ, אבל בטח רואים שבתקופה האחרונה יש

גיל לימון:  גדולה יחסית של חקירות בגלל האווירה הנפיצה שאנחנו רואים אותה

גיל לימון:  נפתחות חקירות ומתקבלות החלטות בצורה מהירה

גיל לימון:  אם יש טענות לחקירה כזו או אחרת, אני לא מכיר, לבוא עכשיו להתקיל אותי למה זה ולמה זה, אתם עושים לי בקרה ומעקב?      

אופיר כץ: לא

אופיר כץ:  הדברים שהקראתי, אני לא חושב ששמעת אותם פעם ראשונה

אופיר כץ:  זה ברשתות ובתקשורת

אופיר כץ:  לגבי המכתבים ששלחתי, אני לא מתקיל אותך

אופיר כץ:  אני אומר לך שבאופן קבוע שאתם לא עונים למכתבים

גיל לימון: אני לוקח על עצמי באופן אישי לבדוק

יוראי להב-הרצנו: אופיר, יאיר נתניהו צריך להיחקר על מה שהוא אמר על הפרקליטים במשפט נתניהו? על העונש שצריך להיות להם בגין בגידה או שזה רק לכיוון אחד עכשיו?     

אופיר כץ: אני רואה שבגידה זה בסדר יוראי

יוראי להב-הרצנו: זה רק לכיוון אחד? אתה אומר שזה לא בסדר

יוראי להב-הרצנו:  אתה מביא למסע אינקוויזיציה 

יוראי להב-הרצנו:  בוא, אתה רוצה להיכנס לנעלי היועץ? אולי גם תשפוט? אולי גם תהיה שופט?     

גיל לימון: אני לוקח על עצמי באופן אישי

גיל לימון:  אני אבדוק איפה הפניות שלך עומדות

גיל לימון:  אם יש עיכוב, זה לא תקין

גיל לימון:  זה לא תקין שמענה לפניות מתעכב

גיל לימון:  אני אבדוק את הדברים ואני אתן לך תשובה בעניין הזה של הפניות

אופיר כץ: טוב, ואתם בודקים גם את ההסתות של ברק, אולמרט וחלוץ? זה משהו שאתם בודקים?      

גיל לימון: אני לא מתכוון להתייחס לשום מקרה לגופו בדברים שאין החלטות לגביהם

אופיר כץ: תודה

אופיר כץ:  אנחנו התחלנו אתמול בדיון

אופיר כץ:  אתמול שמענו את הייעוץ המשפטי לממשלה, את חוות דעתו

יוראי להב-הרצנו: אולי אפשר לפתוח בשמיעת חוות דעתו של היועץ המשפטי לוועדה

אופיר כץ: אנחנו נעשה את זה ביום ראשון, אז נשמע את חוות דעתו

יוראי להב-הרצנו: איך אפשר לנהל דיון?     

אופיר כץ: זה לא יבוא במקום

אופיר כץ:  תחשיב את זה כדיון בונוס, בסדר? נתתי לך עוד דיון בלי קשר והוא לא יפגע בלוחות הזמנים של דיונים עם הייעוץ המשפטי

אופיר כץ:  אמרתי לך, אני לא מתכוון להצביע

אופיר כץ:  אתם חשבתם שאני הולך להצביע אבל אני לא מתכוון להצביע

אופיר כץ:  אנחנו נעלה להצבעה ברגע שנעשה את הדיונים כמו שצריך כפי שעשיתי עד היום

יוראי להב-הרצנו: אופיר, לפני שנייה דיברת על החלשת הכנסת

אופיר כץ: זה לא מחליש

אופיר כץ:  יוראי, שמעתי את ההערה שלך

יוראי להב-הרצנו: נראה לך שיהיה דיון בלי חוות דעת של היועץ המשפטי לכנסת?     

אופיר כץ: אתה יכול לדבר על נושא, אתה חבר כנסת, אתה נבחר ציבור, אתה יכול לדבר על נושא גם אם חוות הדעת של היועץ המשפטי תגיע בעוד יומיים

אופיר כץ:  לא יקרה כלום

אופיר כץ:  אם זה היה דיון עם הצבעה, אני מסכים איתך אבל אנחנו הולכים כאן לשורה של דיונים, אז לא יקרה כלום עם עוד יומיים תהיה לך את חוות הדעת

יוראי להב-הרצנו: גם לא יקרה כלום אם הדיון הזה יהיה עוד יומיים

אופיר כץ: יש הרבה אנשים שרוצים להביע את עמדתם

אופיר כץ:  אנחנו נאפשר להם

אופיר כץ:  זה לא יבוא על חשבון

אופיר כץ:  אני מבטיח לך שלא יהיה מצב שאתה שלא מיצינו את הדיון לפני ההצבעה

אופיר כץ:      עידן, אתה רוצה להתייחס?     

עידן רול: כן

עידן רול:  לפני כן אני רוצה להזכיר משהו אחד ולבקש שתי בקשות מהייעוץ המשפטי

עידן רול:  גם לפרוטוקול

עידן רול:  אני חושב שסביב השולחן רבים, כמעט כולם, משפטנים

עידן רול:  גם אתה?     

אופיר כץ: אני לא

אופיר כץ:  אני למדתי תקשורת

אופיר כץ:  לימדו אותי שהתקשורת אמורה לשקף ולא לעצב, אבל אז הגעתי למציאות

עידן רול: ואני שמעתי שהפטריוטים דווקא מתחזקים והם מקום שני בארץ

אופיר כץ: ברוך השם

אופיר כץ:  והם עוד יתחזקו

עידן רול: בלי ייעוץ משפטי של הוועדה שמסביר את החוק, באמת מאוד קשה לנהל דיון רציני

אופיר כץ: השינוי כאן הוא שלוש שורות

עידן רול:  זה נושא מאוד מהותי

אופיר כץ: נכון, זה נושא מאוד מהותי אבל אתה אומר בלי להסביר

עידן רול: טרחתם להקים עבורו ועד ה המיוחדת

אופיר כץ: אני מסכים על חוות דעת, אבל להסביר

עידן רול: צריך חוות דעת

עידן רול:  דבר נוסף

עידן רול:  פרקטיקה שהפכה כאן נהוגה אבל בעיניי היא עדיין פסולה ואני במקש גם חוות דעת על זה ואם אפשר היום, אני אשמח

עידן רול:  הנושא של תיקון חוקי יסוד עם חקיקה פרטית

עידן רול:  זה משהו שהפך להיות מאוד נפוץ כאן משנת 2019 אבל זו לא הדרך

עידן רול:  הממשלה הנוכחית מבצעת הפיכה שלמה, מבצעת שינויים יום-יומיים והכול בחקיקה פרטית, לא בחוקים של ועדות ולא בחקיקות ממשלתיות

עידן רול:  אני חושב שנושאים שהם כל כך בליבת המשטר שלנו - - -     

משה ארבל: את כבוד האדם וחירותו חוקקו בחקיקה פרטית

עידן רול: אני מבקש את התייחסות היועץ המשפטי של הוועדה

משה ארבל: מכוחו הגענו עד הלום

משה ארבל:  בנק המזרחי

משה ארבל:  הכול התחיל בחקיקה פרטית

משה ארבל:  חקיקה פרטית נותנת לך אפילו עוד הצבעה נוספת

משה ארבל:  ארבע הצבעות כי יש לך גם את הטרומית

אורית פרקש הכהן: למה להפריע לו כשהוא ברשות הדיבור שלו?     

אופיר כץ: ארבל, אני אאפשר לך להתייחס

אורית פרקש הכהן: למה להפריע לו?     

אופיר כץ: למה להפריע לו? לא שמת לב איך הפרעת לי קודם

אורית פרקש הכהן: כן, כי הסיפור של אנרכיסטים ממש מטריד

אופיר כץ: בסדר והסיפור של חוקי היסוד מפריע

אופיר כץ:  אז מה, לא נצא מזה

עידן רול: אני צריך עוד דקה וחצי ואז סיימתי לדבר

עידן רול:  חשוב לי לומר, ואני מבקש לשים שנייה בצד את הדיון הסוער כאן על אנרכיסטים או לא, שאני כן רוצה, לאור המראות הקשים אתמול, לשלוח גם איחולי החלמה וגם תודה והוקרה לאותם מפגינים אמיצים, לעידן שמעוני, טייס חיל האוויר במילואים ואל על שנעצר לשעות ארוכות למרות שלא ביצע שום עבירה, לגילי לוי, סטודנטית לממשל שעד לא מזמן הייתה גם כאן בכנסת, לשאול אולמרט

עידן רול:  בתל אביב, לאיתן רביץ שנפגע משוטרים באיילון ופונה לאיכילוב, לעומר נחמני שפגע מרימון הלם במחלף השלום לנמרוד קדוש שנעצר בהפגנה בכפר סבא על אף לא עשה כלום, לאבשלום זוהר, איש השומר הצעיר שנעצר בצומת כרכור, לרוני שטוצינסקי, כתב חדשות 13, שנפגע מרימון הלם בזמן דיווח, לעזרה ברנע, חברו לצוות של בנימין נתניהו בסיירת מטכ"ל, שנעצר בהפגנה בכביש 1 באזור ירושלים, לדן פלד שנפגע בכתף מימון הלם במחלף השלום בתל אביב ופונה לבית החולים, לנועה גפן רון, בת 41, אם לשלושה ילדים, נפגעה מרימון הלם שהתפוצץ על פניה במהלך המחאה, לנינה הלוי פעילה טרנסית שנעצרה בהפגנה בתל אביב, למשה רדמן, איש היי-טק שנעצר בהפגנה בתל אביב, לאילנה סיון בת 76 שעבדה במשך שנים במערכת הביטחון וכיום מתגוררת בדיור מוגן, יצאה להפגין ונעצרה

עידן רול:  איתה הפגינה גם אולגה הרטמן בת 90 שורדת שואה

עידן רול:  בהחלט אנרכיסטים פורעי חוק ומסוכנים

עידן רול:  לאריאל צור שנפצע בידו מפרשי המשטרה בתל אביב, לדרור לגזיאל, סטודנטית מהרצליה שנעצרה ולשחר מור בן 51 המפגין שנפגע באוזנו מרימון הלם בתל אביב ונותח אתמול בבית החולים

משה ארבל: ול-10 שוטרים ששברו ידיים

משה ארבל:  11 שוטרים ששברו ידיים

משה ארבל:  אל נא רפא נא להם

משה ארבל:  בעזרת השם

עידן רול: אני מעריך ומוקיר את עבודת המשטרה

עידן רול:  אני כן קורא לבדוק למה השתמשו בכוח

משה ארבל: הם שברו לעצמם את הידיים

עידן רול: לטעמי אין עדיין עדויות שמצדיקות לא רימוני הלם ולא פרשים

עידן רול:  יש הבדל בין פיזור הפגנות לבין רימוני הלם שנזרקו, לפי חלק מהתיעודים שראיתי, בזריקה חופשית לתוך קהל מפגינים שעומד עם דגלים ועם מקסימום מצלמה

עידן רול:  פעם אחרונה שבדקתי, אני לא חושב שזה האמצעי הנהוג במשטרה

עידן רול:  לפי מה שבדקתי, זה גם לא הפרוטוקול

עידן רול:  תודה רבה

אופיר כץ: אורית, את רוצה לדבר?     

אורית פרקש הכהן: כן

אורית פרקש הכהן:  אני אשמח

אורית פרקש הכהן:  להתייחס לגופה של הצעת החוק?     

אופיר כץ: כן

אופיר כץ:  יש לנו עוד דוברים, את רוצה שנחזור אליך עד שתתארגני?     

אורית פרקש הכהן: לא

אורית פרקש הכהן:  קודם כל, אני חוזרת על הבקשה לקבל חוות דעת משפטית בקשר להצעת החוק הזאת

אורית פרקש הכהן:  לדעתי אין בכלל ספק מה יהיה כתוב בה כי מדובר בהצעת חוק לא חוקית בעליל

משה ארבל: אני מבין שאתם כותבים את חוות הדעת

אורית פרקש הכהן: אני מבקשת שלא יפריעו לי

אופיר כץ: צודקת

אופיר כץ:  ארבל

משה ארבל: סליחה

אורית פרקש הכהן: הוא לא הסגן, הוא לא יושב ראש הוועדה, אני לא יודעת מה הוא והוא מפריע לכולם

אורית פרקש הכהן:       הצעת החוק הזאת - אני חברה גם בוועדת החוקה – היא עוד איזו זרוע של חקיקה די מטורפת שבעצם נקרעה מתוך ועדת החוקה

אורית פרקש הכהן:  הצעת החוק הזאת אמורה להידון בוועדת החוקה בגלל שהיא חלק מהפיכה שיפוטית, אני קוראת לה שחיתותית

אורית פרקש הכהן:  אולי גם לא סתם היא נקטעה או נגדעה מוועדת החוקה, כדי שלא ישימו לב למה שקורה כאן

אורית פרקש הכהן:  מה שקורה כאן זה שבפעם השלישית אנחנו מתקנים חוק במדינת ישראל עבור אדון אחד שנקרא אדון דרעי ואני רוצה לציין את שלושת התיקונים

אורית פרקש הכהן:      בשנת 2001 חוקקו בכנסת ישראל חוק דרעי שלפיו אסירים שנדונו לתקופת מאסר של עד 10 שנים וריצו מחצית ממאסרם, יוכלו להגיש בקשה לשחרור מוקדם וזה במקום אחרי שני שליש כפי שהיה נהוג

אורית פרקש הכהן:  כן, לא להאמין

אורית פרקש הכהן:  אבל אדון דרעי שהורשע בשוחד וישב בכלא במאסר, סידרו לו קיצור מאסר בשונה מכל אזרח במדינת ישראל

אורית פרקש הכהן:      תיקון חקיקה שני כולנו ישבנו ועשינו אותו בשנה האחרונה לאדון דרעי, עכשיו, בחודשים האחרונים

אורית פרקש הכהן:  ישבנו כולנו בחרפה של תיקון חוק יסוד: הממשלה כאשר תיקנו את החוק שאומר שאדם שהורשע בעבירה פלילית ולא עברו שבע שנים ממאסרו, ונגזר עליו מאסר, לא יוכל לחזור ולשמש כשר ובעצם כולנו תיקנו ועשינו הבהרה קטנה שבמקרה מתאימה לאדון דרעי ואומרת שאם זה עונש לא בפועל אלא רק על תנאי, זה בסדר

אורית פרקש הכהן:  ובכן, שופטי בג"צ בהרכב נרחב של 11 שופטים לא מאוד התרשמו מהחקיקה הפרסונלית והמושחתת הזו וקבעו שבכל זאת השר דרעי, שבעצם הורשע בעבירה פלילית פעם שלישית – לא אחת, לא שתיים, לא שלוש – לא יוכל לחזור ולכהן כשר במדינת ישראל

אורית פרקש הכהן:      לכן בעוונותינו כל משאבי הכנסת מוקדשים עכשיו לחוק השלישי הזה בדהרה כאילו אין דברים יותר חשובים לעשות, אין יוקר מחיה, הרחובות לא בוערים, אין בעיית משילות ואנחנו עכשיו יושבים על המדוכה עם חוק יסוד דרעי 3

אורית פרקש הכהן:  כבוד גדול לי, כבוד גדול לכנסת

אורית פרקש הכהן:      התיקון הנוכחי הוא בעצם תיקון כזה שהצעת החוק בעצם קובעת: הצעת חוק יסוד: הממשלה - עקרונות זכויות היסוד של מדינת ישראל, מגילת הזכויות שלנו, יש לנו כאן הצעת חוק יסוד: הממשלה (תיקון – ביקורת שיפוטית לעניין כשירות במינוי) - הכלל קובע שבעצם אף בית משפט במדינת ישראל לא יוכל לדון ולהפעיל ביקורת שיפוטית על כל עניין שקשור או "נובע ממינוי של שר או העברתו מכהונה למעט עמידת המינוי בתנאי הכשירות הקבועים בסעיף 6"

אורית פרקש הכהן:  כלומר, אף בית משפט לא יכול לדון בביקורת שיפוטית או מינוי של שר או העברה של כהונה משר למעט העמידה בתנאי הכשירות

אורית פרקש הכהן:      אנחנו צריכים להזכיר לכולנו, אדוני היושב ראש, שאין שום כשירות להיות שר במדינת ישראל

אורית פרקש הכהן:  כלומר, מצד אחד אין שום כשירות, זה מאפיין את החקיקה המאוד מקצועית הזאת כאשר לא קובעים מה הם חוקי היסוד אבל נותנים חסינות לחוקי היסוד, אי אפשר יהיה לדון במינוי של שרים אבל גם אין אפשרות - - -         

משה ארבל: בוודאי שיש סעיף

משה ארבל:  את מוזמנת לקרוא את סעיף 6

אופיר כץ: היה וגם אחרי התיקון הוסיפו

אורית פרקש הכהן: יש לנו כאן חוק שהוא גם פרסונלי, הוא גם רטרואקטיבי, בעצם אי אפשר להתערב בבית משפט אפילו בדרך המינוי, אפילו אם דרך המינוי היא לא חוקית, היא פסולה, היא קיצונית, היא לא בצורה תקינה

אורית פרקש הכהן:  גם בזה אי אפשר לגעת

אורית פרקש הכהן:  אנחנו מוצאים את עצמנו, כמו שאמרה חברתי באחת הוועדות, כמה ימים לפני חג הפורים אבל את המסכה מהחוק הזה כולנו יודעים וקוראים אותה

אורית פרקש הכהן:  המסכה שיש לחוק הזה היא ברורה

אורית פרקש הכהן:  מדובר כאן בחוק פרסונלי מלא מלא והוא גם נקרא חוק דרעי

אורית פרקש הכהן:       אני רוצה לדבר מעט על מה אנחנו עושים כאן

אורית פרקש הכהן:  אנחנו במו ידינו מובילים כממשלה, בחקיקה הזאת, את הציבור ואת מדינת ישראל למשבר חוקתי

אורית פרקש הכהן:  אני רוצה לומר לך אדוני היושב ראש שלכולנו ברור, ואנחנו ניווכח בזה ונשמע את הייעוץ המשפטי של הממשלה ונקבל את חוות דעת של היועץ המשפטי של הוועדה, שהחוק הזה הוא חוק שלא יכול לעמוד לפי החוק שאנחנו מכירים, לפי ההלכות המשפטיות שכולנו מכירים

אורית פרקש הכהן:  חוק במדינת ישראל, כל חוק, אמור לחוקק לא עבור אדם אחד אלא אמור להיות מחוקק בצורה שקוראים לה בשפה המשפטית מאחורי מסך בערות כי התפיסה של מדינה ישרה וכנסת ישרה היא שאנחנו מחוקקים חוקים עבור הציבור לא עבור אדם אחד

אורית פרקש הכהן:  כולנו יודעים שזה לא המקרה

אורית פרקש הכהן:  כאן אנחנו מגדילים לעשות ועושים אביוז ושימוש לרעה של החוקה שלנו, של חוקי היסוד שלנו, ובעצם עושים לזה פרסונליזציה

אורית פרקש הכהן:      בעיניי אין שחיתות יותר גדולה זה, אין חקיקה פסולה יותר גדולה מזה, עוד רגע שפל של הכנסת הזאת והאחריות למשבר החוקתי הזה היא עליכם היושב ראש, כי מה אנחנו עושים? במקום לעצור את החקיקה הזאת, אנחנו בעצם דוהרים למשבר חוקתי, לממשלה הזאת אין את המינימום מוסר לעצור את החקיקה הזאת, להגיד זה לא ראוי, להגיד זה מושחת, ומחר מה אנחנו עושים? הרי זה יגיע לבג"צ

אורית פרקש הכהן:  אנחנו לא נותיר ברירה לשופטים אלא לפסול את החוק הזה ואז אוי, אוי, אוי, הבעיה, האשמה, השנאה וההסתה תהיה על היועצת המשפטית ועל השופטים

אורית פרקש הכהן:  כמה קל לא לקחת אחריות על מה שאנחנו עושים ולהרבות שנאה ופילוג בעם

אורית פרקש הכהן:      לפני סיום אני רוצה לתת את הקונטקסט שאי אפשר להתעלם ממנו, של החקיקה הזאת כי אפשר עד מחר לייצר ועדת דמי ספציפית לחוק יסוד: הממשלה כאשר אנחנו הולכים עוד לקבל בה הרבה תופינים, חוק יסוד: הנבצרות, חוק יסוד: חסינות לראש ממשלה

אורית פרקש הכהן:  אתה יודע? התלבטתי מאוד אם אני בכלל יכולה להיות בוועדה הזאת כי היא קשה לי

אורית פרקש הכהן:  היא קשה לי מבחינת התכנים שיגיעו אליה

אורית פרקש הכהן:  היא בעצם ועדה שתבטא את כל הדברים הכי מושחתים בממשלה הזאת ואומר למה

אורית פרקש הכהן:      בחדר השני יש מה שנקרא רפורמה שיפוטית, בשם הכי מקומם בעולם – ציון במשפט תפדה

אורית פרקש הכהן:  אבל הנה, אנחנו רואים איך מתחילים ליישם את הרפורמה המושחתת הזאת שיותר מתאים לה הפסוק מישעיהו, שריך שוררים, גנבים, יש שם כל מיני משפטים שגם לא נעים לי לצטט אותם, וכאן אנחנו מתחילים לראות יישום מלא מלא של הרפורמה הזאת ואומר למה אני מתכוונת

אורית פרקש הכהן:      מה אנחנו עושים בחדר השני בוועדת החוקה ואני כחברת הוועדה עוברת על זה? אנחנו עושים פוליטיזציה מלאה למינוי שופטים במדינת ישראל ואנחנו בעצם מתקנים את הסיפור של חוקי היסוד ופסקת ההתגברות

אורית פרקש הכהן:  אתה יודע היטב היושב ראש, כיושב ראש הקואליציה, שהדברים האלה, חלקם כבר עברו בקריאה ראשונה וחלקם עוברים בקריאה טרומית

אורית פרקש הכהן:  אני רוצה להסביר לך מהי התולדה של מה שפה אנחנו רואים בחוק הזה

אורית פרקש הכהן:      מה הממשלה הזו עושה

אורית פרקש הכהן:  בחוקי היסוד, מצד אחד היא לא אומרת מה יהיה חוק יסוד במדינת ישראל כמו שמקובל בעולם ולכן בשונה ממה אמרת חבר הכנסת ארבל, מה שאנחנו עושים לא דומה לשום מודל בעולם

אורית פרקש הכהן:  שום מודל בעולם, שום מודל בעולם, ואני אחזור על זה 15 פעמים

אורית פרקש הכהן:  אין שום מדינה בעולם שמצד אחד כותבת וקובעת, ואנחנו העברנו את החרפה הזאת בקריאה ראשונה, שכל חוק יסוד זכאי לחסינות שיפוטית מלאה, מלאה, מלאה, גם אם תצא בת קול מהשמיים, גם 15 שופטים, גם בהרכב מלא

אורית פרקש הכהן:  מספיק שלוקחים חוק, תוקעים עליו – תסלחי לי על הביטוי – את המילה יסוד והוא מחוסן מכל ביקורת שיפוטית

משה ארבל: אין שום מדינה בעולם שבית משפט קובע לה חוקה מבלי שיא תקבע חוקה בעצמה

אורית פרקש הכהן: ומצד שני לא מגדירים סוף סוף מה הם חוקי היסוד כי מה הרציונל? מה הרעיון המסדר? תגדירו זכויות יסוד וחוקי יסוד ראויים ואל תקבעו שלא ניתנים לביקורת שיפוטית, אבל עושים ההפך

אורית פרקש הכהן:  עושים את השחיתות הגדולה ביותר

אורית פרקש הכהן:  אנחנו מייצרים כאן, במסווה של כותרת של חוק יסוד, עיר מקלט למושחתים, עיר מקלט לעבריינים והנה הדוגמה הראשונה

אורית פרקש הכהן:  חוק יסוד דרעי, לא לזה התכוונו כשקוראים לזה חוקי יסוד

אורית פרקש הכהן:  למה צריך פה בכלל את הכותרת יסוד?     אני רוצה להציע לך הצעה אדוני היושב ראש

אורית פרקש הכהן:  אם אנחנו מנהלים כאן דיון מקצועי אמיתי, מקומו של הסעיף הזה בכלל לא בחוק

אורית פרקש הכהן:  בוא נוציא אותו מחוק יסוד: הממשלה ונעגן בחוקים היסוד של מדינת ישראל באמת את זכות הפרטיות, את הזכות להפגנה, את הזכות לחופש ביטוי, את הזכות לחופש עיתונות, את חוק יסוד העיסוק וכולי וכולי

אורית פרקש הכהן:  אבל לממשלה הזו אצה רצה הדרך לייצר מצג שווא של חוקי יסוד שחסינים מביקורת שיפוטית אבל באמת באמת לייצר – תסלחו לי – עיר מקלט לכל מה שיהיה מושחת בממשלה הזאת, לכל מה שלא יעבור משפטית, לכל מה שהוא שנוי במחלוקת ואנחנו מתחילים לראות את זה, מה שנקרא בצרורות

אורית פרקש הכהן:  אולי יש לכם איזה שמץ בושה ולכן עושים את זה בוועדה נפרדת שמי שצופה בדיוני ועדת חוקה לא יבין מה קורה כאן אבל אנחנו כאן כדי להסיר את המסכה הזאת

אורית פרקש הכהן:      והנה, אנחנו מקבלים חוק ראשון, חוק יסוד דרעי שייפסל, חוק שני, חוק הנבצרות

אורית פרקש הכהן:  אני הייתי שמחה לשמוע ממך היושב ראש אם בקרוב נראה חוק יסוד חסינות לראש ממשלה מכהן

קריאה: יש חוק הנבצרות

קריאה:  זה חוק חסינות

אורית פרקש הכהן: לא

אורית פרקש הכהן:  חוק יסוד: חסינות זה חוק אחר

אורית פרקש הכהן:  חוק יסוד: חסינות לראש ממשלה מכהן שאולי יש לו כתבי אישום שמתנהלים

משה ארבל: היית חברה בממשלה עם ראש ממשלה שהיו לו כתבי אישום

משה ארבל:  על מה את מדברת? תסתכלי במראה

משה ארבל:  ריבונו של עולם

משה ארבל:  את היית חברה בממשלתו

אורית פרקש הכהן: אני מבקשת לא להפריע לי ולתת לי להשלים את הטיעון

משה ארבל: מותר קריאות ביניים בוועדות - גם גברתי קוראת קריאות ביניים – גם אם הן קשות לך לשמיעה

אורית פרקש הכהן: לא קשה לי לשמיעה ואתן לך תשובה

משה ארבל: האמת לפעמים לא נעימה

משה ארבל:  את ישבת בממשלתו של ראש ממשלה עם שלושה כתבי אישום

אורית פרקש הכהן: עכשיו אני רוצה לדבר על הרכיב השני שעבר בוועדת חוקה, כבר בהצבעה, רק אתמול בדיון באמת מחפיר

אורית פרקש הכהן:  מה קובע הדיון השני? כל ממשלה תוכל להתגבר מראש על כל החלטה של בית משפט שיקבע שחוק מסוים פוגע בזכויות יסוד של מדינת ישראל ואז מתחילים איזה ספין, מסך עשן, 12 שופטים, 15 שופטים, כאשר אני רוצה להזכיר לכם שהשופטים האלה יהיו במינוי פוליטי בוועדה שבה יהיה במישרין ובעקיפין רוב מלא לכל ממשלה של שמונה מתוך תשעה חברים בוועדה הזאת

אורית פרקש הכהן:  אני רוצה לחזור ולומר שכל הדיון הזה על 12, ריככו את הסעיף או לא ריככו אותו, הוא פשוט ספין מטורף, כי מה כתוב בסעיף הזה? מה כתוב בסעיף הזה? אני גיליתי שלשום והזדעזעתי

אורית פרקש הכהן:  אני מזמינה את כל מי שצופה בנו לקרוא את התיקון של פסקת ההתגברות בסעיף 15ב

אורית פרקש הכהן:  סעיף 15ב רבתי הוא בעצם מוחק את כל המנגנון של פסקת ההתגברות

אופיר כץ: אורית, אנחנו כאן לא בוועדת החוקה

אורית פרקש הכהן: אמרת שאתה נותן לי לדבר

אופיר כץ: את מדברת מעל 10 דקות

אופיר כץ:  לא ידעתי שתיקחי את זה כל כך ברצינות

אורית פרקש הכהן: אני מסיימת

אופיר כץ: אם זה על הנושא, אין לי בעיה

אורית פרקש הכהן: זה על הנושא ואומר לך מדוע

אורית פרקש הכהן:  אנחנו בתוך קונטקסט

אורית פרקש הכהן:  זה שבניתם ועדת אד-הוק שנקראת ועדה לתיקון חוק יסוד: הממשלה, אנחנו כאן דנים מלא מלא

אורית פרקש הכהן:  כאן קוראים את המסכה מעל ההפיכה המשטרית

אורית פרקש הכהן:  זאת ועדה שמתחילה ליישם את המנגנון שבניתם ושעבר בקריאה ראשונה לתיקון חוקי יסוד שאומר חוקי היסוד של מדינת ישראל הופכים להיות פח האשפה לכל דבר של שחיתות בלי בושה

אורית פרקש הכהן:      אני רוצה להסביר כי זה מקרה פרטי של הרפורמה הזאת

אורית פרקש הכהן:  אני רוצה לספר מה העברנו ברפורמה

אורית פרקש הכהן:  אני בקונטקסט

אורית פרקש הכהן:  פעם אחת דיברתי על חוקי היסוד ופעם שנייה אני מדברת על פסקת ההתגברות ובזה אני אסיים

אורית פרקש הכהן:      פסקת ההתגברות שעברה אתמול בדיון מחפיר, יש בה סעיף שנקרא 15ב, אני בכוונה מצטטת אותו כי הוא מזעזע

אורית פרקש הכהן:  הוא אומר שעל אף כל האמור, זה לא מעניין מה, כל ממשלה שתתקע את המילים בכל חוק "על אף האמור בחוקי יסוד" – נגמר האירוע

אורית פרקש הכהן:  לא 15 שופטי עליון ואפילו לא בת קול ואפילו לא אלוהים בכבודו ובעצמו יוכל לפסול או להגיד שכל חוק במדינת ישראל פוגע בחוקי יסוד

אופיר כץ: אני מרגיש ועדת מפלט של שמחה

אורית פרקש הכהן: מה לעשות, היושב ראש, במחילה ובצניעות, הטיעון שלי הוא מקצועי

אופיר כץ: את עכשיו בדיון אחר

אורית פרקש הכהן: לא

אורית פרקש הכהן:  אני לא בדיון אחר

אורית פרקש הכהן:  אתה עושה כאן פרק ב' לתיקון שעשיתם בחוקי היסוד שעבר בקריאה ראשונה

אורית פרקש הכהן:  למה החוק הזה, חוק יסוד דרעי 3, למה לעזאזל בכותרת שלו יש את המילה יסוד? מה יסוד בו? מה זכות אדם בו? מה חוקתי בו? אין כאן כלום

משה ארבל: יש בו את החזרת מעמדה של הכנסת כרשות שאמורה למנות ולאשר את השרים

אופיר כץ: אורית, משפט אחרון

אורית פרקש הכהן: אני מבקשת לא להפריע לי

אורית פרקש הכהן:  המילה יסוד - מה שהסברתי עכשיו במשך 20 דקות, זה לקרוע את המסכה - תקעו אותה בכותרת של החוק הזה רק כדי לייצר לה חסינות מביקורת שיפוטית כי בחדר אחר העברתם בקריאה ראשונה חוק שאומר שכל חוק, ולא משנה מה תוכנו, במקרה שיש בו את המילה יסוד, הוא חסין מביקורת שיפוטית גם אם הוא מושחת, גם אם הוא פרסונלי, גם אם הוא בכלל לא נוגע לזכויות אדם במדינת ישראל ואנחנו מקבלים הדגמה חיה בחוק יסוד דרעי 3

אורית פרקש הכהן:      לכן ההפיכה השיפוטית אין בה דבר וחצי דבר מציון במשפט תפדה

אורית פרקש הכהן:  היא כל כולה באה לשרת אנשים מושחתים ופרסונליים בממשלה הזאת

אורית פרקש הכהן:  אנחנו מתחילים לקבל הדגמה חיה

אורית פרקש הכהן:  אני מבינה שבשעה 13:00 אנחנו נמשיך לכיבוד הבא

אורית פרקש הכהן:  חבל מאוד

אורית פרקש הכהן:  קחו אחריות, אתם מובילים את המדינה הזאת למשבר חוקתי, אל תשפילו את שופטי מדינת ישראל לדון ולפסול את החוקים האלה

אורית פרקש הכהן:  תודה רבה

אופיר כץ: תודה רבה

אופיר כץ:  יוראי להב הרצנו, בבקשה

אופיר כץ:  לאחר מכן ד"ר יעקב בן שמש

יוראי להב-הרצנו: תודה רבה אדוני

יוראי להב-הרצנו:  שמעתי את התעמולה של ש"ס בבחירות, לחלקה התחברתי יותר, לחלקה פחות

משה ארבל: לאיזה חלק התחברת? את הסליחות אהבת?     

יוראי להב-הרצנו: באמת האמנתי לשידורי התעמולה ולדברים הנוקבים שנאמרו בהם

יוראי להב-הרצנו:  הדאגה למערכות הבריאות, מערכות הרווחה, לאנשים שרעבים ללחם

יוראי להב-הרצנו:  אני יושב כאן ואני מבין שהם פשוט עבדו בעיניים על הבוחרים שלהם

יוראי להב-הרצנו:  לא אכפת להם מהבוחרים שלהם

משה ארבל: למה? כי העברנו את החוק למאבק בעוני? כי הבאנו תקציבים? הסכמים קואליציוניים שמסייעים לחלשים ביותר בחברה?     

יוראי להב-הרצנו: אני אגיד לך למה

יוראי להב-הרצנו:  כי אנחנו יושבים כאן ובמקום לעסוק בחדר המיון הקדמי בקריית שמונה שנסגר - - -     

משה ארבל: זה שיוני מישרקי חברי עלה לקריית שמונה והביא סיכום תקציבי עם שר האוצר, זה חדר מיון קדמי לקריית שמונה? על כל דבר יש לי מה להגיד

יוראי להב-הרצנו: אנחנו יושבים כאן ודנים כאן בחוק פרסונלי עבור אריה דרעי, אני שואל למה אין חוק או למה אין דיון, למה לא מקדישים זמן כאן בכנסת ישראל לסגירת חדר המיון הקדמי בקריית שמונה

משה ארבל: היה סיור של הוועדה בראשות מיכאל ביטון

משה ארבל:  אתה לא יכול לזרוק שקרים ולא לקבל מענה

יוראי להב-הרצנו: אני יכול לדבר מה שאני רוצה

משה ארבל:   אתה יכול ואני יכול לקרוא קריאות ביניים

משה ארבל:  קריאות ביניים אפשר

משה ארבל:  לגבי חדר מיון קדמי, חבר הכנסת יוני משריקי נסע ביחד עם מיכאל ביטון, השיג תקציבים וטיפל בזה

יוראי להב-הרצנו: אני חוזר ואני אומר שאני שמעתי את דברי התעמולה של ש"ס ואני רואה שהדבר היחידי – היחידי – שנדון כאן בכנסת הוא ענייניו האישיים הפרסונליים של אריה דרעי

יוראי להב-הרצנו:  במקום לעסוק בחדר מיון קדמי בקריית שמונה שנסגר, במקום לעסוק בפקיעת החוק של הדיור הציבורי, אנשים שאין להם איפה לחיות ועכשיו תוקף החוק הזה פגע ולא מאריכים אותו, במקום לעסוק באנשים שרעבים ללחם, עוסקים באריה דרעי

יוראי להב-הרצנו:  לכל אותם אנשים שקופים ש-ש"ס התחייבה לסייע אין חוקים

יוראי להב-הרצנו:  לאריה דרעי יש חוק

יוראי להב-הרצנו:  לאדם שלובש חליפות יוקרה מהמעצבים הכי נחשבים בעולם, יש להם זמן ומשאבים להקדיש אבל לאנשים שהם צריכים לזעוק את זעקתם כאן, אין להם זמן

יוראי להב-הרצנו:       לגבי החוק עצמו

יוראי להב-הרצנו:  למעט שני תנאי סף, אין תנאי כשירות מהותיים למי יכול להיות שר במדינת ישראל

יוראי להב-הרצנו:  לפי התנאים מדובר באזרח ותושב ישראלי ושעברו שבע שנים מאז הוא סיים לרצות את עונשו, בין אם זה לרצות את עונשו בכלא או בין אם הוא הורשע וקיבל מאסר על תנאי

יוראי להב-הרצנו:      אתם עכשיו לוקחים בחוק יסוד את היכולת לעשות איזושהי ביקורת מהותית על תנאי הכשירות להיות שר במדינת ישראל, שהיא הביקורת השיפוטית

יוראי להב-הרצנו:  אפרופו בלם, אין שום גורם אחר, אין שום יכולת אחרת לוודא - - -     

משה ארבל: החוק

משה ארבל:  אם זה חוק, זה חוקי

משה ארבל:  אם זה לא חוקי, זה לא חוקי

יוראי להב-הרצנו: אני מדבר על החוק ועל הנו רמות

יוראי להב-הרצנו:  היום הנורמות במדינת ישראל נותנות לבית המשפט את הכלי היחיד לדבר או לבחון את תנאי הכשירות המהותיים של שר במדינת ישראל

יוראי להב-הרצנו:  אתם עכשיו נוטלים את זה כך שהממשלה תוכל למנות ילדה בכיתה ג' להיות שרה בממשלה, למנות את האופנובנק להיות שר בממשלה וזה יהיה בסדר כי זה החוק שאתם מביאים עכשיו

יוראי להב-הרצנו:  אני שואל את עצמי האם זו הנורמה שאנחנו רוצים לקבוע? שלהיות שר בממשלת ישראל אין תנאים למעט דופק כי זה החוק?     

משה ארבל: אם אתה מבקש מענה, אני לא ראיתי שבממשלה הקודמת זה הפריע לך ושינית את תנאי הכשירות לשרים

משה ארבל:  לא הפריע לך, נכון?     

יוראי להב-הרצנו: משה, לא כך

משה ארבל: אם לא הפריע לך, על מה את המלין? לפני כמה חודשים הייתם בממשלה

משה ארבל:  הפריעו לך תנאי הכשירות - היית משנה אותם

משה ארבל:  לא הפריעה לך כיתה ג'? אז גם לי לא מפריע

משה ארבל:  יש חוק

משה ארבל:  אם זה חוקי, זה חוקי

משה ארבל:  אם לא חוקי, זה לא חוקי

משה ארבל:  היום אתה הופך את מה שקורה כאן לפוליטי

משה ארבל:  כאשר בית המשפט פוסל שר בסבירות, הוא הופך להיות דעת האופוזיציה

משה ארבל:  בית משפט לא צריך להיות שם

משה ארבל:  אתה כאופוזיציה צריך לצעוק ולמחות כנגד מינויו של דרעי, זה תפקידך וכך צריך להיות בפרלמנט אבל בית המשפט לא צריך לקחת חלק במשחק הפוליטי וזו מטרת הצעת החוק, לשמר את כבודו של בית המשפט

מטי צרפתי הרכבי: אני רוצה בית המשפט יפסול אדם לא ראוי

יוראי להב-הרצנו: תנו לי לדבר

יוראי להב-הרצנו:  אני רוצה לומר אם אנחנו מעלים לדיון את תנאי הכשירות המהותיים למי יכול ומי לא יכול להיות שר במדינת ישראל, בוא נפתח אותם

יוראי להב-הרצנו:  בוא נגיד מה התנאים שאנחנו רוצים

יוראי להב-הרצנו:  הרי שר הרבה יותר משפיע מחבר כנסת ותנאי הכשירות של חבר כנסת הרבה יותר קשיחים כרגע מאשר של שר, אחרי מה שאתם תעשו לחוק היסוד הזה

יוראי להב-הרצנו:  אם אתם רוצים שנפתח את הדיון על מי נכון ומי לא נכון שישמש שר, מה התנאים שאנחנו רוצים – בואו נעשה את זה, אבל מה שאתם עושים כאן זה פשוט מסירים את כל הרסנים, מאפשרים למנות כל בן אדם - לא משנה מה הגיל שלו, לא משנה מה הרקע שלו, לא משנה מה הכשירות שלו – להיות שר במדינת ישראל

יוראי להב-הרצנו:  זה מה שאתם רוצים שיקרה ואת זה אני לא מצליח להבין

יוראי להב-הרצנו:      שוב, אני חוזר ומעלה את הבעיה הבסיסית

יוראי להב-הרצנו:  אתם עושים את זה באופן פרסונלי, מקימים ועדה פרסונלית, ועדת דרעי 2, שתחוקק חוק פרסונלי

יוראי להב-הרצנו:  אתם לוקחים את חוקי היסוד שלנו, הופכים אותם לפלסטלינה כדי לענות על צרכים פוליטיים שעלו עכשיו

משה ארבל: חוק יסוד: ממשלת חילופין היה בדיוק חוק פרסונלי, חוק יסוד פרסונלי

יוראי להב-הרצנו: אני התנגדתי

יוראי להב-הרצנו:  הצבעתי נגד החוק הזה

משה ארבל: יפה, ונכנסת לממשלת חילופין

יוראי להב-הרצנו: אני לא

משה ארבל: היית חבר בקואליציה בממשלת חילופין

יוראי להב-הרצנו: בסדר

יוראי להב-הרצנו:  אני אומר שכאשר החוק הזה בא לעולם, אני התנגדתי לו

יוראי להב-הרצנו:  שוב, אני חושב שאי אפשר לתקן עוול בעוול

משה ארבל: זה לא עוול

משה ארבל:  זה תפקידה של הכנסת

משה ארבל:  אנחנו צריכים ויכולים לעשות את זה

משה ארבל:  תפקידך להתנגד, תפקידנו לתמוך והרוב יכריע

יוראי להב-הרצנו: ריבונו של עולם, אתם לוקחים חוקי יסוד והופכים אותם לפלסטלינה

יוראי להב-הרצנו:  לוקחים את החוקה שלנו ומתאימים אותה לחליפה של אריה דרעי

יוראי להב-הרצנו:  איך זה הגיוני בעיניך ואיך אתה כמשפטן ואיש הגון מאשר את זה?     

אופיר כץ: אורית אמרה קודם שאין חוקה

משה ארבל: שצריך לעשות חוקה

יוראי להב-הרצנו: חוקי היסוד של מדינת ישראל הם חוקה של מדינת ישראל

יוראי להב-הרצנו:  זה מה שמבחין בין חוק יסוד לחוק רגיל

יוראי להב-הרצנו:  הוא עליון בפירמידה הנורמטיבית שלנו

משה ארבל: אני לא רואה בזה עוול

משה ארבל:  זה תפקידה וסמכותה של הכנסת

משה ארבל:  עם כל הכבוד לביקורת שנאמרה ב-אוביטר, על ידי בית המשפט, על התהליך

יוראי להב-הרצנו: תפקידה של הכנסת היא לחוקק חוקי יסוד פרסונליים? זה חוק שנועד לדרעי?     

משה ארבל: 	תפקידה של הכנסת לבוא ולתקן את מעמדה

משה ארבל:  זה חוק שנועד לכך שבית המשפט העליון לא יהיה שחקן פוליטי

משה ארבל:  הפסדת בבחירות, אתה הולך לבג"צ ומכריע את תוצאות הבחירות על ידי בית המשפט

משה ארבל:  זה חוק שנועד לדמוקרטיה

משה ארבל:  נקודה

משה ארבל:  אתה מוזמן לבוא אלי ללשכה ואחר כך נדבר

יוראי להב-הרצנו: דמוקרטיה לא מתחילה ולא מסתיימת בקלפי

יוראי להב-הרצנו:  61 חברי כנסת לא יכולים לעשות כל מה שעולה על רוחם

יוראי להב-הרצנו:  זאת לא מהות הדמוקרטיה

יוראי להב-הרצנו:  המשחק הדמוקרטי כולל גם הגנה על מיעוטים וגם הגנה על ערכים הכי בסיסיים

יוראי להב-הרצנו:  בעצם העובדה שאתם מזנים את חוקי היסוד של מדינת ישראל, עושים בהם כפלסטלינה כדי לתפור חוקים למנהיג המפלגה שלך – ובוא לא ניתמם, זה למנהיג המפלגה שלך

יוראי להב-הרצנו:  שופטי העליון פסלו את זה פה אחד כי זה לא סביר באורח קיצוני

יוראי להב-הרצנו:  אתם מביאים לכאן חוק שיאפשר למנות ילדה בכיתה ג' להיות שרה במדינת ישראל

יוראי להב-הרצנו:  את האופנובנק שלצערי הפך להיות גיבור תרבות במדינת ישראל

יוראי להב-הרצנו:  איך זה הגיוני בעיניכם? אלו הנורמות שצריכות להיות במדינת היהודים?     

משה ארבל: אתה חושב שחברי הכנסת מטומטמים?      

אופיר כץ: לפני החוק מינו ילדה בכיתה ג'?     

משה ארבל: זו הבעיה

משה ארבל:  אתה חושב שחברי הכנסת מטומטמים, טיפשים, ולכן התבונה לא נמצאת אצלנו

משה ארבל:  שר מתמנה באישור הכנסת

משה ארבל:  אם יהיו 61 חברי כנסת שיסברו שילדה בכיתה ג' יכולה להיות שר, אנחנו צריכים לבכות על מר גורלנו אבל לקבל את ההכרעה של הכנסת

משה ארבל:  כן

יוראי להב-הרצנו: זאת הנורמה שאנחנו רוצים לקבוע?     

משה ארבל: זו נורמה לגיטימית שחברי הכנסת יכריעו

משה ארבל:  זו הנורמה

משה ארבל:  חד משמעית

משה ארבל:  אם אתה חושב שחברי הכנסת מטומטמים, אתה מוזמן לחפש 

משה ארבל:  אחרת

יוראי להב-הרצנו: אני חושב שאם רוב חברי הכנסת רוצים למנות אסיר משוחרר עבריין סדרתי, אז בהחלט יש בעיה וזאת נורמה שצריכה להיות אסורה בחוק

משה ארבל: זה בדיוק דבר שאתה צריך לומר אותו והרוב יכריע אחרת

יוראי להב-הרצנו: כמו שאמרתי, הדמוקרטיה היא לא רק הכרעת הרוב

יוראי להב-הרצנו:  יש עוד ערכים שצריכים להיות שזורים

יוראי להב-הרצנו:  הגנה על מיעוטים וגם הגנה על ערכי היסוד שלנו

יוראי להב-הרצנו:  עצם העובדה שאתם מזנים את חוקי היסוד, עושים בהם כבפלסטלינה, אני אחזור על זה שמונה פעמים אם אני אצטרך, אני לא נבחרתי לכנסת כדי להכשיר את השחיתות הזאת

יוראי להב-הרצנו:  עצם העובדה שחברי ש"ס שנבחרו לכאן על מנת להיות הפה והזעקה של השכבות המוחלשות עוסקים יום אחרי יום אחרי יום רק בענייני ראש מפלגתם תוך החרבת המסד החוקתי שלנו, זאת פשוט חרפה שזועקת לשמיים ואתה אומר לי שהרוב החליט, זה החוק

יוראי להב-הרצנו:  אנחנו אמורים לדון איך נראה החוק, מה הנורמות שלנו, מה ערכי היסוד שלנו ואתם פשוט מחריבים אותם

יוראי להב-הרצנו:      אני באמת אומר, אני זועק כי אני רואה את המדינה שלי נחרבת מול עיניי

יוראי להב-הרצנו:  אתם גומרים את המדינה

אופיר כץ: תודה

אופיר כץ:  אתה לא נשאר איתנו?     

יוראי להב-הרצנו: אני הולך וחוזר

אופיר כץ: רציתי להשיב

אופיר כץ:  כשתחזור

אופיר כץ:       ד"ר יעקב בן שמש

אופיר כץ:  שלום אדוני

אופיר כץ:  תודה שהגעת

אופיר כץ:  תציג את עצמך

יעקב בן שמש: שלום, בוקר טוב, תודה רבה

יעקב בן שמש:  תודה על ההזמנה

יעקב בן שמש:  אני מרצה למשפט ציבורי בקריה האקדמית אונו

יעקב בן שמש:  אני אתחיל מהדיון שהיה כאן בסוף

יעקב בן שמש:  לי נראה שהניסיון למנות את בית המשפט העליון כאיזו ועדת פיקוח עליונה על ענייני הסבירות הפוליטיים בכנסת ובממשלה, בסופו של דבר פוגע בבית המשפט העליון ופגע בבית המשפט העליון

יעקב בן שמש:  אני רוצה להוציא את הדיון הזה בקשר למחנאות הזאת שמי שבעד חוק דרעי, הוא נגד בית המשפט העליון, ומי שנגד חוק דרעי הוא בעד בית המשפט העליון

יעקב בן שמש:  במיוחד, באופן כללי, המחשבה הזאת שמי שרוצה לצמצם את המעורבות של בית המשפט העליון בפוליטיקה, הוא נגד בית המשפט העליון ומי שרוצה להרחיב את המעורבות של בית המשפט העליון בפוליטיקה, הוא בעד בית השפט העליון

יעקב בן שמש:      אני מעריך מאוד את בית המשפט העליון, אני אוהב את בית המשפט העליון, אני עבדתי בבית המשפט העליון, אני למען בית המשפט העליון חושב שראוי לצמצם את המעורבות של בית המשפט העליון בעניינים פוליטיים כדי לשמור קודם כל על בית המשפט העליון ועל המעמד של בית המשפט העליון ועל האובייקטיביות של בית המשפט העליון

יעקב בן שמש:       אני רוצה להסתכל על התיקון המוצע כאן בחוק בדיוק במשקפיים האלה של הפרדת הרשויות

יעקב בן שמש:  חוק יסוד: הממשלה בסעיף 3 אומר לנו שהממשלה מכהנת מכוח אמון הכנסת

יעקב בן שמש:  זאת אומרת, הכנסת היא הגוף שאמור לתת את האמון בממשלה והממשלה שואבת את האמון מהכנסת, לא מבית המשפט העליון ואפילו לא מאמון הציבור באופן ישיר

יעקב בן שמש:  אין אצלנו מנגנון של בחירות ישירות לראשות הממשלה כמו שיש במקומות אחרים או כמו שפעם היה

יעקב בן שמש:  אצלנו הממשלה מכהנת מכוח אמון הכנסת

יעקב בן שמש:  הממשלה כגוף אחד ובמשמע גם השרים

יעקב בן שמש:  השרים בממשלה מכהנים מכוח אמון הכנסת

יעקב בן שמש:  בעניין הזה שמעתי את דבריו של פרופסור דני פרידמן אתמול שהוא הציע אולי צרים גם לעשות מנגנון פרטני של הבעת אמון בכנסת במינויים ספציפיים

יעקב בן שמש:  אני חושב שזאת מחשבה שראוי לחשוב עליה ואולי אפילו עוד יותר להדגיש את העניין הזה, שהממשלה מכהנת מכוח אמון הכנסת ושרי הממשלה מכהנים כוח אמון הכנסת

יעקב בן שמש:  אולי אפשר לחשוב להגביל את הסעיף הזה למינויים שיאושרו באופן קונקרטי על ידי הכנסת

יעקב בן שמש:  באופן פרסונלי על ידי הכנסת

אופיר כץ: לא כממשלה

אופיר כץ:  כשר

יעקב בן שמש: כשר

יעקב בן שמש:  בדיוק

יעקב בן שמש:  העקרון הזה שהממשלה מכהנת מכוח אמון הכנסת חל בו כרסום גדול

יעקב בן שמש:  את זה אנחנו יודעים

יעקב בן שמש:  לפני 30 שנים באותה הלכה חשובה של בית המשפט העליון, בעצם צמד הלכות, בהלכה בעניינם של דרעי ופנחסי, בא בית המשפט העליון ואמר – שוב, ללא בסיס בחקיקה – שאנחנו גם יכולים להורות לראש הממשלה לפטר שר אם לפי שיקול דעתנו המינוי הזה הוא בלתי סביר

יעקב בן שמש:  זוהי הלכת דרעי-פנחסי

יעקב בן שמש:       אני חושב שהלכת דרעי-פנחסי הייתה בעייתית מאוד בזמן שניתנה והייתה ביקורת על הלכת דרעי-פנחסי בזמן שניתנה, גם על ידי שופטים, גם על ידי אקדמאים וכמובן גם על ידי פוליטיקאים

יעקב בן שמש:  אני עוד מתחזק בדעתי בפרספקטיבה של 30 שנים לאחר מכן

יעקב בן שמש:  אנחנו כבר 30 שנים אחרי הלכת דרעי-פנחסי ואנחנו רואים מה זה עשה בסופו של דבר למעמדו של בית המשפט העליון

יעקב בן שמש:  אני לא בטוח שהיינו נמצאים במתקפה הזאת שיש היום על בית המשפט העליון ובניסיונות לצמצם את סמכויותיו לולא במידה מסוימת הייתה לכך גם אחריות לצד בית המשפט העליון שהשיג את גבולן של רשויות אחרות

יעקב בן שמש:      הנזקים של הלכת דרעי-פנחסי, אני חושב שהם ברורים

יעקב בן שמש:  אני רק אצביע על שלושה-ארבעה ימים מרכזיים שכבר אחרים הצביעו עליהם

יעקב בן שמש:  קודם כל, הלכת דרעי-פנחסי פוגעת במשילות

יעקב בן שמש:  היא פוגעת בחופש הפעולה של ראש הממשלה במינוי שרים לממשלה וזה נושא בעל חשיבות עליונה

יעקב בן שמש:  זה לא רק עניין פוליטי את מי אני רוצה למנות שיהיה שר בממשלה אלא יש בזה חשיבות בחופש הפעולה של ראש הממשלה לקבוע את השרים בממשלה

יעקב בן שמש:  יש לזה חשיבות על יציבות - - -     

מטי צרפתי הרכבי: אבל לא באופן אקראי, רק אם זה מישהו לא ראוי

יעקב בן שמש: השאלה מי יחליט אם הוא ראוי או לא ראוי

מטי צרפתי הרכבי: שיקול הדעת הוא רק של ראש הממשלה?     

יעקב בן שמש: הכנסת

יעקב בן שמש:  הממשלה מכהנת מכוח אמון הכנסת

מטי צרפתי הרכבי: זאת אומרת, שיקול דעת נוסף

יעקב בן שמש: לגמרי

יעקב בן שמש:  בית המשפט העליון לא צריך להיות ועדת ביקורת על הסבירות מעבר לממשלה ומעבר לכנסת

יעקב בן שמש:  זה מסבך את בית המשפט העליון בעת פעולתן של רשויות אחרות

יעקב בן שמש: היועץ המשפטי, זאת חוות דעת שאתה עוד לא הגשת לנו

יעקב בן שמש: זאת האירוניה הגדולה וגם צריך להכיר בזה, שבית המשפט העליון בפרשת דרעי-פנחסי משתמש בנימוק של אמון הציבור

יעקב בן שמש:  הוא מנסה לחזק את אמון ציבור, זה בעצם הנימוק המרכזי למה צריך לפטר שר למרות שהחוק לא אומר

יעקב בן שמש:  אנחנו רואים איפה בסופו של דבר נפגע כאן אמון הציבור ובאיזה אמון שהוא בשפל המדרגה אנחנו נמצאים היום בבית המשפט העליון בין השאר כתוצאה מהלכות אלה שהן רק סימפטום לתופעה הרחבה יותר של האקטיביזם השיפוטי

יעקב בן שמש:      אם כן, קודם כל יש כאן פגיעה בחופש הפעולה של הרשויות הפוליטיות שזו צרה

יעקב בן שמש:  זה ערער את הממשלה של רבין ב-1993 וזה מערער את הממשלה של נתניהו

יעקב בן שמש:  אין לי כאן עמדה בעד או נגד הממשלה, לא של רבין ולא של נתניהו, אני רק אומר שאלה הן תופעות מרחיקות לכת שבהחלטה שיפוטית ללא בסיס בחוק, אנחנו מערערים את יציבות הממשלה

יעקב בן שמש:  זה לא דבר שבקלות דעת צריך להסכים לו

יעקב בן שמש:      עניין אחר הוא הלכת דרעי-פנחסי פוגעת, וזה מובן מעליו, בזכות לבחור ולהיבחר

יעקב בן שמש:  אני לא מדבר כאן רק על זכותו של חבר הכנסת אריה דרעי לבחור ולהיבחר, למרות שגם הזכות הזאת נפגעת ומקובל עלינו שזכות, כדי לפגוע בה, צריך הסמכה מפורשת בחקיקה, בטח זכות יסוד ברמה הזאת, אבל מדובר כאן גם בפגיעה בזכותם של ציבור מצביעי ש"ס להיות מיוצגים לא רק בכנסת אלא גם בממשלה על ידי המנהיגים שהם בוחרים לעצמם ולא שבית המשפט העליון בוחר עבורם

יעקב בן שמש:  אלה המנהיגים של תנועת ש"ס, הוא עומד בראש תועות ש"ס, הלכת דרעי-פנחסי מצמצמת את היכולת של הציבור לבחור את מנהיגיו כי המנהיגים האלה כפופים לעקרון הסבירות של בית המשפט העליון

יעקב בן שמש:  נכון, בכנסת הוא יכול להישאר אבל יש הבדל גדול וכולם מדברים על זה

יעקב בן שמש:  לא הרי שר כהרי חבר כנסת

משה ארבל: אבל השופט שטיין ציין שהבחירה היא בחירה לכנסת

משה ארבל:  היא לא בחירה לממשלה

יעקב בן שמש: כאשר הקואליציה מורכבת ממפלגה שבה ראש המפלגה נמצא בקואליציה והוא לא יכול להיות שר, זאת פגיעה בזכותם של בוחרי ש"ס להיות מיוצגים בממשלה על ידי המנהיגים שהם בחרו

מטי צרפתי הרכבי: גם אבי מעוז לא מיוצג בממשלה והוא ראש סיעה

יעקב בן שמש: אף אחד לא מנע ממנו בהחלטה שיפוטית לעשות את זה

יעקב בן שמש:  אני לא חושב שיש לו זכות מוקנית לעשות את זה אבל יש לו זכות לעשות את זה אם המערכת הפוליטית, הממשלה והכנסת נותנים לו את האפשרות הזאת

יעקב בן שמש:  אני לא בא לומר שדרעי חייב להיות שר, אין לי יומרה כזאת, אני רק אומר שאם הממשלה קיבלה את אמון הכנסת ומינתה את דרעי לשר, זה לא מקום לבית המשפט ללא בסיס בחקיקה לבוא ולתקן את זה

יעקב בן שמש:  מעבר לכך שזה פוגע בהפרדת הרשויות, זה פוגע בחופש הפעולה של ראש הממשלה, זה פוגע בזכות לבחור ולהיבחר של מצביעי ש"ס

יעקב בן שמש:  אני רק אחזור לנקודה ממנה התחלתי, זה פוגע בבית המשפט העליון

יעקב בן שמש:      את זה אולי אפשר היה למנוע בדרכים אחרות אבל האמת היא שזה לא הצליח

יעקב בן שמש:  גם כשבאה הכנסת וקבעה תנאי כשירות מפורשים בחוק היסוד ולא כללה את הלכת דרעי-פנחסי בחוק, אמרה ששר צריך לפרוש רק אחרי הורשע ולא כשהוגש נגדו כתב אישו, שמתוך התיקון הזה אפשר היה להבין די בקלות שהכנסת לא מקבלת את הלכת דרעי-פנחסי, בית המשפט העליון אמר בכמה וכמה פעמים לא, זה לא ביטול מפורש, אפשר להחזיק את הלכת דרעי-פנחסי יחד עם תנאי הכשירות שקבועים בחוק

יעקב בן שמש:  אז אולי צריך לבוא ולומר את זה במפורש

יעקב בן שמש:  לא

יעקב בן שמש:  לגבי מינויים בממשלה, הלכת הסבירות תבוטל מהסיבות שאני כרגע מניתי

יעקב בן שמש:      אני אומר שהביקורת האלה על הלכת הסבירות, על הלכת דרעי-פנחסי היו כאן בשנות ה-90 ונשארו

יעקב בן שמש:  השופטים לנדוי, נשיא בית המשפט העליון, והשופט אלון, פרופסור גביזון זכרה לברכה ופרופסור פרידמן ופרופסור דותן, הרבה אנשים דיברו על זה, שהמעורבות של בית המשפט העליון בהליכים פוליטיים תפגע בסופו של דבר בסמכות של בית המשפט העליון, באמון של הציבור בבית המשפט העליון ובמעמדו

יעקב בן שמש:       לסיום אני אומר שתי מילים על הפרסונלית

יעקב בן שמש:  קודם כל, ראוי לשים לב על מה אנחנו מדברים

יעקב בן שמש:  השאלה עליה אנחנו מדברים היא האם לבית המשפט העליון תהיה סמכות לבטל סעיף בחוק יסוד בנימוק שהסעיף הזה הוא פרסונלי

יעקב בן שמש:  אנחנו מדברים כאילו זה מובן מאליו שלבית המשפט העליון יש סמכות ביקורת שיפוטית על חוקי יסוד שזה לא מובן מאליו

יעקב בן שמש:  אני לא נכנס כרגע לדיון הזה, הוא דיון סבוך, אבל יש גם בבית המשפט העליון דעות, יש שופטים שחושבים שזה לא כך

יעקב בן שמש:  דעת מיעוט של המחנה השמרני, אפשר לקרוא לו כך, השופט סולברג, השופט מינץ

יעקב בן שמש:  אולי אחרים לא הגיעו דעות מאוד מאוד מפורשות בעניין אבל יש תפיסה בבית המשפט שאומרת שאין לבית המשפט העליון, ולא צריך שתהיה לו סמכות לביקורת שיפוטית על חקיקת יסוד

יעקב בן שמש:       אבל אנחנו נלך עם ההלכה שנקבעה, סוג של אגב אורחא אבל נקבעה, שאומרת שלבית המשפט העליון תהיה סמכות לבטל חקיקה פרסונלית

יעקב בן שמש:  אני חושב שהמקרה שלפנינו איננו עולה או לא מתאים להגדרה של חקיקה פרסונלית כי הסעיף שמוצע כאן הוא סעיף כללי

יעקב בן שמש:  הסעיף הזה איננו עוסק באדם אחד

מטי צרפתי הרכבי: בוא נקבע שנעשה את זה ב-1 בינואר 2025

יעקב בן שמש: אין בעיה אומר בית המשפט העליון בפרשת ממשלת החילופין לפתור בעיה פוליטית קיימת על ידי הסדר כללי

יעקב בן שמש:  זאת אומרת, זה שיש גם מניע פרסונלי - -      

מטי צרפתי הרכבי: יש מניע פרסונלי

מטי צרפתי הרכבי:  לזה אתה מסכים

יעקב בן שמש: זה שישגם מניע פרסונלי, אין שום שאלה

יעקב בן שמש:  ברור שיש מניע פרסונלי

יעקב בן שמש:  האם ההסדר ראוי? האם אנחנו ככנסת או אתם חברי כנסת יכולים לומר שהפסילה הפרסונלית של אריה דרעי איננה ראויה בעינינו ואנחנו רוצים להביא את המצב המשפטי על תיקונו בהסדר שיגביל את סמכותו של בית המשפט העליון להתערב בנושאים האלה בעתיד

יעקב בן שמש:  אם ההסדר הוא כללי וצופה פני עתיד, אין בכך שהמניע לו הוא מניע פוליטי קונקרטי כדי לקרוא לסעיף הזה סעיף פרסונלי

יעקב בן שמש:  זו למשל דעתו של השופט הנדל במה שאפשר אולי לקרוא לזה דעת הרוב בפרשת ממשלת החילופין, כי הרי מה קרה בממשלת החילופין? תיקנו חוק יסוד בשביל לאפשר הקמת ממשלה והממשלה שהייתה באותה כנסת הוקמה על בסיס חוק היסוד הזה

יעקב בן שמש:  לא קבעו את זה לפעם הבאה

יעקב בן שמש:  אומר בית המשפט העליון, ובצדק גמור – צריך לומר שוב מהיכן הגיע הרעיון הזה שלבית המשפט העליון יש סמכות לפסול חקיקת יסוד – לאט לכם, לאט לכם, לבית המשפט העליון

יעקב בן שמש:  בסדר, עשו סעיף פרסונלי כדי להקים ממשלת חילופין, אנחנו כמשפטנים יודעים לומר שזה לא טוב? שהממשלה צריכה ללכת לבחירות ולא יצליחו להקים ממשלה ויעשו עוד סיבוב בחירות כי בשביל ממשלת חילופין אנחנו לא מרשים לכם לתקן חוקי יסוד? כמה כוח אנחנו המשפטנים יכולים לקחת ועל בסיס מה להתערב בעניינים פוליטיים?     אני חושב שזה טוב מאוד שבית המשפט העליון לקח צעד אחד אחורה בפרשת ממשלת החילופין ואמר שזה לא פרסונלי למרות שזה הכי פרסונלי שיש

יעקב בן שמש:  מתקנים חוק כדי לאפשר לממשלה לעשות כל מיני דברים שהיא רצתה לעשות, לאותם חברי כנסת, לאותם שרים

יעקב בן שמש:  אבל בית המשפט מבין שזה בסדר

יעקב בן שמש:  לפעמים כך צריך להיות

יעקב בן שמש:      יש כמובן דוגמאות רבות לחקיקה פרסונלית

יעקב בן שמש:  אני לא אכנס לזה, זאת לא הרצאה במשפט חוקתי, אבל גם שופטים לבית המשפט העליון מונו בחקיקה פרסונלית

יעקב בן שמש:  בזמנו רצו למנות את פרופ' שמחה אסף בלית המשפט העליון הראשון ופרופ' שמחה אסף היה מומחה גדול משפט עברי אבל הוא לא היה עורך דין ובהתאם לתנאי הכשירות בחוק, הוא לא עמד בתנאי הכשירות

משה ארבל: יצוין שהוא סבא של פרופ' טליה איינהורן

משה ארבל:  נודע לי לאחרונה

יעקב בן שמש: תיקנו את החוק והוסיפו סעיף שגם משפטן מובהק יכול להיות

יעקב בן שמש:  הסעיף הזה, מאז הקמת המדינה ועד היום, שימש אדם אחד בלבד, את פרופ' שמחה אסף

יעקב בן שמש:  זה חוק פרסונלי למינוי שופטים בבית המשפט העליון

יעקב בן שמש:      בשנת 1960 תפסו את אייכמן, רצו להעמיד אותו לדין

יעקב בן שמש:  לפי החוק שהיה קיים באותה עת, פשעים חמורים מהסוג זה היו צריכים להיות נדונים בבית משפט מחוזי בירושלים בהרכב שלושה

יעקב בן שמש:  נשיא ביצת המשפט המחוזי בירושלים היה השופט בנימין הלוי

יעקב בן שמש:  אני לא אכנס עכשיו למה אבל הוא לא היה לטעמם של שר המשפטים ושופטי בית המשפט העליון

יעקב בן שמש:  הוא עשה להם כל מיני צרות בכל מיני עניינים אחרים

משה ארבל: קשור לסבא של מישהי אחרת

יעקב בן שמש: כן, כמובן

יעקב בן שמש:  במשפט קסטנר

יעקב בן שמש:  רק המחשבה שבנימין הלוי ישים את עצמו בראש ההרכב של אייכמן העבירה צמרמורות בעמוד השדרה של שופטים בבית המשפט העליון ושל שר המשפטים

יעקב בן שמש:  ניסו לשכנע אותו בטוב אבל טוב הזה לא הלך והוא אמר שאני רוצה להיות

יעקב בן שמש:  תיקנו את החוק, חוק מיוחד אמרו, על פשעים לפי חוק לעשיית דין בנאצים ועוזרים ימנו בית דין מיוחד שבראשו יעמוד שופט של בית המשפט העליון והסירו אותו מעל הדרך בחקיקה סופר פרסונלית שהזיזה אותו המדרך כדי שיהיה אפשר להרכיב בית משפט

מטי צרפתי הרכבי: נראה לי לא מידתי

אופיר כץ: מה לא מיתי?     

מטי צרפתי הרכבי: הזמן

מטי צרפתי הרכבי:  היא מביא עוד דוגמה ועוד דוגמה

יעקב בן שמש: אני כבר מסיים

יעקב בן שמש:  אני אסכם

משה ארבל: המידתיות נקבעת על בסיס הפוזיציה

משה ארבל:  תלמד

יעקב בן שמש:   זה ידעתי גם קודם

יעקב בן שמש:  אני אומר שבעיניי הצעת החוק הזאת במובן מסוים מחזירה עטרה ליושנה ולא רק את עטרתה של הכנסת ושל הממשלה אלא גם של בית המשפט העליון שמוטב לבית המשפט העליון לא להיות מעורב בנושאים כאלה

יעקב בן שמש:  רק נזק נגרם לו מזה

יעקב בן שמש:  תודה רבה

אופיר כץ: תודה

מטי צרפתי הרכבי: שאלה

מטי צרפתי הרכבי:  הצגת איזושהי תיאורי הסדורה שאני יכולה להתחבר אליה במידה כזו או אחרת

מטי צרפתי הרכבי:  מה שמטריד אותי כחברת כנסת חדשה זה שבעצם אין לנו הפרדה בין הרשות המבצעת לרשות המחוקקת

מטי צרפתי הרכבי:  מבחינתי חד הן

מטי צרפתי הרכבי:  זאת השיטה

מטי צרפתי הרכבי:  אם היו לנו שני בתי מחוקקים, אם הייתה לנו חוקה, הייתי אומרת שאני יכולה להבין את הרציונל הסדור שהצגת ששופטים לא יכולים, אבל בפועל, ברגע שבית המחוקקים והרשות המבצעת חד הם, אין שום פתח, אין שום סדק לאיזושהי ביקורת על מינוי לא ראוי, להבדיל מזה שבממשלת החילופין מדובר על רמטכ"ל לכהן, כאן מדובר על עבריין שמורשע שלוש פעמים

מטי צרפתי הרכבי:  הייתי מקבלת את הטענה הזאת אם באמת הייתה הפרדה סדורה בין בית המחוקקים והדיון על החוק הזה היה באמת ענייני

מטי צרפתי הרכבי:  אנחנו מראש נמצאים באיזשהו כשל מובנה של הפרדת הרשויות

מטי צרפתי הרכבי:  זה מה שאני רואה שקורה כאן במשך החודשיים-שלושה שאני יושבת כאן

מטי צרפתי הרכבי:       זה לא נכון להגיד רק צד אחד של המשוואה הזאת

מטי צרפתי הרכבי:  אני הייתי מקבלת את כל מה שאמרת אם באמת הייתה הפרדה מוחלטת בין שתי הרשויות האלה, המבצעת והמחוקקת

מטי צרפתי הרכבי:  לא כך הוא

מטי צרפתי הרכבי:  אנחנו חודשיים עסוקים להכשיר את דרעי, להוציא סמכויות לזה וכולי, אני לא בטוחה שבמדינה אחרת בה הייתה הפרדה מוחלטת זאת הייתה האינטנסיביות של הדיון

מטי צרפתי הרכבי:  אני באמת מבחינה בין הממשלה החלופית שגם המועמד היה אחר

משה ארבל: אם יורשה לי, לפני שהוא משיב, דווקא כאן את רואה את זה מהזווית ההפוכה

משה ארבל:  זו הכנסת שמביאה את הממשלה

משה ארבל:  זאת הצעת חוק פרטית כיושב ראש קואליציה והכנסת היא זו שבעצם - - -     

אופיר כץ: אבל מתי, גם בנוגע להעברת סמכויות, גם בכנסת הקודמת, בתחילת דרכה של הממשלה רוב הדיונים שהיו כאן היו על העברות סמכויות בין משרדים

אופיר כץ:  זה משהו שתמיד קורה בתחילת קדנציה

מטי צרפתי הרכבי: כאן מדובר על אדם אחד פרסונלי

משה ארבל: לא בהכרח אחד

משה ארבל:  יש לנו עתירה תלויה ועומדת בנוגע לשר בן גביר על עילת הסבירות

מטי צרפתי הרכבי: בסדר, אבל אני אומרת שזה קצת מקרה שונה

מטי צרפתי הרכבי:  זאת אומרת, אפשר לעשות הכללות וכללים אבל כאן מדובר על אדם שנפסל בהלכת דרעי-פנחסי – אני לא משפטנית - ואחרי כן הוא שוב נפסל ושוב נפסל

מטי צרפתי הרכבי:  מדובר בעבריין סדרתי

מטי צרפתי הרכבי:  אני אומרת שבסוף אנחנו רוצים שהרשות מבצעת תהיה – אני כרגע לא מדברת על נבחרי ציבור כי מה שמתיר החוק, מתיר החוק - כזו עם אנשים שאני כאזרח אהיה שלמה עם העבודה שלהם עבור האזרחים

אופיר כץ: אבל את קובעת בשביל אזרחים אחרים שכן רוצים לראות אותו שר?     

מטי צרפתי הרכבי: 	דרך אגב, אלה לא אזרחים

מטי צרפתי הרכבי:  הוא אמר את זה מסודר

אופיר כץ: לא, אמרת אני כאזרח רוצה לראות אבל אם אנחנו מדברים כרגע על דרעי, יש כאן 400 אלף שידעו בדיוק את כל קורות החיים שלו ובחרו בו

אופיר כץ:  את רוצה להחליף אותם ולהגיד להם לא?     

מטי צרפתי הרכבי: נכון, אבל האזרחים לא ממנים שרים

אופיר כץ: את רוצה ששופטים יחליטו במקום האזרחים?     

מטי צרפתי הרכבי: האזרחים לא ממנים שרים, ואתה ציינת את זה

מטי צרפתי הרכבי:  הכנסת ממנה שרים

אופיר כץ: האזרחים כן מנים שרים כי הם בוחרים את הנבחרים ואת הכנסת שמאשרת את הממשלה

אופיר כץ:  בוודאי שכן

אופיר כץ:  מי בוחר את הממשלה?      

מטי צרפתי הרכבי: הכנסת

אופיר כץ: יפה

אופיר כץ:  מי אלה הכנסת? נציגי הציבור שאותם בחר הציבור

מטי צרפתי הרכבי: אבל אתה צריך להבין שאי אפשר לשנות כללי משחק באמצע

מטי צרפתי הרכבי:  כשאנחנו שמנו פתק ב-1 בנובמבר - ואני לא אגיד לך, אולי שמתי פתק של ש"ס - - -     

אופיר כץ: שמעתי את יוראי

אופיר כץ:  יש מצב

מטי צרפתי הרכבי: כן

מטי צרפתי הרכבי:  שמתי פתק של ש"ס, אז מבחינתי הכללים היו שחברי ש"ס יכולים להיבחר לכנסת

מטי צרפתי הרכבי:  הרי מה עשינו? שינינו חוק יסוד: הממשלה כדי להגיד מה יצא לפועל

מטי צרפתי הרכבי:  עכשיו אנחנו מוסיפים

מטי צרפתי הרכבי:  אנחנו כל הזמן עסוקים בהוט קוטור - כי באמת יש לו חליפות מדוגמות – של אדם-אדם שהוא לא - - -     

אופיר כץ: אבל למשל אותם ליכודניקים שבחרו מחל

אופיר כץ:  כשהם שמו את נתניהו, נכון שהם בחרו מחל בראשות נתניהו לראשות הממשלה

אופיר כץ:  זאת אומרת שהם יודעים שאם הם יבואו ויצביעו ויביאו את כל החברים ונביא 61, אז נתניהו מבחינתם, הם לא עשו את זה בשביל שהוא יהיה חבר כנסת אלא כדי שהוא יהיה ראש ממשלה

מטי צרפתי הרכבי: נכון

אופיר כץ:  אותו דבר המציעים של דרעי

אופיר כץ:  הם לא עשו את זה בשביל שהוא יהיה חבר כנסת אלא הם עשו את זה כדי שהוא יהיה לגוש 61 ודרעי יהיה שר בכיר

מטי צרפתי הרכבי: אבל יש הבדל אם אנחנו משנים תוך כדי תנועה כאשר בזה אנחנו עסוקים חודשיים וחצי

אופיר כץ:  את אומרת שאנחנו מתעסקים רק בזה

אופיר כץ:  אני באופן אישי, אני, אופיר, אני לא מדבר עכשיו על חוקים של אחרים, העברתי בקריאה שנייה ושלישית את שלילת אזרחות למחבלים וגירושם מהארץ, אתמול העברתי את מ-מדים ללימודים, מאה אחוזים לימודים לתואר ללוחמים

אופיר כץ:  העברתי בקריאה טרומית את הרחקת מתעללות מילדים

אופיר כץ:  זה רק אני באופן אישי

אופיר כץ:  לבוא ולהגיד שזה מה אנחנו מתעסקים בו, יש כאן עוד שלל חוקים חברתיים חשובים שעברו בקריאות טרומיות

מטי צרפתי הרכבי: חוקים שאני מגישה נדחים על הסף

אופיר כץ: אני אגלה לך משהו

אופיר כץ:  כשאנחנו היינו באופוזיציה, בשנה הראשונה חוק אחד לא נתנו לאופוזיציה, אז אנחנו כאסטרטגיה החלטנו שאנחנו בקטע הזה לא נהיה כמוכם ואנחנו כן נאפשר גם לאופוזיציה להעביר חוקים

מטי צרפתי הרכבי: הכול בסדר אבל אנחנו עסקינן עכשיו בחוק דרעי 2 או 3 לפי מה שאמרה אורית

יעקב בן שמש: אולי משפט אחד

יעקב בן שמש:  אני אתלה כאן באילן גבוה וזאת פרופסור רות גביזון המנוחה

יעקב בן שמש:  הניסיון לפתור כל בעיה וקושי במערכת הפוליטית על ידי בית המשפט העליון זה ניסיון שצריך לעשות אותו מאוד מאוד בזהירות כדי לא לגרום נזק יותר גדול מהתועלת

יעקב בן שמש:  לא כל בעיה שיש בפוליטיקה בית המשפט העליון יכול לפתור אותה ללא מקור סמכות מפורש, כי בסופו של דבר ככל שבית המשפט העליון יכניס את ראשו יותר עמוק בפוליטיקה, כך הוא ייתפס יותר כשחקן פוליטי

יעקב בן שמש:  אני אומר את זה כתומך של בית המשפט העליון, של הרשות השופטת

יעקב בן שמש:  אם אנחנו נכניס את בית המשפט העליון בכל מקום שהפוליטיקה מתנהלת לא בדיוק לפי טעמנו, אנחנו נזיק לבית המשפט העליון

יעקב בן שמש:  לדעתי אנחנו גם לא נועיל

יעקב בן שמש:  בסופו של דבר תרבות פוליטית לא משנים על ידי פסיקה

יעקב בן שמש:  נבחר נבחרי ציבור ראויים, אז הציבור להגיע למקום שהוא עושה את זה

יעקב בן שמש:  אי אפשר שבית המשפט העליון יעשה את זה בשבילו וזה גם לא היה עולה על דעתו של בת המשפט העליון לתקן דברים כאלה

מטי צרפתי הרכבי: אבל הוא לא עושה את זה

מטי צרפתי הרכבי:  אני חושבת שבאמת הוא נוקט מידת אחריות בפסיקות שלו

יעקב בן שמש: זה כבר עניין של טעם

אופיר כץ: עידן, רצית לשאול?     

עידן רול: לא שאלה אלא להגיב לדברים שנאמרו

עידן רול:  באיזשהו מקום זה מתסכל

עידן רול:  אנחנו מנהלים כאן כבר שבועות דיון

עידן רול:  אין ספק, לפחות בעיניי, שלא הכול שפיט

עידן רול:  אין ספק

עידן רול:  יש דברים שהם לא צריכים להיכלל במסגרת עילת הסבירות

עידן רול:  אין ספק שהפרדת הרשויות, אחד היסודות שלה הוא שכל אחד יישאר בגדר הטריטוריה שלו וזה מחזק כל אחד

עידן רול:  ועדיין לא זה מה שכרגע מתבצע בשבועות האחרונים

עידן רול:       לגבי מה שנאמר כאן על ידי מכובדי, זה באמת נכון שיש דברים שעדיף שבג"צ לא יכריע בהם אבל יש לומר ביושר שהבית הזה על כל צדדיו גלגל את תפוח האדמה הלוהט כל פעם בשם קוד אחר לבג"צ - בין אם זה גיוס ובין אם זה משהו אחר - ולא הותיר לו ברירה לפעמים, הוא דחה ודחה, אלא להכריע

עידן רול:  הכנסת והממשלה הפכו לא פעם את בג"צ לשחקן פוליטי ועכשיו חלקים מהמערכת הפוליטית שניצלו את הקלף הזה, הרבה פעמים מתוך חוסר יכולת להכריע במחלוקות קואליציוניות, הרבה פעמים כדי להימנע מהנפילה של הממשלה שלהם, היום מאשימים את זה, משתמשים בזה בתור התחמושת אל מול בג"צ

עידן רול:       אני נמנה על אותם חברי כנסת שחושבים שבהחלט יש מקום לתיקון

עידן רול:  אני גם נמנה על אותם חברי כנסת שאומרים שכל המניע מאחורי המהלך שנעשה כאן, אני קורא לזה הפיכה ואתם קוראים לו רפורמה, הוא לא קשור לתיקון הנחוץ

עידן רול:  אני חושב שפרופ' גביזון המאוד מוערכת עליה השלום, גם היא, אני יודע שרבים נתלים כאן וגם נתלו לפני כן בדניאל פרידמן עד שהוא אמר בקולו שגם הוא חושב שזאת לא הרפורמה הנכונה

משה ארבל: אבל מנגד הוא אמר כאן בקולו שהצעת החוק הזו – רק בדיון שהתקיים אתמול, עת הוא עלה כאן ב-זום – היא ראויה

משה ארבל:  זאת אומרת, היו לו הערות על הנוסח

משה ארבל:  זה חרף התנגדותו לרפורמה

עידן רול: נכון, שמעתי אותו אתמול אבל אני אגיד לך מה העניין

עידן רול:  בעיניי כרגע אי אפשר לשקול - ולכן אנחנו גם גולשים כאן לתוך דיונים שלא מתקיימים אצל רוטמן - שום הצעת חוק, לא את חוק החמץ, לא את חוק דרעי 2, לא אף הצעת חוק אחרת, אפילו גם לא הצעת חוק עונש מוות שמקדמת עוצמה יהודית, במנותק מהניסיון כרגע לעשות את ההפיכה המשטרית הזאת

עידן רול:  אי אפשר כי הדברים מתבססים על זה וחד הם

עידן רול:       צריך להגיד ביושר שלפי סעיף 6(ג) דרך המלך שדרעי היה צריך לבחור בה היה ללכת ליושב ראש ועדת הבחירות

משה ארבל: עמדתו של פרופ' דניאל פרידמן הייתה, וגם עמדתנו, נכון לפני תיקון החוק, שאין סמכות ליושב ראש ועדת הבחירות מכיוון שהפרשנות של סעיף 6 לפני התיקון בפועל לטעמנו הייתה – התיקון היה פרשנות מבהירה, בית המשפט לא קיבל את זה, אבל עם כל הכבוד מותר היה לנו להסתמך על פרופסור כמו דניאל פרידמן, פרופסור למשפטים, ולהבהיר את החוק ואין סמכות ליושב ראש ועדת הבחירות, לטעמנו וגם לטעמו של פרופ' פרידמן, לדון בכלל בסוגיית הקלון כאשר היה מאסר על תנאי

משה ארבל:  סמכותו היא אך ורק כאשר היה מאסר בפועל

משה ארבל:  הפרשנות הזו היא גם פרשנותו של פרופ' פרידמן

משה ארבל:  היא לא הייתה מקובלת על היועצת המשפטית לממשלה אבל הייתה מקובלת על בית המשפט

משה ארבל:  אגב, כיבדנו את פסק הדין

משה ארבל:  הפרשנות שלנו הייתה אחרת לחלוטין

משה ארבל:  ראש הממשלה פיטר את דרעי מהממשלה וביצע את הוראות פסק הדין כי אנחנו לא אנרכיסטים ואנחנו מקיימים את הוראות בית המשפט

משה ארבל:  יחד עם זאת אנחנו סבורים שבנסיבות הללו צריך יהיה לייצר מצב שבו בית המשפט לא הופך להיות שחקן פוליטי אקטיבי ובעצם נוטה ובוחר את עמדת האופוזיציה

משה ארבל:  היום זה אנחנו, מחר אנחנו באופוזיציה

משה ארבל:  מחר זו ממשלה אחרת

עידן רול: בית המשפט ביטל את ההחלטה השרירותית והמוטעית של ליברמן כשר אוצר לבטל את סבסוד מעונות היום

משה ארבל: הוא לא ביטל

משה ארבל:  הוא דחה אותה בשנה כי לא נעשתה עבודת מטה

משה ארבל:  אני צריך בית משפט

משה ארבל:  אתה חושב שאני רוצה לפרק את מוסדות השלטון? לא

משה ארבל:  אבל אני כן חושב שבסוגיית הסבירות שהיא סובייקטיבית לחלוטין והיא סוגייה שבעצם מביאה לידי ביטוי עמדות פוליטיות לגיטימיות ולגיטימי שאופוזיציה תתנגד למינוי של אדם כזה או אחר לתפקידו, וזה צריך להיות אבל זה צריך להיות בבית הזה

משה ארבל:  כאן זה צריך להיות

משה ארבל:  כשבית המשפט הופך להיות שחקן פוליטי בשאלות סובייקטיביות, שאלת החוקיות, אם זה חוקי או לא חוק, בית המשפט חייב לדון

משה ארבל:  אם זה סביר או לא סביר, זה עניין של טעם

עידן רול: בעיניי זה לא טיעון נגד רלוונטי למה שאמרתי כי אתה אומר שאין סמכות

עידן רול:  יש כאן איזשהו משהו שאני רואה תרגיל, שאני רואה כאן לא מעט בשיח שבשיח המשפטי לפחות אין לו הגיון

עידן רול:  אם אתה פורמליסט, אתה פורמליסט

עידן רול:  כלומר, אם אתם רוצים להיות יותר פורמליסטים ופחות בעד אקטיביזם שיפוטי, יש סמכות בחוק ליושב ראש ועדת הבחירות המרכזית 

עידן רול:  אין שום דבר בחוק שאומר שהוא צריך ללכת לפי פסיקות בג"צ או לפי פרשנות היועצת המשפטית

עידן רול:  לכן יש כאן סמכות בחוק

עידן רול:  אם רציתם לשנות, אף אחד לא אומר שאי אפשר לשנות

עידן רול:  אפשר לשנות וזה חלק מהכוח של הבית הזה, זה נעשה בהליך חפוז על משהו שמתנהל כרגע

עידן רול:  כל מה שאמרו זה שדרעי היה יכול לשנות את החוק הזה שיחול החל מהכנסת הבאה

עידן רול:  שימו לב, אף אחד לא מצמצם, בטח לא אני, כי זאת הסמכות שלנו כריבון לעשות את חוק דרעי הקודם אבל יש סמכות בחוק והסמכות בחוק ודרך המלך הייתה צריכה ללכת ליושב ראש ועדת הבחירות, לא להניח מראש מה הוא יגיד בגלל שהוא שופט בית המשפט העליון

משה ארבל: אתה מבין שגם אם יושב ראש ועדת הבחירות היה מכריע שאין קלון, לדבריך, עדיין סוגיית הסבירות היא שפיטה

משה ארבל:  היא עומדת במקומה

משה ארבל:  עכשיו יש תיק תלוי ועומד, היום יש תיק תלוי ועומד בבית המשפט העליון בסוגיית סבירות המינוי של איתמר בן גביר

משה ארבל:  אתה מבין שזאת סוגייה פוליטית מהותית? זאת שאלת סבירות שתלויה ועומדת

משה ארבל:  אתה מבין כמה היא פוגעת באמון הציבור בבית המשפט?     

עידן רול: כן, אבל אתה מבין שאתה עושה כאן מהלך שהוא מוציא את מה שדיברנו - - -     

משה ארבל: לא

משה ארבל:  זה בדיוק זה

משה ארבל:  זאת הסוגייה

עידן רול: אנחנו מדברים כאן על הוועדה הזאת ואני רוצה לדבר על כך שיש כאן יושב ראש ועדת בחירות שיש לו סמכות מכוח חוק ולא פנו אליו

עידן רול:  אתם הנחתם מה הוא יגיד, אתם הנחתם מה בג"צ יפסוק אחרי שהנחתם מה הוא יגיד

עידן רול:  תקשיבו, אף אחד שמגיע לבית המשפט העליון לא יכול לבחור את המוטב שלו

עידן רול:  לומר שדעתו של דניאל פרידמן יותר מקובלת עלי וכבודו במקומו מונח, אני למדתי באוניברסיטת תל אביב, זה לא אומר - - -     

משה ארבל: לא פעלו בניגוד לעמדת בית המשפט

משה ארבל:  זה היה לפני שהייתה עתירה

עידן רול: היה צריך לגשת ליושב ראש ועדת הבחירות וגם אם העתירה הייתה נדחית

עידן רול:  אנחנו מדברים כאן דוגרי

עידן רול:  אני מצטער, בעיניי זה לא טיעון שמחזיק מים

עידן רול:       דבר נוסף וגם זה עולה שוב בשיח

עידן רול:  זה כמו שאומרים שבג"צ לא בסדר, בג"צ אשם בהתנתקות, למה? כי הוא לא ביטל את ההתנתקות, שזה הדבר שאם הוא היה קורה, זה היה המהלך האקטיביסטי ביותר בתולדות המדינה

עידן רול:  מה שבג"צ כן עשה היה לפסול את הסדר הפיצויים מול המפונים אבל להאשים עכשיו, אותם אנשי ימין כביכול שאומרים אנחנו רוצים הפיכה משטרית, אנחנו רוצים להחליש את בג"צ, הוא לא התערב בהתנתקות במקום לפנות לנתניהו שקידם את ההתנתקות

עידן רול:  זה האימ-אימא שלה אקטיביזם

עידן רול:  אי אפשר להחזיק את המקל בשני קצותיו

עידן רול:      לגבי החדר הזה

עידן רול:  לעניות דעתי אי אפשר לנהל את הדיון כאן או בכל חוק אחר במנותק מהמניעים מאחורי הרפורמה

עידן רול:  אני חושב שחברי משה ארבל הוא מאמין, הוא קודם כל מאוד מלומד ואני בטוח שהוא גם מאמין בצורך ברפורמה ובחלקים גדולים ממנה אבל אתם לא יכולים, גם אם לא תודו בזה כאן, להתעלם מהפיל שבחדר

עידן רול:  אתם לא יכולים להתעלם מהעובדה שהרפורמה הזו שאתם קוראים לה כך מקדמת אינטרסים ספציפיים מאוד ואם הם לא היו, היינו מדברים כאן על רפורמה אחרת שכנראה הייתה זוכה לפחות ל-80 אצבעות כולל שלי

עידן רול:  אתם יודעים את זה כי בסוף הרפורמה הזאת נועדה לקדם את האינטרס של דרעי לחזור לשולחן הממשלה והיא נועדה לקדם את האינטרס של גפני

עידן רול:  בעניין המסתננים, אני מסכים אתכם

עידן רול:  אני חושב שלא היה צריך לפסול את זה

עידן רול:  אני חושב שזה חלק מהריבונות של הכנסת והממשלה לייצר מדיניות הגירה

עידן רול:  היה אפשר למצוא לזה פתרון נקודתי חקיקתי

עידן רול:  הסיבה שזה לא קורה עושים כאן פסקת התגברות זה כי גפני רוצה לטפל בחוק הגיוס

משה ארבל: עשינו שלושה חוקים

משה ארבל:  קיבלנו את הערות בית המשפט

משה ארבל:  הייתי ראש מטה שר הפנים

משה ארבל:  פעם אחר פעם אחר פעם קיבלנו את הערות בית המשפט

עידן רול: פסקת ההתגברות הזאת, משפטנים שמעמיקים בזה מבינים שזה לא ייצר שום דבר טוב יותר גם עבורכם אלא בעיקר תהיה סחבת וכאוס אבל זה לא מגיע ממניעים של רפורמה

עידן רול:  אם היו כאן מניעים של רפורמה, היינו יושבים כאן מחויכים, כנראה היו יושבים לידי גם גדעון סער ומתן כהנא ועוד רבים אחרים והיינו מדברים על כל מה שצריך לעשות כולל למסגר את עילת הסבירות

משה ארבל: סתם שאלה

משה ארבל:  אתה בטוח שבג"צ לא יפסול בניגוד לעמדת יושב ראש ועדת הבחירות?     

עידן רול: אני לא בטוח בכלום

משה ארבל: יושב ראש ועדת הבחירות היה אמיץ והוא פסל את שקלי אבל בג"צ לא

עידן רול: אני לא נביא אבל אני חושב שהיה נכון להגיע לשלב הזה

משה ארבל: נכון

משה ארבל:  אם הייתה סמכות, אתה צודק

משה ארבל:  סברנו שאין סמכות

עידן רול: יש סמכות בחוק

משה ארבל: להזכיר לך גם שמעמדו של דרעי באותה תקופה היה חבר כנסת

משה ארבל:  עם כל הכבוד ליועצת המשפטית לממשלה שהיא פרשנית של החוק - - -     

עידן רול: אני לא מדבר על היועצת המשפטית לממשלה

עידן רול:  אני מדבר על יושב ראש ועדת הבחירות

עידן רול:  אל תיקחו אותי ליועצת המשפטית לממשלה

משה ארבל: היא שלחה בזמנו את המכתב לראש הממשלה המיועד שהיא סבורה שצריך ללכת ליושב ראש ועדת הבחירות

משה ארבל:  אנחנו כחברי כנסת שלא כפופים להחלטות היועצת המשפטית לממשלה קיבלנו חוות דעת משפטית של פרופסור למשפטים שאומר שאין לו סמכות

עידן רול: הפרופסור הוא לא פקיד בבית

משה ארבל: לא משנה

עידן רול: לא, זה לא עובד כך

עידן רול:  באמת, אי אפשר להביא דעה של מישהו ולהגיד בגלל זה עושים

עידן רול:  או שזה היועץ המשפטי לכנסת או היועצת המשפטית לממשלה

עידן רול:  אגב, אני לא מפחד לומר את דעותיי

עידן רול:  אני גם חושב שהיה צריך למצוא דרך יחד עם ניגוד העניינים של נתניהו

עידן רול:  היועצת המשפטית לממשלה, ואמרתי את זה המון פעמים, כבר שבועות, בעיניי הייתה צריכה למצוא דרך כן לאפשר לו לעסוק ברפורמה אפילו שאני חושב שאין לו שום רצון להידבר

עידן רול:  אמרתי את זה לכולם

עידן רול:  אני לא חושב שיש כאן רצון להידברות

עידן רול:  אני חושב שזה מסנדל לייצר מצב שבו ראש ממשלה שלא עוסק בנושא שמבעיר את כל המדינה

עידן רול:  האם הוא היה מנצל את זה כדי לייצר הידברות אמיתית? לא, לא חושב

עידן רול:      אני אגיד עכשיו משהו מהמקום האישי שלי, אז אין צורך לנסות לייצר ויכוח שמישהו יסכים עליו כי אף אחד כנראה לא יכול לענות את האמת על הדברים

עידן רול:  אני כאיש משפט, אני כאדם שהתחנך בתחום הזה ובילה עשור מחייו בעולם המשפט, אני כמחוקק שמאמין בצורך לבצר את שלטון הריבון, מבחינתי זאת הייתה יכולה להיות קדנציה הכי משמעותית של חיי

עידן רול:  יכולנו לשבת כאן ויכולתי להיות חלק ממהלך היסטורי ליצירת חוקה, חוק יסוד: חקיקה, רפורמה נדרשת, החזרת האיזון בין הרשויות והסדרתו, יכולנו לבצר כאן את הדמוקרטיה ולייצב אותה ל-75 אנשים הבאות אבל במקום זה אנחנו על סף מלחמת אחים וזה לא בגלל מה שנקרא רפורמה אלא זה רק בגלל שמדובר כאן במהלכים שאמורים לשרת אינטרסים פוליטיים של שניים-שלושה אנשים ובגלל זה כולם כאן נגררים לתוך שדה הקרב

עידן רול:  יכולנו לנהל כאן ועדת חוקה שמחה ומוצלחת ולסיים עם 90-80 אצבעות על מהלך חקיקתי נרחב

עידן רול:  כולם יודעים את זה

עידן רול:  אף אחד כנראה בצד שלכם לא יודה בזה וזה מאוד חבל אבל אני עדיין אומר את זה

עידן רול:  תודה רבה

אופיר כץ: תודה

אופיר כץ:  נמצא איתנו ב-זום ד"ר עמיר פוקס מהמכון הישראלי לדמוקרטיה

עמיר פוקס: שלום

עמיר פוקס:  תודה רבה לך על האפשרות להשתתף ובמיוחד ב-זום

עמיר פוקס:  אני רציתי להוסיף נקודה שלא כל כך עלתה בדיון עד עתה

עמיר פוקס:  דובר כאילו פסק הדין שעסק בדרעי בפעם האחרונה הייתה בו רק סוגייה של חוסר סבירות, אבל היה שם גוש שלם של שופטים שחלק מהשופטים שפסלו את התלונה של דרעי על הסבירות, לא התייחסו לנימוק השני הזה ואז היה נימוק של ההשתק השיפוטי

עמיר פוקס:  זאת אומרת, יש כאן לא רק התגברות או ביטול של האפשרות לבית המשפט לטעון המינוי הוא לא סביר אלא גם ביטול של האפשרות של בית משפט במקרים נדירים מאוד כנראה לומר שבגלל השתק שיפוי האדם לא יכול להיות שר

עמיר פוקס:  זו נקודה שרציתי להוסיף כי היא עדיין לא עלתה כאן

עמיר פוקס:      אני הגשתי חוות דעת וחלקכם אולי קראו או יכולים לקרוא אותה ולכן לא אחזור על כל מה שכתוב בה

עמיר פוקס:  אני רק רוצה להבהיר כמובן שכל תיקון פרסונלי הוא בעיניי מעשה פסול

עמיר פוקס:  הכנסת לא אמרוה להשתמש בכוח שלה לכונן חוקי יסוד עבור אדם ספציפי

עמיר פוקס:  הנקודה העוד יותר בעייתית כאן היא שמדובר לא רק ניסיון לחוקק לטובת אדם ספציפי אלא ניסיון לחוקק בהתגברות על פסק דין ספציפי

עמיר פוקס:  זאת אומרת, ביטול של פסק דין קונקרטי שעסק באדם מסוים ולכן הפרסונליות כאן היא חמורה יותר

עמיר פוקס:      מעבר לזה, גם בלי קשר לשאלה הפרסונלית

עמיר פוקס:  זאת אומרת, נניח שהחוק הזה היה חל רק מהכנסת הבאה, עדיין אני חושב שזה תיקון מאוד לא ראוי משום הוא מבטל את ההלכה של הלכת דרעי-פנחסי שאני חושב שיש בה צורך והיא גם כובדה על ידי דורות של ממשלות

עמיר פוקס:  זאת אומרת, ממשלות כיבדו אותה ואם שמתם לב, למרות שזה לא נכון, הכנסת מעולם לא חוקקה ולא הכניסה את זה לחוקי יסוד אבל היה מעין קונצנזוס שזה הדין וכולם כיבדו אותו וחבל מאוד שאנחנו מאבדים את ההלכה הזאת שאני חושב שהיה בה משהו נכון מאוד מבחינת אמון הציבור

אופיר כץ: אם כן, למה היה התיקון ב-2001, אם כולם כיבדו אותו?     

עמיר פוקס: אני דיברתי גם על העשורים האחרונים

עמיר פוקס:  צריך לומר שאם אתה תראה את הפרוטוקולים של אותו תיקון, גם שם עדיין ישבה היועצת המשפטית והיועצים המשפטיים שישבו שם ואמרו שזה לא בהכרח יבטל את העניין של הסבירות

עמיר פוקס:  זאת אומרת, מה שהם עשו שם, הם תיקנו את הכשירות

עמיר פוקס:  זה לא אומר שלא תהיה סבירות

עמיר פוקס:  בכל אופן, כרגע, מה שיש, ההלכה הזאת כובדה על ידי ממשלות

עמיר פוקס:       הצעת החוק נאחזת בכך שבעצם עדיין אפשר יהיה לפקח על תנאי הכשירות אבל הנקודה היא שאין כמעט בכלל תנאי כשירות

עמיר פוקס:  ככל שאכן הוועדה תחזק את תנאי הכשירות ולהוסיף שם תנאים מהותיים, אפשר היה לדבר על מצב של פחות ביקורת שיפוטית אבל משום שאין לנו בכלל תנאי כשירות, הפיקוח של בית המשפט הוא כמעט מתחייב

עמיר פוקס:  נכון שיש לנו גם למשל את התנאי שעברו שבע שנים מאז אדם שסיים לרצות את עונשו, אבל התקדים שעשיתם רק לאחרונה בתיקון הקודם של החוק מוכיח שכל התנאים האלה הם למעשה לא באמת כתובים שם

עמיר פוקס:  הם כתובים שם רק כהמלצה עד ש-61 חברי כנסת יוכלו לשנות אותם כולל יומיים לפני הקמת הממשלה

עמיר פוקס:  זאת אומרת שגם התיקון הזה לא באמת קיים שם ואפשר למנות שר גם מישהו אחרי פחות משבע שנים לאחר שסיים לרצות את עונשו, ככל שיהיה רצון פוליטי לזה

עמיר פוקס:  משום שאתם מוציאים את הפיקוח השיפוטי, אנחנו באמת נהיה פתוחים לשימוש ממש פסול בתיקונים לחוקי יסוד

עמיר פוקס:      מעבר לזה רציתי לדבר על הדוקטרינה של השימוש לרעה בחוק יסוד

עמיר פוקס:  כמובן שהנקודה העיקרית כאן היא הנקודה הפרסונלית ואני רוצה לצטט מתוך בג"צ שיינפלד שעסק עכשיו במינוי של דרעי שלא פסל את התיקון הקודם משום שלא היה צורך

עמיר פוקס:  הרוב היה בסבירות, המיעוט היה לגבי ההשתק השיפוטי

עמיר פוקס:  אגב, גם דעת המיעוט האחת של השופט אלרון לא טענה שדרעי יכול להיות שר

עמיר פוקס:  הוא אמר שהוא צריך ללכת ליושב ראש ועדת הבחירות ואחר כך תישקל הסבירות של המינוי

עמיר פוקס:  בכל אופן, אני מצטט כאן מילה אחת כי דנתם בשאלה האם המניע הפרסונלי הוא כשלעצמו חוק פרסונלי

עמיר פוקס:       נאמר שם: "אף שמניעיו של המחוקק כשלעצמם אינם מהווים עילה לביקורת שיפוטית על חוקי יסוד, קשה שלא לראות בתיקון מספר 11 שיא או יותר נכון נקודת שפל של אותה תופעה מדאיגה שעליה הצבעתי בעניין ממשלת החילופין לפיה חברי כנסת מנצלים את הקלות שבה ניתן לתקן את חוקי היסוד לצרכים פוליטיים נקודתיים

עמיר פוקס:  בכך הם גורמים לשחיקה ולזילות מסוכנת במעמדם של חוקי היסוד שנועדו להיות פרקים מפוארים במפעל החוקה הישראלי

עמיר פוקס:  יש להצר על כך שהשינוי בו עסקינן נועד להנמכת רף הכשירות הנדרש לכהונת שרים בהיבטים הנוהגים בטוהר המידות

עמיר פוקס:  אכן הקשיים שעליהם הצביעו העותרים ביחס לתיקון חוק היסוד אינם עניין של מה בכך

עמיר פוקס:  הם מכתימים את התיקון בכתם פרסונלי מובהק"

עמיר פוקס:      גם בגלל העניין הפרסונלי, גם משום שמדובר בשינוי רטרואקטיבי של הכרעה של פסק דין של בית משפט העליון, תחשבו איזה מסר זה מוציא לציבור שאדם שיש פסק דין של בית המשפט העליון בעניינו, משנים את החוק כדי שהוא יוכל לכהן

עמיר פוקס:  זה מסר שנבחרי הציבור הם מעל החוק

עמיר פוקס:      אני חושב שמדובר בהצעה בלתי ראויה באופן קיצוני, שמשדרת מסר של זילות כלפי החוק וחוקי היסוד, כלפי פסיקה של בית המשפט העליון

עמיר פוקס:  אני מבקש כך לא להעביר את החוק

עמיר פוקס:  תודה רבה

אופיר כץ:  תודה

אופיר כץ:  מטי, בבקשה

מטי צרפתי הרכבי: תודה אדוני

מטי צרפתי הרכבי:  אני אתייחס ספציפית לחוק דרעי 2 או 3 אבל ברקע הדיון אנחנו יודעים שאין לישראל חוקה אלא יש חוקי יסוד שנגזרות מהם כל מיני הנחות אבל אנחנו רואים שבאמת יש זילות של חוקי היסוד בקלות שבה נוגעים בהם

מטי צרפתי הרכבי:  אין ריבוי בתי מחוקקים, אין מגילת זכויות אדם, אין הפרדה מוחלטת בין הרשות המחוקקת לרשות המבצעת

מטי צרפתי הרכבי:  זה ברגע הדברים

מטי צרפתי הרכבי:  אנחנו בחודשיים וחצי האחרונים - ואי אפשר להיתמם, לא כל חוק עומד בפני עצמו – אנחנו עומדים כאן במערך שלם של חקיקות שאנחנו קוראים לזה כמובן הפיכה משטרית

מטי צרפתי הרכבי:  אנחנו מדברים על הביקורת השיפוטית בעניין תוקפם של חוקים, הנושא של מינוי שופטים, הנושא של היועצים המשפטיים, ביטול עילת הסבירות, פסק ההתגברות, נושא של מינוי שרים, נושא בו אנחנו עוסקים עכשיו, ברקע הרצון לפגוע ברשות השידור, רוצים עכשיו עוד חקיקה לנושא של הפגנות, ראיתי כבר איזושהי טיוטה

מטי צרפתי הרכבי:  זאת אומרת, הכול בתוך מערך שלם של חקיקות שבא לעשות שינוי משטרי מהותי

מטי צרפתי הרכבי:        אני לא משפטנית – נראה לי שחצי מחברי הכנסת הם עורכי דין - ואני כל פעם נבוכה כי תמיד מצטטים סעיפים קטנים, אבל אני באמת רוצה ששרי ישראל יהיו אנשים עם טוהר מידות, לא אנשים מורשעים בפלילים, לא אנשים שמואשמים שהם נגעו בקופה הציבורית, קל וחומר כשרים

מטי צרפתי הרכבי:  מי שנגע בקופה הציבורית, מבחינתי לא ראוי

מטי צרפתי הרכבי:  אולי אין לזה ביטוי בחקיקה, אבל אני באמת רוצה שאנשים הכי טובים יהיו בממשלת ישראל ולא כך הדברים, כמו שאנחנו רואים כאן

משה ארבל: העמדה שלך היא מאוד לגיטימית אבל זה בדיוק תפקידך כחברת כנסת, להצביע בעד או נגד ממשלה שמציגה אנשים שבעינייך הם לא ראויים

מטי צרפתי הרכבי:  משה, גם כך קשה לי כי אני כאן בוועדת הכלכלה עם החקלאות ואני בוועדה הזאת

מטי צרפתי הרכבי:  ריבוי ועדות

אופיר כץ: הליכודניקים האלה חרוצים, אין דברים כאלה

מטי צרפתי הרכבי: מצוין

מטי צרפתי הרכבי:  ריבוי הוועדות לא מאפשר לי כמחוקקת

אופיר כץ: בכמה ועדות את חברה?     

מטי צרפתי הרכבי: אני רוצה להיות בחקלאות כי אני חקלאית וזה מענייני

מטי צרפתי הרכבי:  אני חושבת שאני גם צריכה להיות כאן כי אני לא מוכנה להפיכה המשטרית שקורית כאן

מטי צרפתי הרכבי:  אז אני אהיה בכל ועדה

מטי צרפתי הרכבי:  זאת הסיבה שאני יושבת כאן

מטי צרפתי הרכבי:  זה לא רק בכמה ועדות אני חברה אלא באמת מה האינטרסים שאני רוצה לקדם

עידן רול: אתם יודעים שבמקור היו אמורים להגדיל את הכנסת

עידן רול:  היא הייתה אמורה לגדול מבחינת חברי הכנסת

עידן רול:  היא הייתה אמורה לגדול בשלב מסוים ל-150

משה ארבל: יש כאלה שרוצים לצמצם גם את ה-120

מטי צרפתי הרכבי: כולנו מסכימים בדרך כזו או אחרת שמדובר בחוק פרסונלי, בחוק דרעי 2

משה ארבל: לא, אלך תגידי כולנו

אופיר כץ: כולנו במחנה שלי 

אורית פרקש הכהן: דרך אגב, זה חוק דרעי 3

מטי צרפתי הרכבי: החוק הזה יכשיר את חזרתו של דרעי לשולחן הממשלה

מטי צרפתי הרכבי:  תקראי אתם לזה איך שאתם רוצים

משה ארבל: אם הוא ירצה

מטי צרפתי הרכבי: אם הוא ירצה

מטי צרפתי הרכבי:  נכון

מטי צרפתי הרכבי:  דרך אגב, כחבר כנסת הוא לא מופיע בוועדות

מטי צרפתי הרכבי:  הוא לא נמצא כל כך בוועדות

מטי צרפתי הרכבי:  אני רוצה לומר שמה שאנחנו משדרים לאזרחים זה שיש אנשים מורמים מעם

מטי צרפתי הרכבי:  יש אנשים שהם מעל החוק

מטי צרפתי הרכבי:  מצד אחד אומרים להם לא להתמנות, אז עושים תיקון ומוסיפים מאסר בפועל

מטי צרפתי הרכבי:  אומרים להם לא, אתם לא יכולים, אז עכשיו עושים עוד תיקון

מטי צרפתי הרכבי:  לא יכול להיות שיש אזרחים במדינת ישראל שהם מעל החוק ומורמים מעם

מטי צרפתי הרכבי:  הם בני מלך, אני לא יודעת מה הרקע הזה

מטי צרפתי הרכבי:  אני לא יכולה לקבל את זה בשום קנה מידה

מטי צרפתי הרכבי:  מה שאנחנו רואים כאן, זה באמת חוסר מידתיות של מי שנבחר למשול, חוסר מידתיות בסדרי העדיפויות שאתם עושים

מטי צרפתי הרכבי:      אופיר, אני חושבת שאולי פשוט אפשר לעשות ניסוח שלא תהיה ביקורת שיפוטית על מינוי אריה דרעי לשר בממשלת ישראל

מטי צרפתי הרכבי:  זה יפשט את כל העניינים ואז לא צריך לעשות הכללות ולא דעת הכלל

משה ארבל: את מתעלמת מההערה של חבר הכנסת טיבי?     

מטי צרפתי הרכבי: לא שמעתי מה אמר חבר הכנסת טיבי

מטי צרפתי הרכבי:  אני רוצה לשאול עוד שתי שאלות

אחמד טיבי: אמרתי שיש עוד שרים חוץ מדרעי

מטי צרפתי הרכבי: נכון

אחמד טיבי: למשל בן גביר

מטי צרפתי הרכבי: אני מסכימה איתך

מטי צרפתי הרכבי:  יש כאן רצון להסדיר סידור עבודה למספר אנשים

אחמד טיבי: לא הייתי כאן אבל היועץ המשפטי ענה לשאלה שלי?     

מטי צרפתי הרכבי: זאת השאלה שאני רוצה לשאול

מטי צרפתי הרכבי:  הראשונה, אני לא מבינה למה אנחנו יושבים כאן כשאין חוות דעת של היועץ המשפטי

מטי צרפתי הרכבי:  לא מצאתי באתר

אופיר כץ: באמת לא הבנת? כל הדיון שקיימנו כאן והוא באמת היה דיון ער בלי צעקות, בלי השתלחויות, באמת ויכוחים משפטיים על החוק, הפלא ופלא, בלי חוות הדעת של הייעוץ המשפטי שיביע את העמדה שלו

אופיר כץ:  תראי שנבחרי ציבור מסוגלים לנהל שיח על חוק בלי חוות הדעת

אורית פרקש הכהן: אי אפשר לנהל את הדיון הזה בלי חוות דעת משפטית

אופיר כץ: לא אמרתי שלא תהיה

אופיר כץ:  אמרתי שאפשר גם יום אחד בלי

אורית פרקש הכהן: זה פוגע ביכולת להתכונן

אורית פרקש הכהן:  לא כולם עורכי דין

אופיר כץ: גם אני לא

אורית פרקש הכהן: בסוף יש כאן חקיקה פרסונלית שהיא אביוז לחוקי היסוד

אופיר כץ: לא הפריע לך דרעי כשישבת איתו בממשלה

אורית פרקש הכהן: זה היה לפני עסקת הטיעון שלו

אורית פרקש הכהן:  להזכירך

אורית פרקש הכהן:  השלישית

מטי צרפתי הרכבי: אני באמת הייתי שמחה שנקיים דיון אחרי שתהיה חוות דעת משפטית

אורית פרקש הכהן: דרך אגב, בג"צ אפשר לו לחזור להיות שר

אופיר כץ: אורית, את מדברת על מסכות

אופיר כץ:  המסכות הכי גדולות אצלכם כי אתם ישבתם ולא הייתה לכם בעיה והכול היה בסדר

אופיר כץ:  פתאום אתם מתנגדים

אופיר כץ:  הם לפחות עמדו בשלהם על הדרך שלהם

אופיר כץ:  אתם צבועים

אורית פרקש הכהן: אופיר, תדייק בעובדות

אורית פרקש הכהן:  בג"צ הגן על עתירות שרצו לפסול את דרעי לחזור לזירות הפשע כשר, אחרי שתי הרשעות, ואישר לו להיות שר מה שהפעם לא קרה

אופיר כץ: כשישבת על כיסא השרה, היה לך נוח שהוא יהיה שותף לגיטימי

אופיר כץ:  עכשיו כשאת באופוזיציה, זה לא נוח

אורית פרקש הכהן: את עסקת הטיעון השלישית הוא עשה עכשיו

אורית פרקש הכהן:  עכשיו ניתן פסק הדין שפסל אותו

אופיר כץ: כשישבת על כיסא השרה היה לך נוח שדרעי יהיה שותף מאוד מאוד לגיטימי שלך

משה ארבל: ולהצביע בעד מינויו

משה ארבל:  היא הצביעה בעד מינויו בכנסת

אופיר כץ: ולהצביע בעד מינויו

אורית פרקש הכהן: אתה יודע שאנחנו במחנה הממלכתי לא פוסלים אף אדם

אורית פרקש הכהן:  מעולם לא קידמנו חוק יסוד שמחזיר בן אדם בניגוד לפסיקת בג"צ ברוב של 11 שופטים

אופיר כץ: העברתם חוק יסוד שבנט יהיה ראש ממשלה

אורית פרקש הכהן: אל תערבב אותנו כי אנחנו כולנו יודעים מה קורה כאן

אופיר כץ: אני מערבב אתכם

אופיר כץ:  קיימתם כאן חוקי יסוד להכשיר ממשלה

אורית פרקש הכהן: אתה בורח לדברים אחרים

אופיר כץ: לא דברים אחרים

אופיר כץ:  מי קידם את החוק הזה? לא גינזבורג וניסנקורן?      

אורית פרקש הכהן: הפרק בממשלת החילופין בעצם הוסיף סיטואציה לתוך חוק יסוד: הממשלה של ממשלת רוטציה

אופיר כץ: זה היה צורך לאותו רגע, לא?     

משה ארבל: זה היה צורך הכרחי

אורית פרקש הכהן: יכול להיות שצריך לקיים דיון על דברים כאלה כמו הסעיף בחוק הזה כרגע

משה ארבל: נקיים דיון אחרי שהעברנו את זה

אופיר כץ: עכשיו, כשאת לא על כיסא השרה זה לא בסדר

אורית פרקש הכהן: כשסוף סוף עושים הפיכה משפטית, בוא טפל בדברים

משה ארבל: אחרי עסקת הטיעון של דרעי אתם פרסמתם בקמפיין הבחירות תמונה של דרעי במחנה הממלכתי

משה ארבל:  את יכולה להסביר? רציתם אותו כעלה תאנה בקואליציה שלכם?     

אורית פרקש הכהן: הכול היה כחוק

אורית פרקש הכהן:  לא הייתה פסיקה של בג"צ שפסלה אותו כשר

אורית פרקש הכהן:  הנחת העבודה הייתה שמה שמותר וחוקי ייעשה, ומה שלא חוקי – לא היה קורה

משה ארבל: לפחות את תאמיני בבלוף

משה ארבל:  אתם שמתם תמונה שלו בקמפיין הבחירות

משה ארבל:  אחרי עסקת הטיעון

אורית פרקש הכהן: אתה רוצה תשובה? הנחת העבודה שלנו היא שמה שחוקי ייעשה

אורית פרקש הכהן:  מה שלא חוקי, לא היה קורה

אורית פרקש הכהן:  נקודה

משה ארבל: גם שלנו

אורית פרקש הכהן: אתה חושב שמישהו מאיתנו היה מעביר חוק על הראש של 11 שופטי בג"צ? רוב הציבור במדינת ישראל מואס בחוק הזה

אורית פרקש הכהן:  אתה יודע את זה היטב, כמוני

אורית פרקש הכהן:  אז טלו קורה מבין עיניכם ואל תאשימו את כולם מסביב

משה ארבל: איך את קובעת שרוב הציבור אם רוב נציגי הציבור הגישו את הצעת החוק הזאת?     

אורית פרקש הכהן: אני לא סוקרת

אורית פרקש הכהן:  אני רק ראיתי סקרים בחדשות

אורית פרקש הכהן:  רוב הציבור במדינת ישראל מואס בחקיקה הזאת וחושב שהיא מושחתת

אופיר כץ: אני לא צריך סקרים אבל אם יש 64 חברי כנסת שהשתכנעו שהחוק הזה טוב, אז איך את קובעת שהרוב נגד?     

אורית פרקש הכהן: רוב הציבור תומך בפסיקת בג"צ

אופיר כץ: גם אמרת שרוב הציבור, אין לנו 61

אופיר כץ:  שמענו על ההערכות המדויקות שלכם

אורית פרקש הכהן: רוב הציבור גם חושב שאנחנו צריכים לעשות הידברות ולעצור את הרפורמה

אופיר כץ: הציבור זה לא רק מה שקורה בתל אביב וצפון תל אביב

אופיר כץ:  יש עוד מקומות במדינת ישראל שאתם לא מגיעים אליהם והם לא מעניינים אתכם

אופיר כץ:  זה לא אומר שהם לא קיימים

אורית פרקש הכהן: רוב הציבור

אורית פרקש הכהן:  רוב מצביעי הליכוד

אורית פרקש הכהן:  אופיר, זה שיש לך את המיקרופון של היושב ראש, לא מאפשר לך להגיד דברים לא נכונים

אורית פרקש הכהן:  לפי מה שאני מכירה, רוב מצביעי הליכוד, רוב בציבור, רוצה הידברות

אופיר כץ: מה הקשר?      

אורית פרקש הכהן: אתה חושב שהאזרחים במדינת ישראל אוהבים את מה שקורה?     

אופיר כץ: מה הקשר? את מכניסה משהו אחר

אורית פרקש הכהן: על ההידברות

אופיר כץ: לא דיברת על ההידברות

אופיר כץ:  דיברת על החוק

אופיר כץ:  איך עברת עכשיו להידברות?     

אורית פרקש הכהן: גם על זה

אורית פרקש הכהן:  אלה היו הנתונים

אופיר כץ: גם אנחנו בעד הידברות

אופיר כץ:  אמר לכם ראש הממשלה שדלתו פתוחה

אופיר כץ:  למה אתם לא באים?     

אורית פרקש הכהן: גם דלתנו

מטי צרפתי הרכבי: עוד משפט ושתי שאלות

מטי צרפתי הרכבי:  אני הייתי שמחה לדעת למה אנחנו יושבים בוועדה הזאת ולא בוועדת החוקה

מטי צרפתי הרכבי:  יש עכשיו חוק אחד אבל עכשיו זה עוד חוק ואנחנו כל הזמן עוקפים את המינהל התקין של הבית הזה

משה ארבל: למה? התקנון, סעיף 108 לתקנון, מאפשר

אופיר כץ: זאת גם לא פעם ראשונה

אופיר כץ:  אני רוצה לתת לחוקים האלה את המקום הראוי ואת הזמן הראוי ולאפשר שיהיו נציגים מכל סיעות הבית

אופיר כץ:  זה צריך להיעשות בוועדה הזאת

מטי צרפתי הרכבי: אפשר גם בוועדת החוקה

מטי צרפתי הרכבי:  זה מקור החוק הזה

מטי צרפתי הרכבי:  בעולם מתוקן, זה מה שהיה קורה

מטי צרפתי הרכבי:  אתה יודע את זה

משה ארבל: תשאלי את טיבי ואת אפרת רייטן שהם לא נמצאים בכל הוועדות בכנסת

מטי צרפתי הרכבי: אני אשמח להתייחסות של היועץ המשפטי לוועדה גם לעניין הזה

אופיר כץ: דנו בזה בהקמת הוועדה

אופיר כץ:  אין לי בעיה שהוא ישיב אבל שתדעי שדנו בזה בהקמת הוועדה

מטי צרפתי הרכבי: הייתי שמחה לדעת - אדוני עורך דין לב ארי - מתי תהיה חוות הדעת מוכנה

מטי צרפתי הרכבי:      עוד משפט אחד לפני שאתה עונה כי אז אני לא אחזור לדבר

מטי צרפתי הרכבי:  אני לא יודעת אם אדוני יודע אבל אני הייתי ראש רשות

אופיר כץ: יודע

משה ארבל: אני חייב לציין, אפילו ראש רשות מוצלחת

מטי צרפתי הרכבי: אני נבחרתי ואחרי חמש שנים נבחרתי שוב

מטי צרפתי הרכבי:  לרגע לא חשבתי שבפרק הזמן של חמש השנים בין בחירות לבחירות הכול מותר לי

מטי צרפתי הרכבי:  לרגע לא חשבתי שאין לי איזה שהם איזונים ובלמים

מטי צרפתי הרכבי:  לרגע לא חשבתי שאני לא כפופה לחוות הדעת של היועצים המשפטיים או לחוות הדעת של הגזבר או לחוות הדעת של המהנדס

מטי צרפתי הרכבי:  לרגע לא חשבתי שאין מקום לשומרי סף בשלטון שלי בפרק הזמן הזה

מטי צרפתי הרכבי:  נבחרתי עד הנקודה הבאה וזה לא אומר שאני יכולה הכול

מטי צרפתי הרכבי:  האמן לי שראש רשות יכול הכול

מטי צרפתי הרכבי:  אני בחרתי להחיל על עצמי את האיזונים ואת הבלמים ואת שומרי הסף כדי שאני אהיה שלמה עם עצמי בלילה כשאני הולכת לישון

מטי צרפתי הרכבי:  לרגע לא חשבתי שהכוח שלי הוא בלתי מוגבל

מטי צרפתי הרכבי:  זה משהו שאותי מאוד מאוד מטריד בתקופה האחרונה, מה הם האיזונים והבלמים של כל החקיקות ושל הבית זה ושל הממשלה הזאת ושל הכנסת הזאת אם אנחנו כך מסרסים את המערכת השיפוטית שלנו, את הרשות השופטת

אחמד טיבי: אדוני היושב ראש, אני שאלתי שאלה לגבי החוק

אופיר כץ: למי הופנתה השאלה?     

משה ארבל: לד"ר לימון

אחמד טיבי: הוגשו מספר תלונות, גם ליועצת המשפטית, לגבי כשירותו של בן גביר להיות שר, במיוחד שר המשטרה, לאור העובדה שהוא הורשע בתמיכה בטרור

משה ארבל: הנושא בעתירה תלויה ועומדת בבג"צ?     

אחמד טיבי: כן

אחמד טיבי:  האם החול הזה יחול עליו ויקשה על בג"צ? מה עמדת הייעוץ המשפטי בכלל כי ליועץ המשפטי למשל יש עמדה בקשר לדרעי

אחמד טיבי:  מה העמדה בקשר לבן גביר?     

אופיר כץ: אם חברי הכנסת סיימתם, נסכם ואחר כך נצא להפסקה

אופיר כץ:  ניתן ליועצים המשפטיים, גם לגיל וגם לאייל לב ארי, ולאחר כמן נסיים את הדיון אלא אם כן יש לכם עוד משהו שלא אמרתם ואתם רוצים להשלים

אופיר כץ:  נעשה הפסקה ונמשיך בנושא הבא

אופיר כץ:      גיל, בבקשה, גם לענות וגם אם יש לך מה להוסיף או לסכם

גיל לימון: אדוני, אני אומר שני דברים

גיל לימון:  לשאלה של חבר הכנסת טיבי, אכן הצעת החוק הזאת תשפיע גם על השאלה של המינוי של איתמר בן גביר לתפקיד של השר לביטחון לאומי

גיל לימון:  יש עתירה או עתירות תלויות ועומדות

גיל לימון:  היועצת המשפטית לממשלה תגיש את עמדתה ביחס לעתירות האלה ובתגובה גם תראו את העמדה שלנו

גיל לימון:  הטענות הן מתייחסות להרשעות קודמות שלו ולהתבטאויות שונות ואנחנו בוחנים את זה בהתאם להלכות הקיימות בנוגע למינוי שרים

גיל לימון:  כמובן שאם החוק הזה יתקבל למעשה העתירה תתייתר כי בית המשפט לא יוכל לבקר את שאלת המינוי שלו

גיל לימון:      עוד הערה אחת ברשותך

גיל לימון:  אני רוצה להתייחס לדברים שאמר חבר הכנסת ארבל בתגובה לדברים הראשונים שלי, רק כדי לסגור את המעגל

גיל לימון:  הסוגייה של הלכת דרעי-פנחסי, היא סוגייה שהיא במחלוקת גם בין השופטים וציטט חבר הכנסת ארבל את השופט סולברג ואת עמדתו בעניין הזה

גיל לימון:  מה שאמרתי, ואני חוזר, כי חשוב שלא יהיה כאן איזשהו בלבול

גיל לימון:  הצעת החוק הזאת היא לא עוסקת בהלכת דרעי-פנחסי

גיל לימון:  הצעת החוק הזאת למעשה מבטלת ביקורת שיפוטית על מינוי שרים מכל סיבה שהיא

גיל לימון:  המינוי של דרעי נפסלך מעוד עילות

גיל לימון:  זה אומר שהעילות הנוספות הן למעשה - - -     

משה ארבל: לא, היא נפסל בעילת הסבירות ועל פי רוב השופטים

קריאה: בהשתק שיפוטי

קריאה:  נכון

קריאה:  אנחנו לא במבחני מידתיות אבל יש תמיד קשר רציונלי

קריאה:  אין קשר בין הבעיה שרוצים לטפל בה שזה הלכת דרעי-פנחסי והביקורת והשאלות שיש לגביה לבין האמצעי שיש

משה ארבל: הבעיה היא מעורבות פוליטית של בית המשפט בהחלטות של הרשויות האחרות

מטי צרפתי הרכבי: רק להגיד שעכשיו בוועדה למינוי שופטים יהיו בחירות פוליטיות

גיל לימון: אני סיימתי

גיל לימון:  אני לא רוצה להיכנס לוויכוח

גיל לימון:  פשוט היה חשוב לי לומר את זה כי הרגשתי שיש איזשהו בלבול בין הטיעון שהוצג לבין האופן שבו החוק מנסה לטפל בבעיה הזאת

גיל לימון:  תודה

אופיר כץ: ארבל, אתה רוצה להתייחס?     

משה ארבל: הדברים כפי שהצגנו אותם בתחילת הדיון הקודם, אתמול, ברורים מאוד

משה ארבל:  מטרת הצעת החוק שכל חברי הקואליציה הציעו בסופו של דבר היא להשיב לכנסת, לרשות שמאשרת את מינויים של שרים, את המילה האחרונה, לאפשר – וצריך לאפשר – לבית המשפט את המעורבות שלו בשאלות של מינוי שהוא חוקי או בלתי חוקי

משה ארבל:  ביתר העילות שבית המשפט קנה לעצמו ללא סמכות מפורשת בחוק מבלי שהוא הוסמך לכך

משה ארבל:  כמובן הוא נשען על כך, סעיף 15 מכוח סמכותו הכללית כבג"צ, אבל בלי סמכות מפורשת, המעורבות הזו בהליכים פוליטיים, בבחירת בית המשפט את עמדת האופוזיציה במקרים רבים לאורך השנים, מביאה אותנו למצב אבסורדי שפוגע במעמדו של בית המשפט, הופך אותו לשחקן פוליטי אקטיבי ובדיוק על הדבר הזה, גם את חיזוק מעמדו של בית המשפט כגורם אובייקטיבי וגם את חיזוקה של הכנסת, את זה אנחנו מבקשים לתקן

מטי צרפתי הרכבי: אבל משה, אם עכשיו בוועדה לבחירת שופטים אתם ברוב של קואליציה זה לא פוליטי?     

אופיר כץ: לא, לא להפריע

משה ארבל: לא

משה ארבל:  גברתי עוברת למקום אחר

מטי צרפתי הרכבי: לא

מטי צרפתי הרכבי:  זה הכול ביחד

משה ארבל: על השאלה הזו אנחנו נענה בישיבת ועדת החוקה

משה ארבל:  אני מדבר כאן על החוק הספציפי הזה

מטי צרפתי הרכבי: זה הכול מכלול

משה ארבל: לא

משה ארבל:  זה לא מכלול

משה ארבל:  יש חוק שמונח כרגע בפנינו ואנחנו דנים עליו

מטי צרפתי הרכבי: זאת היתממות

אופיר כץ: ממש לא

משה ארבל: אגב, אני לא רואה שום פסול בהרכב הוועדה לבחירת שופטים

מטי צרפתי הרכבי: היא תהיה פוליטית עם רוב לקואליציה

משה ארבל: אוי, נו, באמת

משה ארבל:  אני אזכיר לגברתי שביולי 2021 ועדת החוקה של הכנסת בראשות גלעד קריב וביוזמת הממשלה הקודמת העבירה חקיקה שהפכה את הוועדה לבחירת דיינים לוועדה פוליטית עם רוב פוליטי

משה ארבל:  השמיים נפלו? שמענו זעקה? אתם חוקקתם

משה ארבל:  אתם

משה ארבל:  הממשלה שלכם חוקקה

משה ארבל:  אני הייתי איש אופוזיציה, התנגדתי אבל אני לא חושב שזה סוף העולם

עידן רול: ארבל, כולנו זוכרים שהלכת דרעי-פנחסי כמעט פירקה את הממשלה שלהם

עידן רול:  אתם תמיד אומרים שבג"צ הוא חד צדדי

עידן רול:  זוכרים את ההשלכות הפוליטיות?     

משה ארבל: אני לא נכנס לתבניות

משה ארבל:  אני חושב שבג"צ הופך להיות שחקן פוליטי אקטיבי וזה לא מקומו

משה ארבל:  זה לא צריך להיות

עידן רול: מה זה הופך?      

מטי צרפתי הרכבי: אדוני היושב ראש, אולי עוד לא מאוחר לבקש את עמדת יושב ראש ועדת הבחירות המרכזית לעניין דרעי?     

אופיר כץ: אני רוצה לסכם מטי כי אנחנו רוצים גם להתאוורר ולאחר כך לעבור לדיון הבא

אופיר כץ:  החוק בא לתקן את ההלכה

אופיר כץ:  היה ניסיון של המחוקקים לעשות את זה בשנת 2001

משה ארבל: בית המשפט בחר להתעלם מזה

אופיר כץ: גם אחרי התיקון הזה בית המשפט בחר להתעלם ולהמשיך להיות הגורם שמחליט

אופיר כץ:  אני רוצה להגיד שבסוף יש את החוק והכללים שנקבעו על ידי המחוקק

אופיר כץ:  יש ראש ממשלה שיש לו את התמונה הרבה יותר רחבה מאשר אותה התערבות לא במסגרת החוק, לשים את העמדה שלהם ולפסול כאשר המחוקק לא נתן את זה ולא התכוון לתת את זה ובסוף יש את ראש הממשלה שיש לו את התמונה הרחבה

אופיר כץ:  לכן מי שצריך להיות לו את שיקול הדעת אם הוא יודע שאם הוא מקים ממשלה וזה שהוא צריך למנות מישהו לשר - - -     

משה ארבל: אחד מהרכב השופטים, אחד מ-11 שופטים מעולם לא ישב בקבינט והוציא חיילים לשדה הקרב

משה ארבל:  ראש ממשלה אומר לשופטים באמצעות נציגו שהוא צריך את האדם המנוסה ביותר שישב בממשלה של שמיר - - -     

מטי צרפתי הרכבי: הוא יודע להביא אותו כמשקיף מצוין

אופיר כץ: 	אם הוא יודע שבזכות זה שהוא ימנה מישהו מסוים שהוא זה שבעצם למשל ייתן מענה להקמת ממשלה אחרי מערכת בחירות שישית או שביעית, שזה מה שייצב את מדינת ישראל, או כמו שארבל אמר מישהו שהוא הולך איתו כברת דרך ויש לו ניסיון מדיני או ביטחוני או דברים שהערך שלהם עבור מדינת ישראל הוא הרבה יותר גדול – אז שיקול דעת כאן צריך להינתן לראש הממשלה, לממשלה ולכנסת שמאשרת

אופיר כץ:  לא יתכן שבסוף בית המשפט - שהתמונה שלו היא הרבה יותר צרה מאשר איך שראש הממשלה מסתכל על הדברים – יקבע

אורית פרקש הכהן: אז בוא נחסן את כל הפוליטיקאים מהחוק

אופיר כץ: תגידי, יש לך משהו מעבר לסיסמאות? את מדברת רק בסיסמאות

אורית פרקש הכהן: כי הטיעון שלך הוא לא לוגי

אופיר כץ: אני מביא את הצעת החוק

אופיר כץ:  זו העמדה שלי

אורית פרקש הכהן: ראש ממשלה, בגלל שהוא חושב שזה חשוב למדינה ייקח מישהו שזה לא חוקי למנות?     

משה ארבל: לא, לא לא חוקי

משה ארבל:  כאשר בית המשפט מתערב בנושאים - -      

אורית פרקש הכהן: זה לא מצדיק את זה

אורית פרקש הכהן:  דרך אגב, זה לא פוליטי, אופיר

אורית פרקש הכהן:  מחר יבוא ראש ממשלה אחר שנורא חשוב למדינה למנות מישהו לממשלה

אופיר כץ: מה שהחוק מאפשר

אופיר כץ:  אם צריך להכניס שיקול דעת כי יש איזה נושא שהוא מעורר מחלוקת מבחינה ציבורית, אז אם יש מצב כזה, שיקול הדעת צריך להינתן לראש הממשלה

מטי צרפתי הרכבי: אני לא בטוחה ששיקול הדעת שלו היה כל כך טוב כהוא מינה את בן גביר לשר

משה ארבל: זה בדיוק מה אני רוצה

משה ארבל:  אני רוצה השאת כאופוזיציה תגידי את זה

משה ארבל:  פה בבית הזה האופוזיציה יכולה להתנגד למינויו של בן גביר לשר, לקואליציה לאשר וזה צריך להיות כאן

מטי צרפתי הרכבי: אני לא בטוחה ששיקול הדעת שלו היה כל כך טוב

משה ארבל: הדיון לא צריך להתקיים בבית המשפט העליון

מטי צרפתי הרכבי: ראש הממשלה סחיט

מטי צרפתי הרכבי:  זה מה שהוא היה

מטי צרפתי הרכבי:  הוא סחיט

יוראי להב-הרצנו: לשיטתכם יש משהו ש-61 חברי כנסת לא יכולים לעשות, שהוא קו אדום? יש משהו בארסנל הדברים שמונחים בפנינו?     

אופיר כץ: הייתה כאן תקופה של עשרות שנים

אופיר כץ:  אתם עושים את זה כאילו - - -     

יוראי להב-הרצנו: אני שואל

אופיר כץ: בוודאי שכן

יוראי להב-הרצנו: יש קווים אדומים

אופיר כץ: בוודאי שכן

אופיר כץ:  יש 61

אופיר כץ:  כל ההזיות שלכם עם - - -     

משה ארבל: להדיח אותך מהכנסת, 61 לא יכולים

יוראי להב-הרצנו: אבל לשלוח אותי לכלא כן

משה ארבל: גם לא

אופיר כץ: גם לא

יוראי להב-הרצנו: אחרי ההפיכה המשטרית

יוראי להב-הרצנו:  61 חברי כנסת יכולים

אורית פרקש הכהן: הם יכולים להעביר חוק שכל הלהט"בים לא יכולים - - -     

משה ארבל: כל הג'ינג'ים

משה ארבל:  כן

יוראי להב-הרצנו: יש משהו שלא תוכלו לעשות?     

אורית פרקש הכהן: היושב ראש, לי יש שתי שאלות ליועץ המשפטי ואני מבקשת שיכין תשובות לקראת הדיון

אורית פרקש הכהן:       שאלה ראשונה

אורית פרקש הכהן:  תבדקו בבקשה האם בכל העולם יש סעיף כזה שמחסן וקובע כי חוק יסוד, בעצם חוקה, לא יתערבו בכללי מינוי שרים

אורית פרקש הכהן:       שאלה שנייה

אורית פרקש הכהן:  האם לאור מכלול החוקים של ההפיכה המשטרית החוק הזה בעצם כרגע, אם באה הממשלה וקובעת שכחלק מכללי הכשירות נשים לא יכולות להיות שרות

אורית פרקש הכהן:  נקודה

אורית פרקש הכהן:  פשוט כלל

אורית פרקש הכהן:  הרי אני רוצה קצת לנסות להתרחק

אורית פרקש הכהן:  האם יש איזושהי ביקורת שיפוטית על כלל כזה למשל או האם אנשים על בסיס דת או מגדר או אמונה או נטייה מינית לא יכולים להיות שרים

אורית פרקש הכהן:  האם בכלל נוכל לתקוף את זה אחרי כלל החוקים שעוברים כמכלול אחד? תודה

יוראי להב-הרצנו: ונוסיף עוד שאלה לחוות הדעת המשפטית

יוראי להב-הרצנו:  באיזו מדינות מערביות דמוקרטיות מינו לכהונת שרים אנשים שישבו בכלא?     

אליעזר זנדברג: צריך לאתר בפרק הזמן

יוראי להב-הרצנו: אתה לא תצליח לאתר כי אין

יוראי להב-הרצנו:  אבל אם תצליח, תאתר

יוראי להב-הרצנו:  אם אתה חושב שדרושים עוד ימים כדי להיערך נכון לבסיס משפטי לדיון הזה, תגיד ליושב ראש ואולי הוא ידחה את הדיון

אופיר כץ: איזה דיון, זה שעשינו עכשיו?     

יוראי להב-הרצנו: הדיונים שיתקיימו בהמשך

יוראי להב-הרצנו:  אמרת שזה דיון בונוס

אופיר כץ: אתה אומר דיונים בהמשך, איך אתה יודע שלא יהיה מספיק זמן, שלא יהיו מספיק דיונים?     

יוראי להב-הרצנו: כי קבעת את הדיון ליום ראשון והוא אמר שבזמן שניתן לו לא ברור אם הוא יכול להיערך לשאלות חברי הכנסת

אופיר כץ: הוא לא אמר על השאלות

אופיר כץ:  הוא אמר למצוא את כל המדינות, איזה שרים

אופיר כץ:  גם חודשיים לא יהיה מספיק זמן

יוראי להב-הרצנו: אני מסכים

יוראי להב-הרצנו:  זה חריג בצורה קיצונית

אופיר כץ: אתה לא שומר שבת

אופיר כץ:  תסייע לייעוץ המשפטי ותחפש את המדינות האלה

משה ארבל: לא, אל תסייע בשבת

אופיר כץ: טוב

אופיר כץ:  לא בשבת

יוראי להב-הרצנו: תבין לאן הידרדרנו

אורית פרקש הכהן: באנגליה התפטר שר אנגלי רק בגלל שמה שהוא התחיל - - -         

יוראי להב-הרצנו: אגב, אני לא שומר שבת אבל אני שומר משפחה

יוראי להב-הרצנו:  אני משתדל לא לעבוד בשבת ולבלות את הזמן עם המשפחה שלי

יוראי להב-הרצנו:  בסוף אלה הערכים מאחורי שמירת שבת

יוראי להב-הרצנו:  גם אם אני לא שומר רשמית, נא לא להפיל עלינו עבודות בשבת, יש לנו מספיק

יוראי להב-הרצנו:      אני מבקש לדעת באיזה מדינות דמוקרטיות עם נורמות דומות חוקקו

אליעזר זנדברג: לגבי השאלות על חוות הדעת

אליעזר זנדברג:  אנחנו מקווים להוציא חוות דעת ליום ראשון

משה ארבל: אבל אתם לא כותבים אותה בשבת

אליעזר זנדברג: בין חמישי לשישי

עידן רול: ייכתב עליה "לא נכתבה בשבת"

אליעזר זנדברג: יש את יום שישי ויש את מוצאי שבת

מטי צרפתי הרכבי: היא תהיה ביום ראשון?     

אליעזר זנדברג: אנחנו מאוד מקווים

אליעזר זנדברג:  כן

אליעזר זנדברג:      לגבי השאלה על הוועדה המיוחדת

אליעזר זנדברג:  אין מגבלה לגבי הקמות ועדות מיוחדות לטיפול בהצעות חוק מסוימות

אליעזר זנדברג:  כל הקמה של ועדה מיוחדת שמוסמכת לדון בהצעת חוק, מטבע הדברים – נשתמש במילה קצת קשה – תולשת מתוך סמכות של ועדה קבועה שענייניה קבועים בתקנון אבל דברים כאלה היו

מטי צרפתי הרכבי: באיזו אינטנסיביות?     

אליעזר זנדברג: זה קורה

אליעזר זנדברג:  אני לא יכול להגיד

מטי צרפתי הרכבי: אולי שווה בשביל ההשוואתיות לראות כמה זה קרה לאחרונה

אליעזר זנדברג: אין לי כרגע מצע של נתונים מתי קרה או לא קרה

אליעזר זנדברג:  הייתה ועדה מיוחדת לעניין חוק הגיוס, ועדה מיוחדת לעניין תאגיד השידור, ועדה מיוחדת לעניין דיון בחוק יסוד: ישראל מדינת הלאום של העם היהודי

מטי צרפתי הרכבי: אתה מדבר ממש ספורדי

מטי צרפתי הרכבי:  לא אינטנסיביות כזאת

אליעזר זנדברג: אני אומר דברים שאני עכשיו מתחיל לפשפש בזיכרון שלי

אליעזר זנדברג:  בכללי הכנסת עובדת באמצעות הוועדות הקבועות אבל גם יש אפשרות להוסיף ועדות מיוחדות שיטפלו בהצעות חוק

מטי צרפתי הרכבי: וכאן אין ביקורת על הכמות

אופיר כץ: זה לא דו שיח עכשיו

אופיר כץ:  שאלתם שאלות והוא עונה

אופיר כץ:  ראיתי שהוא רושם את השאלות שלכם בצורה יסודית

אופיר כץ:  תנו לו להשיב

אליעזר זנדברג: עלתה שאלה גם לגבי תיקונים של חוקי יסוד באמצעות הצעות חוק פרטיות

אליעזר זנדברג:  תקנון הכנסת, או חוק יסוד: החקיקה, כמו שאתם יודעים, אין חוק שמסדיר בדיוק את אופן תיקון חוקי יסוד

אליעזר זנדברג:  המסמך העיקרי שמסדיר את חקיקת החוקים וחוקי יסוד הוא תקנון הכנסת שמכיר בשלושה סוגים של הצעות חוק – פרטית, ממשלתית והצעת חוק מטעם ועדה – כאשר הצעות חוק פרטיות והצעות חוק ממשלתיות יכולות לדון בכל נושא שהוא החל בחקיקת חוקי יסוד וכלה בחקיקה רגילה לסוגיה

אליעזר זנדברג:  לגבי הצעות חוק מטעם ועדה, התקנון מגביל יותר את סוג ההצעות

אליעזר זנדברג:  הוא מאפשר רק לשלוש ועדות לחוקק הצעת חוק מטעם ועדה וגם נושא ההצעות מוגבל בתחומי העניין של הוועדה

אליעזר זנדברג:      זה כרגע המצב המשפטי מבחינת איך ניתן לחוקק, כולל תיקונים לחקיקת יסוד

מטי צרפתי הרכבי: עוד שאלה לדיון הבא

מטי צרפתי הרכבי:  מבחינת הנוסח הזה של החוק לגבי כשירותם של שרים

מטי צרפתי הרכבי:  אני רוצה לשאול באופן תיאורטי

מטי צרפתי הרכבי:  אפשר למנות אסיר?     

אופיר כץ: אם הוא בכלא, איך אפשר?     

מטי צרפתי הרכבי: לפי הסעיף הזה בחוק, כרבע

מטי צרפתי הרכבי:  אסיר מרצה

משה ארבל: אם הוא לא מופיע בסעיף 6, יגיד היועץ המשפטי שלא אמורה להיות בעיה

משה ארבל:  באופן חד משמעי אם יש רוב בכנסת במידה והחוק הזה יעבור - - -     

מטי צרפתי הרכבי: כשר

מטי צרפתי הרכבי:  אני לא מדברת כחבר כנסת

משה ארבל: במידה והחוק הזה יעבור, לא אמורה להיות בעיה

מטי צרפתי הרכבי: לא זכאי להיבחר

מטי צרפתי הרכבי:  אבל האם אסיר יכול להיות ממונה על פי הנוסח הקיים כיום?     

משה ארבל: לא אמורה להיות בעיה

גיל לימון: סעיף 6ג

גיל לימון:  איך הוא יכול? מי שהורשע בעבירה שיש מאסר בפועל, הוא לא יכול

משה ארבל: עם מאסר בפועל יש לו בעיה של מאסר בפועל

אורית פרקש הכהן: אבל אם מצפצפים על זה, זה לא שפיט

אורית פרקש הכהן:  כלומר, אם עוברים על החוק וממנים

אופיר כץ: אני אשלים את השאלה שלך

אופיר כץ:  אני אחדד אותה

משה ארבל: אם הוא עציר לפני הרשעה

יוראי להב-הרצנו: אפשר למנות חייזר לשר?     

אופיר כץ: די

אופיר כץ:  מספיק

יוראי להב-הרצנו: אפשר למנות ילדה בכיתה ג/2?     

אופיר כץ: אנחנו נסיים את הדיון הזה

אופיר כץ:  נצא להפסקה של חצי שעה ולאחר מכן נחזור לחוק של הנבצרות

אופיר כץ:  לבקשת הייעוץ המשפטי הדיון לא יארך יותר משעתיים, נעניתי לבקשה ואנחנו נסיים אותו בשעה 15:00

אופיר כץ:       תודה